ফাট মেলা বসুমতী, পাতালে লুকাওঁ-পল্লৱী কৌশিক শৰ্মা – ফটাঢোল\nফাট মেলা বসুমতী, পাতালে লুকাওঁ-পল্লৱী কৌশিক শৰ্মা\nধেই.. মনটো একেবাৰে ৰ’দত লেৰেলা কলপাতখিলাৰ\nদৰে শুকালেহে। কমটি হেঁপাহেৰে ফুকনৰ ছোৱালীৰ বিয়াখন খাবলৈ ওলাইছিলোঁ! সেই হেঁপাহ, সেই ফূৰ্তি.. এটা মাত্ৰ বাক্যতে, পাম্প যোৱা বেলুনটোৰ দৰে উৰি ফু..উ..উ..চ্চ হ’ল। আইনাখনত নিজকে লুটিয়াই বগৰাই চাই, নিজলৈকে দুখ লাগিল মোৰ। বিয়ালৈ বুলি লোৱা নতুন কাপোৰযোৰ পিন্ধাৰ উৎসাহখিনিও পুত্ৰধনৰ প্ৰশংসাৰ (?) কৃপাতে একেকোবে শূন্য স্থানলৈ অৱনমিত হ’ল।\nমোক স্ৰজিবৰ সময়ত কণা বিধাতাৰ যে কোনোবা ৰূপৱতী অপেশ্বৰীৰ লগত ডেটিঙৰ টাইম হৈছিল, সেইটো ধুৰূপ। পাৰোঁতেনো তেওঁ অঙ্গ-প্রত্যঙ্গবোৰৰ জোখ-মাপ লোৱাত ইমান গণ্ডগোল কৰে নে! প্ৰকাণ্ড ফুটবলহেন গোলাকাৰ মুখখনত সামান্য আঙুৰটোৰ সমান টিকুলু নাকডাল, কেনেকৈ খাপ খাই বাৰু! সেইটো নাকেৰে উশাহটো টানি, জীৱনৰ অত’চোৱাকাল মানুহজনী জীয়াই আছোঁহে বুলিছোঁ।\nএনেই পিচে সেইপাত দুখ; এই যে ফ্ৰকটো লুটিয়াই নাকৰ শেঙুন মোচা দিনবোৰ, সৌ তাহানিৰে পৰা.. ‘ইয়ে ফেভিক’ল কা জৌৰ হে, টুটেগা নেহী’… টাইপত বুকুখনতে এঠা লাগিয়েই আছিল। মানুহটোৱে যেনিবা কেইবাজনীও দিপলিপ গাভৰুৰ মাজৰ পৰা, মইহেন শূপৰ্নখাজনীৰ পাণি গ্ৰহণ কৰাত, কিছু পৰিমাণে হ’লেও লাঘৱ হ’ল।\nতথাপিও সত্যটোক অস্বীকাৰ কৰিব পাৰি জানো! সুগঢ়ি নাকৰ মানুহবোৰ দেখিলে, বেজাৰ অলপে এতিয়াও বুকুখনতে খুন্দিয়াই যায়হি মোৰ আৰু লগে লগে মানুহজনক সুধিবলৈ মন যায়.. ‘বোলো মোক যে চাবলৈ গৈছিল, আপোনাৰ চকুকেইটাত কুকুৰে মুতিছিল নেকি?’\nকিন্তু নোসোধোঁ। উত্তৰ বা কি আহে!\nঅৱশ্যে বিয়াৰ আগলৈকে দেউতাই মৰমতে দিয়া ‘বিনীতা’ নামটোৰ সলনি… চিনাকি মানুহমখাই ব্যৱহাৰ কৰা ফেঁচি-নাকী, শূপৰ্নখা.. আদি নামবোৰ, মানুহটোৰ জহতে যে শুনিবলৈ পোৱাৰ দুৰ্ভাগ্যকণ নোহোৱা হ’ল, তাৰবাবে কিন্তু তেওঁৰ ওচৰত চিৰ কৃতজ্ঞ মই।\nমানে আজিকালি ইজ্জতডাল ডাইৰেক্ট মোৰ মুখত নপৰি, পিঠিখনত পৰে। ভাল লাগিবৰে কথা দিয়কচোন।\nপুত্ৰধন তেতিয়াও আলুটোত পেঞ্চিলডালৰ মূৰেৰে খুচি খুচি, ফুটা দুটা আৰু অলপ পাৰফে’কশ্যন দিয়াত ব্যস্ত।\nআয়ু দেহি.. কিমান একাগ্ৰতাৰে সি আলুগুটিটোতে মাকৰ মুখখন ফুটাই তুলিবলৈ যত্ন কৰিছে! বেচেৰাটোৰ গাত কি দোষ বাৰু! মাকজনীৰ মুখৰ শ্যেপেই যদি আলুটোৰ দৰে হয় আৰু ওঁঠখনৰ ঠিক ওপৰতে থকা ফুটা দুটাইহে যদি নাক নামৰ ভীষণ প্ৰয়োজনীয় অঙ্গটোৰ অৱস্থিতিৰ উমান দিয়ে, সিটো তেনেকৈয়ে গঢ়িব মাকক। সেই ছবছৰীয়া শিশুটিৰ সৰল, নিষ্পাপ মনটোৱে ভালৰি বোলাবলৈকে… ‘মা তুমি যে শ্ৰী দেৱীৰ দৰে ধুনীয়া’.. বুলি চূড়ান্ত মিছা কথা এটাটো কৈ দিব নাজানে ন!\nবাৰু যি কি নহওঁক…দুখে-বেজাৰে বাপেক-পুতেকসহ ঘৰখনৰ তিনিটি প্ৰাণী বিয়ালৈ বুলি ৰাওনা হ’লোঁ। আঁতৰৰ পৰাই ৰভাঘৰৰ লাইটৰ চমক আৰু সাজি-কাঁচি বিয়া খাবলৈ যোৱা ধুনীয়া ধুনীয়া মানুহবোৰ চকুত পৰাত, ভিতৰলৈ সোমাই যাবলৈকে সংকোচ লাগিল মোৰ। ইফালে, মই মানুহজনীয়ে যাওঁ-নাযাওঁ চিন্তি থকাতেই থাকিলোঁ, পাৰ্কিং প্লেচত গাড়ী ৰখাই পুত্ৰধনৰ হাতত ধৰি গিৰিপ-গাৰাপকৈ মানুহজনে বিয়াঘৰৰ পদূলিমুখ গৰকিলে।\nএইখিনিতে আপোনালোকক মোৰ শাৰীৰিক অৱয়বৰ বিষয়ে আৰু এটা কথা জনাই লওঁ। মোৰ উচ্চতা.. পাঁচ ফুট হ’বলৈও, প্ৰায় আধা ফুটমান বাকী ৰয়গৈ। মানে মই মানুহজনী তেনেই চুটি-চাপৰ। তাতে আলুগুটিহেন মুখখনত পাউদাৰ, স্নৌৰ লেপন দি থাকোঁতে, আজি হিলযোৰ পিন্ধিবলৈও পাহৰি থাকিলোঁ। গতিকে বুজিছেই নহয়, মই দোধোৰ-মোধোৰত পৰাৰ অন্যতম মুখ্য কাৰণটো।\n“কি পিন্ধিছ, কেনেকৈ আহিছ.. কোনে চাব অ’ তোক বিনীতা? ল’ৰা এটাৰ মাক হ’লি। ডেকা ল’ৰাৰ চকুত পৰিবলৈও, যি সামান্যতম সুন্দৰতাৰ প্ৰয়োজন, তাৰ দহ শতাংশও নাই তোৰ। গতিকে কিহৰ টেনশ্যনডাল লৈছ? বিন্দাচ খাই-বৈ, ঘৰৰ বিছনাত গাটো এৰি দেগৈ। পাকঘৰত নোসোমোৱাকৈ এসাঁজ ফ্ৰীতে খাবলৈ পোৱাটোও কম সুখৰ কথা নে!”\nনিজকে বুজোৱাৰ এই সৰল প্ৰচেষ্টাত এইবাৰ মোৰ অন্তঃস্থলত নিম্নগামী হৈ ৰোৱা কনফিডেণ্ট লেভেল তীব্ৰগতিত বৃদ্ধি হ’বলৈ ধৰিলে, আৰু চুলিকেইডালত ফাইনেল টাচ্ছ এটা দি, খৰধৰকৈ মানুহজনৰ ওচৰলৈ খোজ দিলোঁ মই। হাততে গিফ্টটো লৈ ৰঙা দলিছাৰ ওপৰেৰে দীঘলীয়া কৰিড’ৰ সদৃশ বাটছোৱা ঠিক পাৰ হৈছোঁহে.. তেনেকুৱাতে সৰু ল’ৰা এটাই দৌৰি আহি, পিছফালৰ পৰা মোক দিলেহি নহয় খুন্দিয়ায়। মোৰ সন্মুখত, হাততে কফিৰ ট্ৰেখন লৈ কেটাৰিঙৰ ল’ৰাটো। আৰু সন্তুলন ৰাখিব নোৱাৰি মই চিনেমাৰ কায়দাত তাৰ গাতে হামখুৰি খাই পৰিলোঁগৈ।\nমানুহেৰে গিজগিজাই থকা বিয়াঘৰ এখনত ইয়াতকৈ লজ্জাজনক ঘটনা আৰু কি হ’ব পাৰে বাৰু!\nগৰম কফিসোপাই মোৰ নতুন কাপোৰসাজত ভমকা-ভমক ফুল বাচিলে। কইনাক উপহাৰ দিবলৈ বুলি নিয়া কাপ-প্লেটৰ ছেটটোও ভাঙি চুৰমাৰ হ’ল।\nসেইখিনিলৈকে বাৰু কথাবোৰ স্বাভাৱিক বুলিয়েই ধৰি ল’লোঁ। কাৰণ মানুহৰ ভিৰত কেতিয়াবা এনে দুৰ্ঘটনা সংঘটিত হোৱাটো, ডাঙৰ কথা নহয়। কিন্তু পিছফালৰ পৰা বতাহত উৰি আহি, যিষাৰ কথা মোৰ কাণত পৰিল, সেইষাৰেহে মোৰ মগজুৰ সন্তুলন হেৰুৱাৰ উপক্ৰম কৰিলে।\n: ঐ ভণ্টী, চম্ভালিব নোৱাৰাই যদি, মেখেলা-চাদৰ পিন্ধি পাইট মাৰা কিয় হে! চেলোৱাৰ এযোৰকে পিন্ধি নাহিলা কিয়?\nএৰা… এয়া আচলতে মোৰ উচ্চতা চাৰি ফুট হোৱাৰে সৌভাগ্য।\nক’তে মৰোঁ মই! এনেই খৰা নাকী, এইবাৰ মোৰ নাকৰ ফুটা দুটাও সম্পূৰ্ণৰূপে বন্ধ হৈ যোৱা যেন অনুমান হ’ল। উশাহটোৱেও যেন ডিঙিতে সোপা মাৰি ধৰিলেহি!\nমানুহজনে আহি সেমেনা-সেমেনিকৈ মোক উঠাই দিলে যদিও, লাজে-অপমানে ভোৰভোৰাই উঠিল…\n: খোজ কাঢ়িবও নাজানা নেকিহে?\nদুখো লাগিল মোৰ। চ্যুট-টাই লগাই, হিৰ’ কায়দাৰে বিয়াঘৰত এণ্ট্ৰিমৰা মানুহজনে, মোৰ বাবেই কমখন লাজ পাইছে নে?\nতাৰ পিছৰ সময়খিনি আছিল খুবেই জটিল।\nএনে অনুভৱ হ’ল, চাৰিফালৰ পৰা যোৰে-যোৰে চকুবোৰে, মোকেই যেন লক্ষ্য কৰি আছে। মই যেন ডেকা-বুঢ়া সকলোৰে বাবে কৌতুকৰ খোৰাক হৈ পৰিছোঁ !\nএটা চেকেণ্ডৰ বাবেও বিয়াঘৰত বহি থকাৰ মন নাছিল যদিও, ঘৰলৈ গৈ হেতা ঘূৰোৱাৰ ভয়তে বাপেক-পুতেকৰ খাই হোৱালৈ, চুকৰ চকী এখনতে বহি থাকিলোঁ মই। অনিচ্ছাসত্বেও ডাইনিং এৰিয়াটোলৈ গ’লোঁ যদিও, অত’বোৰ খাদ্য বস্তুৰ এটা দানাও মোৰ ডিঙিয়েদি নসৰকিল। ডিঙিটো সোপা মাৰি ধৰা দুখখিনি গিলি গিলি, কোনোমতে সময়খিনি কটাই অৱশেষত ঘৰ পালোঁহি আমি।\nঘৰলৈ আহিও চিধাই ল’ৰাটোৱে খেলি থকা আলুটোলৈকে চকু গ’ল মোৰ। ইমান সময় বাধা দি ৰখা চকুপানীখিনি এইবাৰ পিচে খৰস্ৰোতা নৈখনৰ দৰে হুৰাহুৰে বৈ আহিল।\n: হ’ব দিয়া, ইমান হেঁচা-ঠেলাত কেতিয়াবা হয়েই এনেকুৱা। যোৱা কিবা এটা খাই লোৱাগৈ। তুমি দেখোন তাত একোৱেই নাখালা।\nমোৰ মানসিক অৱস্থাটো বুজিয়েই হয়তো মানুহজনে মোক বুজনি দিবলৈকে কথাখিনি কৈ উঠিল। পিচে তেওঁৰ সান্তনা বাণীত, প্ৰচণ্ড খং এটাহে উঠি আহিল মোৰ। এইষাৰ কথা বিয়াঘৰতে যদি ক’লেহেঁতেন তেওঁ! খোজ কাঢ়িব নাজানো বুলি ওলোটাই গালিহে পাৰিছিল দেখোন! সমস্ত খং, অভিমান, অপমান… আলুটোতে উজাৰি, টেবুলখনৰ পৰা আলুটো প্ৰচণ্ড জোৰেৰে দূৰলৈ দলিয়াই দিলোঁ। সন্মুখৰ ৱালত লাগি আলুটো ফালি চিটাচিট দিলে।\nৰাতি এটা সপোন দেখিলোঁ মই।\nঅভিষেক বচ্চন মোৰ ঘৰলৈ আহিছে। আহিয়েই লেপট’পটো উলিয়াই কিবা কামত তেওঁ ব্যস্ত হৈ পৰিছে। মোৰ ইমান কথা পাতিবলৈ মন গৈছে, পিছে কামৰ বোজাত মূৰেই ডাঙিব পৰা নাই বচ্চন চাহাবে। অভিমানী মনটোক বুজাব নোৱাৰি, এপাকত কৈয়েই দিলোঁ…. ‘ কিমান আৰু কাম কৰা। লেপট’পটো থোৱা। গা বেয়া কৰিব।’\nকথাষাৰ কৈ উঠিছোঁহে.. মূৰটো ঘূৰাইছে বুলি বহি থকা চ’ফাখনতে দিলে নহয় তেওঁ হলকা-হলকে বমিয়াই। মই কথা বিষম দেখি, বাৰীলৈ দৌৰ দিলোঁ। বোলো তাৎক্ষণিক উপশম হিচাপে নেমু পাত এখিলাকে শুঙাই দিওঁ তেওঁক। বিশ্বাস কৰক, নেমু কাঁইটে হাতখনো ফালিলে। তথাপিও সেইবোৰলৈ ভ্ৰূক্ষেপ নকৰি পাত দুখিলামান চিঙি, দৌৰি ঢাপলি ভিতৰলৈ আহি দেখোঁ.. বচ্চন ডাঙৰীয়া ঘৰৰ ভিতৰত নাই।\nইফালে-সিফালে চাই অভিষেক, অভিষেক… কৈ চিঞৰি তেওঁক বিচাৰি চলাথ কৰিলোঁ। মোৰ চিঞৰ শুনি কাষৰ ঘৰৰ বৌজনী বাহিৰলৈ ওলাই আহিল।\n: কি হ’ল বিনীতা, অভিষেকক বিচাৰিছা? তেওঁৰ গাটো বেয়া বোলে। আমাৰ ঘৰলৈ আহি শুইছেহি।\n: কিয়? তেওঁ ইয়াতো শুব পাৰিলে হয়! ৰ’ব মই তেওঁক লৈ আহোঁগৈ।\n: নালাগে, নালাগে। তেওঁ নিজেইহে আহিছে। তুমি যিহে চুটি-চাপৰ, তোমাৰ বিছনাত ইমান ওখ-ডাঙৰ মানুহজন কেনেকৈ শুব বাৰু!\nহে ঈশ্বৰ, সপোনটো এইচাট ইজ্জত!\nমোক জীয়াই ৰাখিছা কিয় প্ৰভু?\nখকমককৈ সাৰ পাই, বিছনাখনতে বহি উচুপি উচুপি কান্দিবলৈ ধৰিলোঁ মই আৰু কাষতে নাক ঘোঙাই শুই থকা ল’ৰাৰ বাপেকক হেঁচুকি উঠাই, অৱশেষত ইমান দিনে মনতে পুহি ৰখা প্ৰশ্নটো সুধিয়েই পেলালোঁ…\n: হেৰি, আপুনি যে মোক চাবলৈ গৈছিল, আপোনাৰ চকুৰ বেমাৰ হৈ আছিল নেকি?\nদুপৰ নিশা এইহেন প্ৰশ্নত, স্বাভাৱিকতে আচৰিত হৈ বেঙাটোৰ দৰে মোৰ মুখলৈ চাই ৰ’ল তেওঁ।\n: নহয়, মানে মোৰ হাইট আৰু নাকটো আপোনাৰ চকুত পৰা নাছিল নেকি?\nদিনটোত ঘটি যোৱা ঘটনাবোৰ আৰু মোৰ মানসিক অস্থিৰতাৰ উমান পায়েই, মানুহজনে মোক পৰম প্ৰত্যয়ৰে কৈ উঠিল…\n: কিবোৰ যে ভাবি থাকা বিনীতা! ৰূপে কি কৰে, গুণেহে সংসাৰ তৰে। তুমি ভাল বাবেই তোমাক পছন্দ কৰিলোঁ আক’ মই। আৰু কি জানা, বিখ্যাত লোকসকল কম উচ্চতাৰে হয়। লালবাহাদুৰ শাস্ত্ৰী, জয়া ভাদুৰী অথবা শচীন তেণ্ডুলৰকাৰকে চোৱাচোন।\nউস… জ্বলি-পুৰি চাৰখাৰ হোৱা মানুহজনীৰ কলিজাটোলৈ, কোনোবাই যেন শান্তি পানী অলপহে চটিয়াই দিলে! কুচি-মুচি তেওঁৰ বুকুলৈ সোমাই গ’লোঁ মই।\nমোক বুকুলৈ চপাই, দীঘলকৈ হুমুনিয়াহ এটা কাঢ়ি এইবাৰ গম্ভীৰতাৰে কৈ উঠিল তেওঁ..\n: আচলতে বিনীতা, ভাগ্যত নিমিলিলে মানুহে পৰ্বতত কাছৰ কণীটো বিচাৰি লাভ নাই। অৱশেষত মই সন্তুষ্ট হ’বলৈ শিকিলোঁ। চিন্তা নকৰিবা…ল’ৰকণকো শিকাম।\nকি কৈ দিলে এয়া মানুহজনে?\nএয়া আচলতে মই এফাঁকি প্ৰশংসাসূচক বাক্য বুলি ধৰোঁনে, অনুশোচনাৰে পূর্ণ ঠাট্টাসূচক বাক্য বুলি ধৰোঁ!\nমোৰ অল্প মস্তিষ্কৰে বুজি নোপোৱা উক্ত প্ৰশ্নটো, মই আপোনালোকলৈ এৰিলোঁ। অনুগ্ৰহ কৰি উত্তৰটো দিয়কচোন মোক।\n« ড্ৰীমচ্ কাম ট্ৰূ- ৰিমঝিম বৰঠাকুৰ\nমূল: দেৱী,গল্পকাৰ: মুন্সী প্ৰেমচান্দ,অসমীয়া ভাঙনি-মুনমুন সৰকাৰ »


সাক্ষাৎকাৰ-কংকন কিশোৰ দত্ত\nHomeসাক্ষাৎকাৰসাক্ষাৎকাৰ-কংকন কিশোৰ দত্ত\n"প্ৰকৃত শিক্ষা হ'ল সেইটোহে, যি শিক্ষাই পঠনীয় দিশসমূহৰ বিকাশ ঘটাই ছাত্ৰ-ছাত্ৰীসকলক প্ৰগতিশীল কৰি তুলিব পাৰে । এখন দেশ প্ৰগতিৰ শিখৰত আৰোহণ কৰিবলৈ সেই দেশৰ শিক্ষা ব্যৱস্থা নৱজাগৰণৰ দ্বাৰা জাগৃত হোৱাটো এক প্ৰয়োজনীয় প্ৰামাণিক চৰ্ত । এই নৱজাগৰণৰ ধ্বজা বহন কৰাৰ দায়িত্ব পালন কৰিব লাগিব একো একোজন ধনাত্মক চিন্তাৰে উদ্দীপ্ত প্ৰগতিশীল শিক্ষকে । আহক, আজি 'জ্ঞানম্'ৰ মজিয়াত আমি আপোনালোকক এনে এগৰাকী শিক্ষকৰ ওচৰলৈ লৈ যাওঁ, যিগৰাকী শিক্ষকে কেৱল অসম বা ভাৰততে নহয় আন্ত:ৰাষ্ট্ৰীয় ক্ষেত্ৰতো সুনাম অৰ্জন কৰিছে । তেখেত হ'ল ২০২১ চনৰ ৰাষ্ট্ৰীয় শিক্ষক বঁটাপ্ৰাপ্ত বিশিষ্ট শিক্ষক কংকন কিশোৰ দত্ত ।"\nজ্ঞানম্:- ২০২১ বৰ্ষৰ সন্মানীয় ৰাষ্ট্ৰীয় শিক্ষক বঁটাৰ বাবে নিৰ্বাচিত হোৱাৰ বাবে পোন প্ৰথমে 'শৈক্ষিক গোট, জ্ঞানম্ , কামৰূপ’ৰ তৰফৰ পৰা আপোনাক আন্তৰিক অভিনন্দন জ্ঞাপন কৰিলোঁ ৷\nকংকণ কিশোৰ দত্ত:- সৰ্বপ্ৰথমে 'শৈক্ষিক গোট জ্ঞানম'ৰ লগত জড়িত প্ৰতিজন কৰ্মকৰ্তাক ধন্যবাদ জ্ঞাপন কৰিছোঁ, লগতে আপোনালোকৰ এই সন্মিলিত প্ৰচেষ্টাত সৃষ্টি হোৱা 'জ্ঞানম'ৰ দীৰ্ঘায়ু কামনা কৰিলোঁ ।\nজ্ঞানম্:- আপুনি এগৰাকী আদৰ্শ শিক্ষক হিচাপে বৰ্তমান আমাৰ শিক্ষা ব্যৱস্থাত চলি থকা কেৰোণসমূহ দূৰ কৰি সুস্থ শৈক্ষিক বাতাবৰণ গঢ় দিয়াৰ ক্ষেত্ৰত কি মতামত আগবঢ়াব ?\nকংকণ কিশোৰ দত্ত:- আমাৰ শিক্ষা ব্যৱস্থাত কেৰোণ থকা বুলি ক'লে ভুল কোৱা হ'ব, কিয়নো আপোনাৰ / মোৰ দৰে হাজাৰজন শিক্ষকে ছাত্ৰসমাজৰ উন্নতিৰ বাবে বহু কষ্ট কৰি আহিছে । কিন্তু নিশ্চিতভাৱে সুস্থ শৈক্ষিক বাতাৱৰণ গঢ় দিবৰ বাবে আমি আৰু কষ্ট কৰিব লাগিব । বহুখিনি অভাৱ আৰু সীমাবদ্ধতা থকা স্বত্বেও আমাৰ শিক্ষকসকলে অহোপুৰুষাৰ্থ চেষ্টা চলাই আহিছে । এই কথাক কোনেও নুই কৰিব নোৱাৰে, কিন্তু কেতিয়াবা এনে হোৱাও দেখা পোৱা যায় যে বহু চেষ্টা কৰিও শিক্ষকজনে বা বিদ্যালয়খনে ইতিবাচক ফল লাভ কৰিবলৈ সক্ষম হোৱা নাই । এই ক্ষেত্ৰত আমি নিজে গ্ৰহণ কৰা প্ৰচেষ্টাটো কিমান ফলপ্ৰসূ হ'ব মূল্যায়ন কৰা প্ৰয়োজনীয়তা আহি পৰে । তেনেদৰে প্ৰত্যেকে গ্ৰহণ কৰা কাৰ্যসূচীক এক গৱেষণাৰ মাজেৰে লৈ গ'লে যি শুদ্ধিকৰণ ঘটি এক সঠিক ফলপ্ৰসূ কাৰ্যসূচীলৈ ৰূপান্তৰিত হ'ব, পৰৱৰ্ত্তী সময়ত যাক শিক্ষাৰ লগত জড়িত সকলো অংশীদাৰে গ্ৰহণ কৰিব পাৰিব । এনেদৰে ছাত্ৰ-ছাত্ৰীসকলৰ মংগলাৰ্থে বা শৈক্ষিক ব্যৱস্থা উত্তৰণৰ বাবে গ্ৰহণ কৰা সফল কৰ্ম বা প্ৰচেষ্টাসমূহক উৎসাহিত কৰাৰ লগতে সকলোৱে আদৰি ল'ব লাগে । উদাহৰণস্বৰূপে, ক'ভিডকালীন পৰিস্থিতিত 'জ্ঞানম'ৰ দৰে শৈক্ষিক পদক্ষেপ সঁচাই প্ৰশংসনীয় ।\nজ্ঞানম্:- 'ৰাষ্ট্ৰীয় শিক্ষানীতি-২০২০’ৰ প্ৰয়োগে শিক্ষা ব্যৱস্থাত নতুন দিগন্তৰ সূচনা কৰিব বুলি আপুনি ভাৱেনে ? যদি ভাৱে, কেনেকুৱা পৰিৱৰ্তন অহাৰ সম্ভাৱনা আছে শিক্ষা জগতত ?\nকংকণ কিশোৰ দত্ত:- ৰাষ্ট্ৰীয় শিক্ষানীতিয়ে শিক্ষা জগতত এক আমূল পৰিবৰ্তন আনিবলৈ সক্ষম হ'ব । প্ৰাক্ প্ৰাথমিক স্তৰৰ পৰা উচ্চ শিক্ষালৈকে নতুন শিক্ষানীতিয়ে আমাৰ শৈক্ষিক ব্যৱস্থাটোৰ কাঠামো বহুপৰিমানে সলাই তুলিব । একবিংশ শতিকাৰ কৌশলেৰে ছাত্র-ছাত্রীক সাজু কৰি তুলিব পৰাকৈ সৃজনাত্মক চিন্তন, বুদ্ধিদীপ্ততাৰ বিকাশ আদি জীৱন কৌশল সমূহক প্ৰস্ফুটিত কৰিব পৰা বহু সুবিধা আৰু পৰিৱৰ্তনশীল পাঠ্য ক্ৰমণিকাৰ দৰে নৱতম সংযোগে ইয়াক এক অন্য মাত্রা প্ৰদান কৰিব । বিষয় নিবাৰ্চনৰ সুবিধা আৰু মাতৃভাষা কেন্দ্ৰিক শিক্ষাই সকলো শিশুকে আনুষ্ঠানিক শিক্ষাৰ মাজলৈ আনিব ।\nজ্ঞানম্:- চাৰিটাকৈ উল্কাপিণ্ডৰ আৱিষ্কাৰ কৰি আপুনি নাছাৰ ৱেবচাইটত নাম অন্তৰ্ভুক্ত কৰিবলৈ সক্ষম হৈছে । এই আৱিষ্কাৰৰ আঁৰৰ কাহিনীৰ বিষয়ে অকণমান জনাব নেকি ? বিজ্ঞানক বিশেষকৈ মহাকাশ বিজ্ঞানক ছাত্ৰ- ছাত্ৰীৰ মাজত কেনেকৈ জনপ্ৰিয় কৰি তুলিব পাৰি বুলি আপুনি ভাৱে ? এই সন্দৰ্ভত আপুনি আপোনাৰ বিদ্যালয়ত অথবা আপোনাৰ অঞ্চলত কিবা পদক্ষেপ হাতত লৈছে নেকি ?\nকংকণ কিশোৰ দত্ত:- আৱিষ্কাৰ বুলি নকৈ চিনাক্তকৰণ বুলি ক'লে কথাটো বেছি উপযুক্ত হ'ব । ASC (Pater National Asteroid Collaboration) নামৰ নাচাৰ এক ভগ্নী অনুষ্ঠানৰ লগত আমি দলীয় ভাৱে এই কাৰ্য কৰিছিলো, য'ত আমেৰিকাৰ হাৱাই স্থিত Pann Stars নামৰ দুৰবীক্ষণৰ পৰা আমি মহাকাশৰ চিত্র সংগ্রহ কৰিছিলোঁ আৰু সেই চিত্রসমূহ পৰ্যবেক্ষণ কৰি আমাৰ প্ৰতিবেদন জমা কৰিছিলোঁ । এই গোটেই প্ৰক্ৰিয়াটো online মাধ্যমেৰে নিৰ্দিষ্ট চফ্টৱেৰৰ সহায়ত সম্পন্ন কৰিছিলোঁ । এই প্ৰকল্পত জড়িত হোৱাৰ মূল উদ্দেশ্য আছিল অসমত বিশেষকৈ ছাত্র সমাজত মহাকাশ বিজ্ঞানৰ প্ৰতি ধাউতি বৃদ্ধি কৰা আৰু সজাগতা সৃষ্টি কৰা । বৰ্তমান আমি এনে প্ৰকল্পত ছাত্র-ছাত্রীকো জড়িত কৰিছোঁ । পৰৱৰ্তী সময়ত আৰু অধিক ছাত্র-ছাত্রীক ইয়াৰ লগত জড়িত কৰা হ'ব ।\nজ্ঞানম্:- ল’কডাউন তথা কৰ’ণাকালীন বন্ধৰ বাবে যোৱা প্ৰায় ডেৰবছৰ জুৰি বিদ্যালয়সমূহ বন্ধ হৈ থকাত ছাত্ৰ-ছাত্ৰীবোৰৰ মাজত এক বৃহৎ শিকন ঘাটিৰ সৃষ্টি হৈছে ৷ আগন্তুক দিনবোৰৰ বাবে অসমৰ শিক্ষাক্ষেত্ৰত ই এক ডাঙৰ প্ৰত্যাহ্বান হৈ পৰিব ৷ এই প্ৰত্যাহ্বানৰ সৈতে মোকবিলা কৰিবলৈ হ’লে কোনবোৰ বিষয়ৰ ওপৰত গুৰুত্ব দিয়া উচিত ?\nকংকণ কিশোৰ দত্ত:- কৰ'ণা মহামাৰীৰ ফলত সৃষ্টি হোৱা জটিল পৰিৱেশে আমাৰ শিক্ষা ব্যৱস্থা স্থবিৰ কৰি তুলিছে । অনলাইন মাধ্যমৰ সহায়ত শিক্ষা দিয়াৰ ব্যৱস্থা কৰা হৈছে যদিও বহু গ্ৰামাঞ্চলত সুবিধাজনক নেটৱৰ্ক তথা পৰ্যাপ্ত আন্তঃগাঠনি নথকাৰ বাবে বহু দৰিদ্ৰ ছাত্ৰ-ছাত্ৰী এনে সুবিধাৰ পৰা বঞ্চিত হৈছে । এনে পৰিস্থিতিত ছাত্ৰ ছাত্ৰীসকলৰ শিকন প্ৰক্ৰিয়াত যি ঘাটিৰ সৃষ্টি হৈছে সেই ঘাটি পূৰণ কৰিবৰ বাবে আমি শিক্ষকসমাজে অনাগত সময়ত শিক্ষণ শিকন পদ্ধতিত বহুতো সাল-সলনি ঘটাবৰ প্ৰয়োজনীয়তা আহি পৰিব । আমাৰ প্ৰতিগৰাকী শিক্ষকৰে যথেষ্ট সৃজনীমূলক প্ৰতিভা আছে । গতিকে প্ৰতিজন শিক্ষকে নিজৰ সৃষ্টিশীলতাক শিকন-শিক্ষণ পদ্ধতিত ব্যৱহাৰ কৰি, নৱতম সংযোগ ঘটাই তাক কেনেদৰে ছাত্ৰ-ছাত্ৰীৰ মনোগ্ৰাহী কৰি তুলিব পাৰি তাৰ ওপৰত গুৰুত্ব দিয়াৰ প্ৰয়োজন আছে । কেনেদৰে কম সময়ত আমনি নলগাকৈ অধিক কথা শিকাব পাৰোঁ তাৰ বাবে আমাৰ শিকন পদ্ধতিত কলা সমন্বিত কৌশল ব্যৱহাৰৰ দৰে নৱীনতম পদ্ধতিসমূহক ব্যৱহাৰ কৰি আমাৰ শ্ৰেণীকোঠাটোক এখন ৰঙ্গমঞ্চলৈ পৰিণত কৰিব পাৰোঁ, য'ত ছাত্ৰ ছাত্ৰীসকল আনন্দ লাভ কৰাৰ উপৰিও জ্ঞান, বোধ আৰু কৌশল এই তিনিওটা দিশতে বিকশিত হ'ব ।\nজ্ঞানম্:- চৰকাৰী বিদ্যালয়সমূহত কৰ্ম-সংস্কৃতি গঢ়ি তুলিবলৈ বিদ্যালয়সমূহে নিজাকৈ কি কি প্ৰচেষ্টা হাতত লব পাৰে ? বিশেষকৈ প্ৰাথমিক বিদ্যালয়ৰ ছাত্ৰছাত্ৰীক পাঠ্যপুথিৰ জ্ঞানৰ উপৰিও আন কোনবোৰ কথা শিকালে তেওঁলোক অধ্যয়নৰ প্ৰতি আগ্ৰহী হৈ পৰিব ?\nকংকণ কিশোৰ দত্ত:- চৰকাৰী বিদ্যালয়ত কৰ্ম-সংস্কৃতি গঢ় দিবলৈ হ'লে আমি শিক্ষকসমাজ নিজে কিছু সংশোধিত হোৱাৰ প্ৰয়োজনীয়তা আছে । প্ৰতিজন ব্যক্তিৰে কিছুমান স্বকীয় বৈশিষ্ট (ভাল/বেয়া) থাকে; যেতিয়ালৈকে সেই ব্যক্তিজনৰ অন্তৰাত্মাই নিজকে শুদ্ধ কৰাৰ আহ্বান নজনায়, তেতিয়ালৈকে আনে হেচুকী থাকিলেও হয়তো শুদ্ধ নহ'ব পাৰে । ইয়াৰ উপৰিও এনে ক্ষেত্ৰত বিদ্যালয় প্ৰধান তথা বিভাগৰ বহু কৰণীয় আছে । অগ্ৰজ সকলে কৰ্ম-সংস্কৃতিৰ এক উৎকৃষ্ট নিদৰ্শন দেখুৱাই থৈ গ'লেহে উঠি অহা প্ৰজন্মই ইয়াক গ্ৰহণ কৰিব ।\nপ্ৰাথমিক বিদ্যালয়ে হওঁক বা মাধ্যমিকে হওঁক, ছাত্ৰ-ছাত্ৰীক কেতিয়াও কেৱল পাঠ্যপুথিৰ মাজত আৱদ্ধ কৰি ৰাখিব নালাগে । মই ভাৱো পাঠ্যপুথিখন অতিৰিক্ত পুথিৰ দৰেহে থাকিব লাগে, ছাত্ৰ-ছাত্ৰীয়ে প্ৰয়োজনীয় সকলো শিক্ষা নিজৰ চাৰিওকাষৰ পৰিৱেশৰ পৰাই গ্ৰহণ কৰিব পাৰে । আমি শিক্ষকসমাজেও ছাত্ৰ ছাত্ৰীসকলে পৰিৱেশৰ পৰা শিকিব পৰাকৈ শ্ৰেণীকোঠাটো প্ৰস্তুত কৰি তুলিব লাগে বা তেওঁলোকক শ্ৰেণীকোঠাৰ বাহিৰলৈ লৈ যাব লাগে । ব্যৱহাৰিক ভাৱে লাভ কৰা জ্ঞান ছাত্ৰ-ছাত্ৰীসকলৰ মন -মগজুত স্থায়ীভাৱে ৰৈ যায় ।\nজ্ঞানম্:- 'জ্ঞানম্'ৰ বাবে আপোনাৰ বহুমূলীয়া সময়কণ দিয়া বাবে আপোনাক অশেষ ধন্যবাদ জনালোঁ । শিক্ষাৰ ক্ষেত্ৰখনত আপোনাৰ নীতি-আদৰ্শ আমাৰ বাবে সদায় পাথেয় হৈ ৰ'ব । আমাৰ প্ৰতিজন শিক্ষকেই এই নীতি-আদৰ্শসমূহ অন্ত:কৰণেৰে গ্ৰহণ কৰিলে প্ৰতিখন বিদ্যালয়েই এখন আদৰ্শ বিদ্যালয় হিচাবে পৰিগণিত হ'ব ।\nকংকণ কিশোৰ দত্ত চাৰে লাভ কৰা বঁটাৰ তালিকা:\n১) ২০১৮ চনত ভাৰত চৰকাৰৰ বিজ্ঞান আৰু প্ৰযুক্তিবিদ্যাৰ মন্ত্ৰণালয়ৰ দ্বাৰা অনুষ্ঠিত ৰাষ্ট্ৰীয় বিজ্ঞান শিক্ষক সমাৰোহত শ্ৰেষ্ঠ গৱেষণা পত্ৰ পুৰস্কাৰ ।\n২) ২০১৯ চনত ইউনেস্কোৰ দ্বাৰা আয়োজিত Dell polcy Hack কাৰ্যসূচীত অংশগ্ৰহণ কৰি বঁটা ।\n৩) ২০১৯ চনত অসম চৰকাৰৰ দ্বাৰা দীক্ষা অসমলৈ যোগোৱা বৰঙনিৰ বাবে মুখ্যমন্ত্ৰীৰ বিশেষ বঁটা ।\n৪) ২০২০ চনত ৰাষ্ট্ৰীয় শৈক্ষিক অনুসন্ধান আৰু গৱেষণা পৰিষদে আয়োজন কৰা সৰ্বভাৰতীয় শিশু দৃশ্য শ্ৰাব্য সমাৰোহত শ্ৰেষ্ঠ শ্ৰাব্য বঁটা ।\n৫) ২০২০ চনত অসম চৰকাৰৰ দ্বাৰা ই শিক্ষাত আগবঢ়োৱা বৰঙণিৰ বাবে ৰাজ্যিক কৃৰ্তি শিক্ষক পুৰস্কাৰ।\n৬) শিক্ষাত তথ্য প্ৰযুক্তিৰ ব্যৱহাৰ তথা উৎকৰ্ষ সাধনৰ বাবে ভাৰত চৰকাৰৰ পৰা ২০১৯ বৰ্ষৰ ৰাষ্ট্ৰীয় আই. চি.টি শিক্ষক বঁটা ।\n৭) ২০২১ বৰ্ষত আন্তঃৰাষ্ট্ৰীয় সংস্থান নাছাৰ অধীনত আই. এ. এচ. চি নামৰ প্ৰকল্পত অংশগ্ৰহণ কৰি ৩ তাকৈ উল্কাপিণ্ডৰ প্ৰাথমিক উপস্থিতি নিৰূপনেৰে আন্তঃৰাষ্ট্ৰীয় সংস্থা নাছাৰ ৱেবচাইটত নিজৰ নাম অন্তৰ্ভূক্তি ।\n৮) ২০২১ চনত ৰাষ্ট্ৰীয় শৈক্ষিক অনুসন্ধান আৰু গৱেষণা পৰিষদে আয়োজন কৰা সৰ্বভাৰতীয় শিশু দৃশ্য শ্ৰাব্য সমাৰোহত শ্ৰেষ্ঠ নব্য সাধন (new media) বঁটা ।\n৯) ২০২১ বৰ্ষৰ ভাৰত চৰকাৰৰ ৰাষ্ট্ৰীয় শিক্ষক বঁটা ।\nদ্বিতীয় বছৰ-১ম সংখ্যা সাক্ষাৎকাৰ


ৰূপালীম/পঞ্চম অঙ্ক - ৱিকিউৎস\nপ্ৰান্ত-দেশৰ সীমাৰ ওচৰৰ অগাধ জাৰণি\nসময়:- দিনৰ ভৰ দুপৰ\n[জাৰণিৰ মাজৰ এজোপা বৰ গছৰ তলৰ এডোখৰ মুকলি ঠাই। বৰ ডাঠ হাবি দেখি তালৈ ৰ’দৰ পোহৰ বৰকৈ সৰকিব পৰা নাই।সেয়েহে ঠাইডোখৰ এন্ধাৰ-পোহৰুৱা। কিছু দূৰত জাৰণিৰ মাজে মাজে দুই এঠাইত চকামকা ৰ’দৰ চিক্‌মিকনি দেখা গৈছিল। বৰ গছৰ তলত ক্ষীণাই শুকাই বৌদ্ধ ভিক্ষুৰ সাজেৰে ৰূকমী ৰজা গছৰ গাত আউজি বহি আছে। তেওঁৰ দুয়োকাষে লেৰেলা চেপেটা বৌদ্ধ সন্ন্যাসীৰ সাজে চাৰিজন ৰূকমী বিষয়া।সিহঁতে ভোক-পিয়াহত কলমটিয়াব লাগিছে। ]\nৰূকমী ৰজা :- [বৰ কাতৰ আৰু হতাশ হৈ] ৰাজ্য গ’ল.... ৰাজভোগ গ’ল।বনখাৰধিও নিমিলা হ’ল... লাওপানী ফটিকাতো দূৰৰ কথা শেষত এতিয়া প্ৰাণ যায় যায়। কি উপায় ?\nপ্ৰথম বিষয়া :- নিৰূপায় প্ৰভু ! মোৰ কণ্ঠটো শুকালেই, এতিয়া অণ্ঠ শুকালে বিপদ।দেখাদেখিকৈয়ে গছৰ পাত আৰু শিপা চোবাই কিমান দিন ?\nৰজা :- বিদ্ৰোহ... বিদ্ৰোহ... এতিয়া দেখিছোঁ... শৰীৰৰ অঙ্গ প্ৰত্যঙ্গও বিদ্ৰোহী হবগৈ।\nদ্বিতীয় বিষয়া :- প্ৰভু ! মোৰ মনেৰে ওচৰৰ কোনো বৌদ্ধ মঠত আশ্ৰয় লোৱাৰ বাহিৰে আন একো উপায় নাই।\nতৃতীয় বিষয়া :- সেয়ে হলে মণিমুগ্ধৰ সৈন্যৰ হাতত পৰিব লাগিব। তেতিয়া প্ৰাণৰ সংশয়।\nৰজা :- অৱশ্যে তেনে কাম কৰিব নোৱাৰি। মণিমুগ্ধই আমাক জীয়াই জীয়াই পুতি থব।\nচতুৰ্থ বিষয়া :- তেন্তে প্ৰভু ! এইদৰে আৰু কিমান দিন অৰণ্যত বাস কৰিব লাগিব ? যি এটা মানুহ আহাৰ আৰু ফটিকাৰ কাৰণে পঠোৱা হৈছিল সিও...\nৰজা :- ফটিকা...ফটিকা... উস্ এটোপা পালেই প্ৰাণ ৰক্ষা হয়। ক’তা ৰিমু দেখোন উভতি নাহিল।\nপ্ৰথম বিষয়া :- প্ৰভু ! ৰিমুলৈ বাট চাই বহি থকাৰ সকাম নাই। তাৰ বহুতো বিপদ হোৱা সম্ভৱ আছে।\nৰজা :- আছেতো। আমাৰ ফটিকা বিচাৰি যাওঁতে কোনোবা তিৰোতাই তাক বশ কৰিবও পাৰে।\nদ্বিতীয় বিষয়া :- প্ৰভু ! সি তিৰোতা দেখি ভোল যোৱা বিধৰ মানুহ নহয়।\nৰজা :- হে: ! সি ভোল নগলে কি হ’ল ? তিৰোতাতো তাক দেখি ভোল যাব পাৰে আৰু এবাৰ এজনী তিৰোতাৰ চকুত যদি সি পৰিল...\nচতুৰ্থ বিষয়া :- হয়, হয়। পৰা মাত্ৰকেই তিৰোতাই যে তাক ডিঙিত গছক মাৰি ধৰিব, ইও ধুৰুপ।\nৰজা :- আৰু সি বেটিহঁতৰ কোমল তলুৱা চেলেকিবলৈ পাই আমাৰ টেকেলি কাতি কৰি থৈ তিৰোতাৰ মৰমৰ বাঁতি জ্বলাব। হা: হা: হা: ! কিন্তু মই ফটিকা এটোপা নেপালেহে এতিয়া শৰীৰৰ সতে সম্বন্ধ ছিঙিব লাগিব। কি উপায় ? উস্ ! মোৰ মূৰটো ঘূৰাইছে আৰু গাৰ যোৰাবোৰ সোলোকা সোলাকা লাগিছে।\n[ৰূকমী ৰজা লাহে লাহে কলমটিয়াই কলমটিয়াই ঢলি পৰি যায় আৰু গছৰ গাতে চেপেটা দি লালকাল দি থাকে। বাকী বিষয়া কেইজনেও হামি হুমুনিয়াহ চাৰি হামিয়াই-হেকটিয়াই বহি বাৰে বাৰে ডিঙি মেলি মেলি দূৰলৈ চাবলৈ ধৰে। এনেতে কোনোবাই শুকান পাত গছকা শুনা যায়। বিষয়া কেইটাই উচপ খাই উঠি ভয় খাই চুচুক-চামাককৈ পলোৱাৰ দিহা কৰিব খোজোঁতেই ৰিমুৱে কাষলতিত এটা চুঙা ওলোমাই দুখ মনেৰে তাত ওলায়হি। ৰিমুক দেখি বিষয়া কেইটাৰ মনত আনন্দ আৰু আশাৰ ৰেখা বিৰিঙি উঠে। আটাইকেইটাই ‘ৰিমু’ বুলি দীঘল উশাহ লয়। ৰিমুৰ নাম ৰজাৰ কাণত পৰা মাত্ৰকে তেওঁ জাপ মাৰি উঠে।]\nৰজা :- এয়া ৰিমু... দে ফটিকা।\n[একে চোঁচাই ৰিমুৰ ওচৰ পাই ৰিমুৰ কাষলতিৰপৰা চুঙাটো সোলোকাই নি গছৰ তলত ঠেকেচ কৰে পাছ হুহকি বহে আৰু চুঙাৰ মুখেৰে মুখত ফটিকা বাবে। গোটেইটো চুঙা উবুৰিয়াই দিলতো এটোপাও ফটিকা নসৰাত খঙত উগ্ৰমূৰ্ত্তি হৈ পৰে। ]\nৰজা :- মহাপাপী... বিশ্বাসঘাটক... ফটিকা নাই ! যা .... ৰসাতলে।\n[ফটিকাৰ চুঙা ৰিমুৰ গালৈ মাৰি পঠিয়ায় আৰু চুঙাটো ভাঙি চুৰমাৰ হয়। বিষয়া কেইটাও থানবান হৈ ফাঁহি চিটিকা দি দূৰে দূৰে ৰয়গৈ।]\nৰজা :- [গৰ্জ্জি ] নোম-নেগুৰ নোহোৱা বান্দৰ ! এটোপা ফটিকাও আনিব নোৱাৰিলি ? অকামিলা.... অপদাৰ্থ !\n[ৰূকমী ৰজাই খঙত ফোপাউৰিয়াই ঘোঙটোৰ দৰে খঙত মহতিয়াবলৈ ধৰে আৰু এবাৰ ৰিমুৰ ওচৰলৈ চোঁচা মাৰি তাৰ গাত হাত দিওঁ নিদিওঁকৈ উভতি আহি হাত ভৰি এচাৰি আকৌ এবাৰ গৈ তাৰ বাহুত ধৰি জয়ঘণ্টা লৰায়।]\nৰজা :- কটা ! এই সামান্য কাম এটাকে যদি সংসাৰলৈ আহি কৰিব নোৱাৰিলি, তেন্তে সংসাৰলৈ আহিছিলি কিয় ? মাৰৰ পেটতে সোমাই নেথাকিলি কিয় ? আৰু আহিলিয়েই যদি হাত-ভৰি লগা মঙহৰ টোপোলাটো যেন হৈ থাকিলি কিয় ? নানিলি কিয় ? নানিলি কিয় ?\nৰিমু :- শুনক ৰজা ! নুশুনাকৈয়ে কিয় খং খায় ? ৰূকমী-ৰাজ্য আৰু ৰাজধানী নাই। ৰূকমী ৰাজ্য আৰু নাই [হাও-হাওকৈ কান্দি ] পুৰি ছাই কৰিলে... ছাই কৰিলে।\nৰজা :- ছাই কৰিলে কেনেকৈ ?\nৰিমু :- মণিমুগ্ধই আমাৰ ৰূকমী-ৰাজ্য জুই লগাই পোৰাই দিলে... একো নাই। হাবিয়ে বননিয়ে পৰ্ব্বতে-পাষণ্ডে ৰূকমীবোৰ খাবলৈ নাপাই ঘৰ-বাৰীহীন হৈ ঘূৰি ফুৰিছে।\nৰজা :- সিহঁতৰ ফটিকাৰ টেকেলি লগত লৈ যোৱা নাই নেকি ?\nৰিমু :- মুখত দি প্ৰাণ ৰাখিবলৈ এটা ধানৰ সঁচো নাই।\nৰজা :- [হাঁহি ] দেখিছা বিষয়াসকল ! ঈশ্বৰ কেনে ধাৰ্ম্মিক ! দেখিলা ঈশ্বৰৰ কেনে ধৰ্ম্মলৈ মতি। তেওঁ কেনে ন্যায়পৰায়ণ, সাধু আৰু হাতে হাতে ফল-দিওঁতা ভকত। আমি ৰজা হৈছোঁ ঈশ্বৰৰ অংশ। তেওঁৰ নিৰ্দ্দেশমতে আমি প্ৰজা পালি আছোঁ। সেয়ে তেনে ৰজাৰ ওপৰত বিদ্ৰোহ তুলি, তিৰোতা মানুহৰ কথাত সিংহপীৰাৰপৰা নমাই দিয়া মহা পাপ আচৰাৰ ফলত থিতাতে হাতে হাতে অচিৰেই কেনে ফল মিলালে। হে ঈশ্বৰ ! ধন্য তোমাৰ বিচাৰ।তোমাৰ বিচাৰৰ বিষয়ে মানুহে কি বিচাৰ কৰিব।\nপ্ৰথম বিষয়া :- প্ৰভু ! ঈশ্বৰ যে এজন ভাল মানুহ সেই বিষয়ে মই সদায় বিশ্বাস কৰি আহিছোঁ।পিছে, আমাক ৰাজ্যৰপৰা খেদোৱাৰ সময়ত তেখেতে সম্ভৱ ৰং-তামচা কৰি আছিল, সেই কাৰণেহ তেতিয়াই মন কৰিব নোৱাৰিলে।\nদ্বিতীয় বিষয়া :- অৱশ্যে, অৱশ্যে। তেওঁক বোধকৰোঁ সেই সময়ত বেছিকৈ নিচাই ধৰিছিল, তথাপি যে তেওঁ দুষ্টক দমি বেলিকৈ হলেও কৰ্ত্তব্য কৰিলে তাতে আমি তেওঁৰ ওপৰত সন্তুষ্ট নহৈ নোৱাৰোঁ।\nৰজা :- লাওপানী... লাওপানী যে নাই কি উপায় ? তেন্তে বিষয়াসকল ! লাহে লাহে আমি আৰু এই ঠাইৰপৰা গতিহে কৰিব লাগিব।\nপ্ৰথম বিষয়া :- নকৰিলে নহব। যেনেতেনে প্ৰাণ ৰাখিবই লাগিব।\nৰিমু :- ৰজা, মোক এৰি দিব লাগে।\nৰজা :- কিয় ?\nৰিমু :- ৰজা ! মোৰ আৰু নিজৰ প্ৰাণ ৰাখি ৰাইজৰ পৰা আঁতৰি থাকিবৰ ইচ্ছা নাই। মোৰ মানুহ, মোৰ দেশৰ যি দুৰ্দ্দশা হৈছে, মই তাৰ ভাগ লওঁগৈ।\nৰজা :- [গৰ্ভৰ ভিতৰৰপৰা ঢেক্‌ঢেকাই হাঁহি ] হে: হে: হে: ! দুৰ্দ্দশাৰেই ইমান ভাগ লবলগীয়া হ’ল তেন্তে আমাৰ এই দশা সুদশা হৈছে জানো ? নিধক ! তলগুজৰীয়া পাপিষ্ঠ ! হে:... তোৰ কথা হবলা নুবুজেঁ ? আমাৰ ডেকা ছোৱালী নাই দেখি আমাৰ দুৰ্দ্দশা দুৰ্দ্দশাই নহয়... সেই দেখি সিহঁতৰ দুৰ্দ্দশাৰ ভাগ লবৰ মন গ’ল !... হে: হে:... অ’ তোক উকা দুৰ্দ্দশা নালাগে, ছোৱালীৰ মিচিকি হাঁহি সনা দুৰ্দ্দশা লাগে।\nৰিমু :- নহয় ৰজা ! দেশ স্বজাতিৰ কথা সকলোৰে ওপৰত।\nৰূকমী ৰজা :- ওপৰততো... অৱশ্যে ওপৰত। সেই ডাঙৰ কথাৰ ডাঙৰ জাপিটো তৰি লৈ তাৰ ছাঁৰ তলত বহি মদে-ভাতে, হাঁহে-কুকুৰাই, গাভৰুৰে গা পিটিকুৱাই শুই থকাৰ মতলব ! হে: হে: হে: ! তহঁতৰ বুদ্ধিবোৰৰ চুঙাটোত হবলা মই আঙুলি ভৰাই ঘুলকিব নোৱাৰোঁ বুলি ভাবিছ ?\n[ৰিমু তাৰপৰা বেজাৰ মনেৰে যায়গৈ ]\nতৃতীয় বিষয়া :- জৰুল এই ৰিমু কোনোবা তিৰোতাৰ বুদ্ধিত পৰিছে। সিহঁতে আমাক ৰাজ্যৰপৰা খেদিলে। আজি সাতপুৰুষীয়া সিংহাসনৰপৰা ৰজাক নমোৱালে। তিৰোতাৰ বাজী বুদ্ধিৰে মণিমুগ্ধক জোকাই এই হেন সোণৰ ৰূকমী ৰাজ্য ধ্বংস কৰালে। এতিয়া শেষত ৰজাৰ একমাত্ৰ ভৰসাৰ স্থল কণাৰ লাখুটি... এই ৰিমু ডেকাকো বেকা কৰি বিহ খুৱায়। দেখিছে প্ৰভু ! কেনে দুষ্ট বুদ্ধি তিৰীৰ !\nৰজা :- নাই, আৰু একো বাকী ৰখা নাই। পাপিনী, শাখিনী, যখিনীহঁতে সকলোৰে মুদা মাৰিলে। সকলোৰে গুৰি এই তিৰোতাবোৰেই। বিষয়াসকল ! এইবাৰ মই ৰাজ্য পালেই সকলো তিৰোতাকে চাঙত তুলি ধোঁৱা দি দি মাছ শুকুৱাদি শুকুৱাই চিৰা-চেপেটা কৰিম। এজনী তিৰোতাৰো সঁচকে নাৰাখোঁ।\nদ্বিতীয় বিষয়া :- অৱশ্যে তেনে কৰিলে... সকলো ৰাজ্য তিৰোতাৰ হাতলৈ যাব। আজি আমাৰখন, .... কাইলৈ কাৰোবাৰখন,... এইদৰে গোটেই পৃথিৱী জুৰি সিহঁতৰ ৰাজ্য বহিব।\n[এনেতে বাহিৰত শুকান পাতৰ ওপৰত খৰখৰণি উঠে ]\nৰজা :- [বৰকৈ উচপ খাই চকু টেলেকাকৈ বিষয়াবোৰৰ চকুলৈ চায় আৰু সিহঁতকো ভয় খোৱা যেন দেখি নিজেই বৰ বিহ্বল হয়।]\nবিপদে দেখোন ঘেৰি আনি গাৰ ওপৰতে তুলিছেহি। তেন্তে... তেন্তে...\n[বিষয়া কেইজনে ইটোৰে সিটোৰ চকুলৈ চাই আৰু ৰূকমী ৰজাক তাতে এৰি থৈ লাহে লাহে চুচুক-চামাককৈ হুহকি ওলাই সায়গৈ। ৰূকমী ৰজাই কি কৰোঁ কি নকৰোঁকৈ থাকোঁতেই বাহিৰত আকৌ ডাঙৰকৈ ঘৰঘৰণি শুনা যায়। শুনা মাত্ৰেই ৰূকমী ৰজাই ‘ধৰিলে ঔ’ বুলি চিঞৰ শোধাই একে দীঘল জাপে তাৰপৰা পত্ৰং দিয়ে আৰু অলপ পিছতে হেলাই-হেফাই ইটোৰ গাত সিটো আউজি মায়াব’ আৰু ৰূপালীম্ আহি তাত ওলায়।]\nৰূপালীম্ :- [সেহাই সেহাই ] মায়াব’... মায়াব’... মই আৰু খোজ কাঢ়িব নোৱাৰোঁ। মোৰ গাটো সুলকি পৰিব খুজিছে। মায়াব’ ! মোৰ বৰ পিয়াহ লাগিছে... মায়াব’...\nমায়াব’ :- [ৰূপালীমৰ গাত হাত ফুৰাই ] ৰূপালীম্ ! আহাঁচোন। তুমি ইয়াতে অলপ বহা। মই তোমালৈ পানী বিচাৰি আনোগৈ।\n[এই বুলি মায়াব’ই ৰূপালীমক মাটিতে বহুৱায় ]\nৰূপালীম্ :- মায়াব’... মোৰ বৰ পিয়াহ লাগিছে। পিছে, তুমি পানী বিচাৰি গলে মই অকলে কেনেকৈ থাকিম ?\n[বৰ কৰুণ ভাবেৰে মায়াব’ৰ ফালে চায়।]\nমায়াব’ :- [ভাবি ] কিহৰ ভয় ? সৌৱা নিজৰাৰ মাত শুনা নাইনে ? ওচৰতে আছে। তুমি এখন্তেক ৰবা। মই লৰ মাৰি পানী আনো।\n[মায়াব’ই নিজৰ হাতৰ কুঠাৰখন ৰূপালীমৰ হাতত দি পানী আনিবলৈ লৰ মাৰে। ৰূপালীম্ বৰ ব্যগ্ৰ হৈ অপেক্ষা কৰি থাকে। অলপ পিছতে মায়াব’ই কচুপাতত পানী আনি ৰূপালীমক দিয়ে আৰু ৰূপালীমে খায়। ]\nমায়াব’ :- [ৰূপালীমৰ পানী খোৱা হলত ] এতিয়া ভাল পাইছানে ?\nৰূপালীম্ :- ওঁ... মই অলপ শোঁ, নহলে মই আৰু জীয়াই নাথাকোঁ। বৰ ভাগৰ...\nমায়াব’ :- বাৰু শোৱা...\n[মায়াব’ই কোলা পাতি ৰূপালীমৰ মূৰটো কোলাত লয় আৰু গাৰ কাপোৰৰ আগেৰে বিছি দিয়ে আৰু ৰূপালীমৰ মূৰত হাত ফুৰাই। এনেতে কুকুৰৰ ভুক্‌ভুকনি শুনা যায়। দুয়ো চক্ খাই উঠে। মায়াব’ই ৰূপালীমৰ মূৰটো কোলাৰপৰা নমাই আৰু গিৰিপকৈ উঠি চায়।]\nমায়াব’ :- ৰূপালীম্ ! আমি আৰু ইয়াত থাকিলে ভাল নহব। আমাক বিচাৰি বোধকৰোঁ কোনোবা নিশ্চয় আহিছে। সিহঁতৰ লগৰ কুকুৰে আমাৰ গমগতি পাই ভুকিছে। অ’ সৌৱা দূৰত মানুহ... সেনা... ব’লা, ব’লা উঠা।\nৰূপালীম :- মায়াব’... মোৰ আৰু শক্তি নাই। মোক ইয়াতে এৰি থৈ ... তুমি পলাই সাৰা।মই কেনেকৈ উঠিম ? মোৰ ককালৰপৰা তলচোৱা থৰ হ’ল।\n[মায়াব’ বৰ উদ্বিগ্ন হৈ কি কৰোঁ কি নকৰোঁ হৈ এবাৰ হঠাৎ ৰূপালীমক কোলাকৈ দাঙি লয় আৰু এফালে ওলাই যাবলৈ ধৰোঁতে... সেইফালৰপৰা কুকুৰৰ ভুক্‌গুকনি শুনি ওভোতা ফালে যাবলৈ ধৰোঁতে চাৰিটা সশস্ত্ৰ সৈনিকে মুক্ত তৰোৱালেৰে আগভেটি মায়াব’লৈ পোনাই আহি থিয় হয়। তাতে মায়াব’ই আকৌ প্ৰথমে যাব খোজা ফালেই ৰূপালীমক কোলাত লৈ লৰ মাৰিব খোজে, কিন্তু সেইফালৰপৰাও পাঁচটামান সশস্ত্ৰ সৈনিকে আগভেটি ধৰে আৰু ৰেণথিয়াং আহি আগত থিয় হয়। মায়াব’ বিমোৰ হৈ থৰ লাগি সেইদৰে ৰয়।]\n"https://as.wikisource.org/w/index.php?title=ৰূপালীম/পঞ্চম_অঙ্ক&oldid=6357"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ২৭ আগষ্ট ২০১৪ তাৰিখে ১৩:৫৫ বজাত সলনি কৰা হৈছিল।


ষ্টেণ্ড আপ ইণ্ডিয়া আঁচনি — Vikaspedia\nষ্টেণ্ড আপ ইণ্ডিয়া অচনি খনৰ উদ্দেশ্যে হৈছে মহিলা আৰু অনুসুচীত জাতি-জনজাতি বিলাকৰ উদ্যোগিক মনোভাৱ উন্নত কৰা| এই আচনিখন ভাৰত চৰকাৰৰ বিত্তীয় সেৱা বিভাগ আৰু বিত্তীয় মন্ত্ৰালয়ে ঘোষণা কৰিছে|\nষ্টেণ্ড আপ ইণ্ডিয়া আচনিয়ে প্ৰতিটো বেংক শাখাৰ জৰিয়তে কমেও এজন অনুসুচিত জাতি বা জনজাতিৰ মানুহ আৰু কমেও এগৰাকী মহিলাক দহ লাখৰ পৰা ১ কোটি মাণ দিয়াৰ সুবিধা আগবঢ়ায়| একোটা সেউজীয়া পথাৰ উদ্যোগ প্ৰতিষ্ঠা কৰিবৰ বাবে| এই উদ্যোগ উৎপাদনকাৰী সেৱা হ’ব পাৰে অথবা বাণিজ্যিক খণ্ডত হব পাৰে| অ-ব্যক্তিগত উদ্যোগৰ ক্ষেত্ৰত অংশগ্ৰহণকাৰী আৰু নিয়ন্ত্ৰণকাৰী পদত কমেও ৫১% শতাংশ অনুসুচিত জাতি-জনজাতি অথবা মহিলা উদ্যোগী থাকিব লাগিব|\n. অনুসুচিত জাতি-জনজাতি অথবা মহিলা উদ্যোগী ১৮ বছৰ বয়সৰ বেছি হ’ব লাগিব|\n. অকল সেউজীয়া পথাৰ প্ৰকল্পৰ বাবেহে এই আচনিৰ অধীনত ঋন উপলব্ধ হ’ব| এই প্ৰসংগত সেউজ পথাৰৰ তাৎপৰ্য বহন কৰিব হিতাধিকাৰীৰ প্ৰথম উৎপাদন, সেৱা অথবা বাণিজ্য খণ্ডত|\n. অ-ব্যক্তিগত উদ্যোগৰ ক্ষেত্ৰত অংশগ্ৰহণকাৰী আৰু নিয়ন্ত্ৰণকাৰী পদৰ ৫১% শতাংশ অনুসুচিত জাতি-জনজাতি অথবা মহিলা উদ্যোগী হব লাগিব|\n. মাণ লওতাই কোনো বেংক বা বিত্তীয় প্ৰতিষ্ঠানৰ গাফিলতী কৰিব নোৱাৰিব|\n. ঋনৰ প্ৰকৃতি- সংযোগী মাণ (দীৰ্ঘম্যাদি মাণ আৰু কাৰ্যকৰী মাণ) ক্ষেত্ৰত দহ লাখৰ পৰা ১০০ লাখ লৈ|\n. ঋনৰ উদ্দেশ্যে- অনুসুচিত জাতি-জনজাতি তথা মহিলা উদ্যোগী সকলক উৎপাদন, সেৱা অথবা বাণিজ্যিক খণ্ডত নতুন উদ্যোগ স্থাপনৰ কাৰণে দিয়া হ’ব|\n. ঋনৰ আকৃতি- সংযোগীমান দীৰ্ঘম্যাদি আৰু কাৰ্যকৰী মাণৰ ক্ষেত্ৰত প্ৰকল্পৰ পৰিমাণৰ ৭৫% দিয়া হব বাকী ২৫% শতাংশ ধন ধৰুৱাই নিজে বহন কৰিব লাগিব|\n. সুদৰ হাৰ- বেংকৰ নিয়ম অনুসৰি এই ক্ষেত্ৰত (মুল সুদৰ লগত ( MCLR+৩%+কৃস্তি) নিম্নতম সুদৰ বেছি হব নোৱাৰে|\n. বন্ধকী- ষ্টেণ্ড আপ ইণ্ডিয়াৰ ঋনটো এই ক্ষেত্ৰত আনুষংগিক হিচাপে বন্ধকী থাকিব যিটো বেংকে সিদ্ধান্ত লব|\n. ঋণ পৰিশোধ- ঋন পৰিশোধৰ সময় ৭ বছৰলৈ থাকিব আৰু ১৮ মাহলৈ মানাহি কৰা হব|\n. কাৰ্যকৰী মূলধন- ১০ লাখলৈ ধন উলিয়াব পাৰিব| বেংকত নগদ মান ১০ লাখলৈহে সীমাবদ্ধ থাকিব|ৰোপিয়া ডেবিট কাৰ্ড ধৰোৱাৰ সুবিধাৰ অৰ্থে প্ৰ্দান কৰা হব। ওপৰোক্ত ধন ১০ লাখলৈ লব লগা হলে ধৰুৱাই অনুমোদন লব লাগিব| আৰু নগদ মাণৰ পৰিমাণ বঢ়াই লব লাগিব|\n. অংশৰ ধন- এই আঁচনি কেন্দ্ৰীয়/ৰাজ্য চৰকাৰে ২৫ % শতাংশ ৰেহাই দিয়াৰ কাৰণে ব্যৱস্থা লব অথবা সভা অনুষ্ঠিত কৰিব সকলো আচনিৰ বাবে| ধৰুৱাই কমেও প্ৰকল্পৰ ১০% শতাংশ ধন নিজৰ পৰা বহন কৰিব লাগিব|\nকেনেকৈ আবেদন কৰিব- এই আচনি অধীনত সকলো বাণিজ্যিক বেংকত আবেদন তিনি ধৰণে কৰিব লাগিব-\n. প্ৰতিটো শাখা বেংকৰ\n. জিলা প্ৰকল্পৰ জৰিয়তে (LDM)\n. www.standupmitra.in webside ৰ জৰিয়তে\nলগত দিব লগা নথি-পত্ৰ-\n. পৰিচয় প্ৰমাণ পত্ৰ- ভোটাৰ তালিকা প্ৰমাণ পত্ৰ/ পাচপোৰ্ট/ গাড়ী চলোৱা অনুজ্ঞাপত্ৰ/ PAN CARD/ আৰু চলিত বেংকৰ/ মালিক অংশীদাৰ সঞ্চালকৰ (যদি কোম্পানী হয়)\n. বাসস্থানৰ প্ৰমাণ- বৰ্তমান টেলিফোনৰ বিল, বিজুলী বিল, খাজনা দিয়া ৰচিদ, আৰু পাচপোৰ্টৰ কপি/ ভোটৰ কাৰ্ড/ মালিক আৰু কোম্পানী সঞ্চালক (যদিহে কোম্পানী হয়)\nব্যৱসায়ৰ ঠিকনাৰ প্ৰমাণ-\n. আৱেদনকাৰী বেংক বা বিত্তীয় প্ৰতিষ্ঠানৰ লগত গাফিলতি হব নোৱাৰে|\n.লেনা দেনা হিচাব আৰু শেহতীয়া কৰ পৰিশোধ কৰা নথিপত্ৰ।\n. প্ৰকল্প বেলেঞ্চ ছিট।\n. অনুসূচিত জাতি/জনজাতিৰ প্ৰমানপত্ৰ।\nকোম্পানীয়ে প্ৰমানপত্ৰ দিব লাগিব যে কোম্পানীৰ ত অধিকাংশ অংশীদায়িত্ব অনুসূচিত জাতি জনজাতি মহিলা।\n২)ঋন আৱেদন পত্ৰ জমা দিয়া প্ৰক্ৰিয়া:\nএই ঋন আৱেদনৰ প্ৰাৰম্ভিক পৰ্য্যায়ত ঋন আৱেদনকাৰীৰ কিছুমান নিদিষ্ট লাগতিয়াল তথ্য বিচৰা হয় যত ৮ৰ পৰা ১০টা মান তলত দিয়া প্ৰশ্ন উত্তৰ দিবলৈ কোৱা হয় পৰ্টেলত।এই তথ্য প্ৰদানৰ ওপৰত ভিত্তি কৰি আৱেদনকাৰীক ইয়াৰ প্ৰতুত্তৰ দিয়া হয়।এইধৰনৰ প্ৰশ্নবোৰ সাধাৰনতে ধাৰোতাক প্ৰাৰম্ভিক পৰ্য্যায়ত বিচৰা হয়-\nঅনুসূচিত জাতি/জনজাতি মহিলা শ্ৰেনী\nকেনেধৰনৰ ব্যৱসায় পৰিকল্পনা।\nব্যৱসায়ীকৰনৰ বাবে এলেকা নিৰ্বাচন।\nপ্ৰকল্প প্ৰস্ততীকৰনত সহায় আৱশ্যকতা।\nসক্ৰিয় বেংক একাউণ্ট সবিশেষ।\nপ্ৰকল্পত নিজৰ মুঠ অৰিহনা।\nআগতীয়া কোনো অভিজ্ঞতা ব্যৱসায়ীৰ।\nএনেবোৰ প্ৰশ্নৰ ওপৰত ভিত্তি কৰি সাধাৰনতে ধাৰোতাক দুই ভাগত ভাগ কৰা হয়।এবিধ হল সাজু ধাৰোতা আৰু এবিধ হল প্ৰশিক্ষন ধাৰোতা।


Siyangor Galong Lyrics | চিয়াঙৰ গালং | Bhupen Hazarika | Assamese Lyrics - AssameseLyrical.com\nSiyangor Galong Lyrics | চিয়াঙৰ গালং | Bhupen Hazarika\nSiyangor Galong Lyrics চিয়াঙৰ গালং by Bhupen Hazarika, visit AssameseLyrics.com for more Assamese lyrics\nSong: Siyangor Galong Lyrics (চিয়াঙৰ গালং)\nSiyangor Galong Lyrics\nSiyangor Galong Lyrics:---\nআৰু টিৰাপৰে ৱানচুৱে\nমোক কিয় মাতিছে ?\nঅসমীৰে পদূলি উদুলি যে মুদুলি\nমৰম চেনেহৰে হাট বহিছে\nআপতানি ভনীটিক ধৰিলোঁ সাবটি\nবেচেৰূপে নিলে মোক আথে-বেথে মাতি\nক'লে: আজি কিয় ৰঙৰে চকুলো সৰিছে ?\nঅ' পাহাৰৰে তলিত\nচিনাকী চিনাকী কি সবাহ বহিছে ?\nমনপা ককাইটিক ধৰিলোঁ সাবটি\nবিনিময়ত তেওঁ দিলে বুদ্ধৰে মূৰতি\nক'লে : যুগ যুগৰ মিতিৰালিৰ ধ্বজা উৰিছে\nঅ' বহুদিনে নেদেখা পদম ইনু নক্তেই\n'আহ' বুলি হিয়াৰে আপং যাচিছে\nএকতাৰ বেহা কৰি ভাবিলোঁ ওভতোঁ\nউভতিয়ে চাই দেখোঁ আহিছে সিহঁতো\nৰিঙিয়াই ক'লে মোক: কিছুবেলি ৰ'বি\nউভতি গৈ তই অসমীকে ক'বি -\nআজি পাহাৰে ভৈয়ামৰে কলিজা চিনিছে\nঅ' চেৰদুকপেন আৰু টাংচাই\nঅঁকা আৰু বৰীয়ে\nচেনেহ এনাজৰীৰে বাটি কাঢ়িছে\nউদুলি যে মুদুলি\nAssamese Lyrics - AssameseLyrical.com: Siyangor Galong Lyrics | চিয়াঙৰ গালং | Bhupen Hazarika


জীৱনত বিৰক্ত হৈ পৰিলে কি কৰিব? – Jeevan Britta\nPublished June 22, 202012:03 pm\nUpdatedJuly 4, 20209:43 am\nPosted by BIKASH KALITA on June 22, 2020. Updated: July 4, 20209:43 am\nআমাৰ বহুতৰে দৈনন্দিন জীৱনটো বৈচিএ্যহীন আৰু সেয়ে বিৰক্তিকৰ৷ আমি কৰিবলগীয়া কামবোৰৰ বাবে, কৰি থকা কামবোৰৰ বাবে ই বৈচিএ্যহীন হৈ পৰাৰ সম্ভাৱনা থাকে৷ বহুতৰে হয়তো এনে লাগে “কিমান আৰু এইবোৰকে কৰি থাকিম?” আন কিছুমানৰ হয়তো মনত ভাব হয় “আজি কি কৰি কটাম?” কেতিয়াবা আপোনাৰ বিৰক্তি লাগে “ধেৎ, জীৱনটোত একোৱে নাই৷”\nঅকল আপোনাৰে এনে নহয়, আন বহুতৰে এনেকুৱা হয়৷ কোনোবাই কথাটো কয়, কোনোবাই নকয়৷ কেতিয়াবা কেতিয়াবা জীৱনটো বিৰক্তিকৰ হৈ পৰে৷ আপুনি যিমানে ভাল কাম নকৰক কিয়, যিমানে বাহিৰৰ পৰা দেখাত সাংঘাটিক কাম নকৰক কিয়, তেতিয়াও এনে ভাৱ আপোনাৰ মনলৈ আহিব পাৰে৷ তেনেকুৱা হ’লে আপুনি কি কৰিব?\nজীৱনত বৈচিএ্য আনিব লাগিব আপুনি নিজে ৷ নহ’লে যিমানে ভাল চাকৰি নকৰক কিয়, যিমানে ডাঙৰ চাকৰি নকৰক কিয়, যিমানে ভাল ব্যৱসায় নকৰক কিয়, যিমানে টকা-পইচা নঘটক কিয়, যিমানে মান-সন্মান-নাম আর্জন নকৰক কিয়, এদিন এই সকলোবোৰ বৈচিএ্যহীন, বিৰক্তিকৰ হৈ উঠিব পাৰে৷ এই বৈচিএ্য কিন্তু নিজে নিজে নাহে৷ আপুনি যিয়েই নকৰক কিয়, বৈচিএ্য আনো বুলি ভাবিলে আপুনি নিজে সেই বৈচিএ্য আনিব পাৰে৷ কিন্তু কেনেকৈ আনিব তেনে বৈচিএ্য?\nজীৱনটো কেনেদৰে আকর্ষণীয় কৰি তুলিব?\nকাম কৰাৰ পদ্ধতিটো সলনি কৰক\nআপুনি আজি যি পদ্ধতিত কাম এটা কৰি আছে, সেই পদ্ধতিটো সলনি কৰি চাওকচোন৷ কামবোৰ সলনি কৰিব নালাগে, কাম ৰককাৰ পদ্ধতিটো সলনি কৰি চাওক৷ আপোনাৰ কামবোৰ কৰি আগতকৈ বেলেগে বেলেগ লাগিব৷ এক নতুন ধৰণৰ অনুভৱ হ’ব সেই একে ধৰণৰ কাম কৰি৷\nআগতে আপুনি ৰাতিপুৱা7টাত উঠে৷ এতিয়া ৰাতিপুৱা5টা বজাত উঠি চাওকচোন৷ দুদিনমান মাত্ৰ কৰি চাওক৷ প্ৰথম কেইদিনমান অলপ অসুবিধা পাব, কিন্তু লাহে লাহে যেতিয়া উঠাটো আপোনাৰ বাবে সহজ হৈ পৰিব তেতিয়া আপোনাৰ জীৱনটো, আৰু বিশেষকৈ ৰাতিপুৱাটো বেলেগ বেলেগ লাগিব৷ আপুনি আগতে আবেলি জিমলৈ গৈছিল শাৰীৰিক ব্যায়াম কৰিবলৈ, এতিয়া সেয়া সলনি কৰি ৰাতিপুৱা জিমলৈ যোৱা কৰক৷ চাওকচোন কিবা সলনি হয় নেকি?\nজীৱনৰ কামবোৰ সলনি কৰক\nকেতিয়াবা জীৱনৰ কিছুমান কাম সলনি কৰিব লাগিব পাৰে৷ আগতে যদি অফিচৰ পৰা আহি কেৱল টিভিৰ সন্মুখত বহি থকাৰ অভ্যাস আছিল, এতিয়া তাৰে এঘন্টা সময় জিমলৈ যোৱা বা যোগ বা আন কিবা ব্যায়াম কৰা অভ্যাস কৰক৷ বা সেই এঘন্টা সময় আপুনি ভালপোৱা কাম এটা বা হবি এটাত দিয়ক৷ যদি জীৱনৰ কিবা এটা অংশৰ বিষয়ে বা কিবা এটা কামৰ বাবে কিবা এক পৰিকল্পনা আপুনি কৰি আছে বা আগতে কৰিছিল, তেন্তে সেই পৰিকল্পনা অনুসৰি কাম কৰা আৰম্ভ কৰিব পাৰে৷ তেনে আগতে নকৰা কাম এতিয়া আপুনি আৰম্ভ কৰিব পাৰে৷\nভয় এৰিব লাগিব\nজীৱনটো উপভোগ্য কৰি তুলিবলৈ হ’লে, আকর্ষণীয় কৰি তুলিবলৈ হ’লে এটা পর্যায়লৈ ভয় এৰিব লাগিব৷ একেবাৰতে সকলো ভয় এৰি দিয়াটো সম্ভৱ নহ’ব পাৰে, কোনো কথা নাই৷ লাহে লাহে আপোনাৰ ভয়বোৰ আতৰাই কৰিব খোজা কামবোৰ কৰিব লাগিব, বিচৰা অভিজ্ঞতাবোৰ গ্ৰহণ কৰিব লাগিব৷ আপুনি যদি কিবা এটা কাম কৰিব বিচাৰে কিন্তু নানা ধৰণৰ ভয়ে, যেনে বিফল হোৱাৰ ভয়, হাঁহিয়তাৰ পাত্ৰ হোৱাৰ ভয়, পৰিয়াল চলাব নোৱাৰাৰ ভয়, নিজৰ চকুত সৰু হৈ যোৱাৰ ভয়, খাবলৈ নথকাৰ ভয় বা আন কিবা ভয়ে আপোনাক নিজৰ কাম কৰিবলৈ নিদিয়াকৈ থাকে, তেন্তে সেই ভয়বোৰ আতৰ কৰিলেহে আপুনি কৰিব বিচৰা কামবোৰ কৰিব পাৰিব আৰু তেতিয়াহে জীৱনটো আকর্ষণীয় হোৱাৰ সম্ভাৱনা থাকিব৷\nনতুন নতুন বস্তুবোৰ কৰি চাওক\nনতুন কিবা এটা বস্তু চাকি চোৱাৰ সুবিধা পালে, নতুন কাম এটা কৰাৰ সুবিধা পালে সেই সুবিধাটো নেৰিব৷ আপুনি কামটো ভালদৰে কৰিব নোৱাৰিলেও কোনো কথা নাই, আনে হাঁহিলেও কোনো কথা নাই, তথাপি কামটো কৰক৷ এই নতুন কামটোৰ জৰিয়তে আপোনাৰ এক নতুন অভিজ্ঞতা হ’ব, এক নতুন অনুভূতি লাভ কৰিব৷ সি আপোনাৰ জীৱনত বৈচিএ্য যোগ দিব৷\nআন ঠাইলৈ ফুৰিবলৈ গ’লে আৰু অকণমান মনটো খোলা ৰাখিলে আপুনি বহু নতুন নতুন কথা দেখিব, শুনিব আৰু শিকিব পাৰিব৷ আপোনাৰ কিছুমান পুৰণি, অনিষ্টকাৰী ধাৰণাৰ কথা আপুনি গম পাব আৰু তেতিয়া সেইবোৰ প্ৰয়োজন হ‘লে সলনি কৰিব পাৰিব৷ বিশেষকৈ আপোনাৰ দৃষ্টিভংগী সলনি কৰাত ই বৰ সহায় কৰিব পাৰে৷ মাত্ৰ কিবা নতুন দেখিলে, বেলেগ কিবা দেখিলে সেয়া আগৰ নিচিনাকৈ বিচাৰ নকৰি কিয় সেয়া কোনোবাই কৰিছে বা সেয়া ঘটিছে তাক অলপ মন কৰিবলৈ যত্ন কৰিলে ই আপোনাক নতুনকৈ কথাবোৰ চাবলৈ শিকাব পাৰে৷\nটিভিটো বাদ দিয়ক\nআপোনাৰ কাৰণে যদি অকল টিভিটোৱে অৱসৰ বিনেদানৰ আহিলা তেন্তে আপুনি জীৱনটো লৈ ব’ৰ হোৱাটো বৰ ডাঙৰ কথা নহয়, তেনে হ’বই৷ টিভি চোৱাটো পাৰিলে একেবাৰেই বাদ দিয়ক আৰু নহ’লেও কমাওক৷ তেতিয়াহে আন কামৰ বাবে আপোনাৰ সময় ওলাব৷ আপোনাৰ দ্বায়িত্ব্বোৰ পালন কৰাৰ পিছতো আপোনাৰ ভাল লগা কাম, বাকেট লিষ্টৰ কাম কৰিবলৈ তেতিয়াহে আপুনি সময় উলিয়াব পাৰিব৷\nঅভিজ্ঞতাৰ ওপৰত গুৰুত্ব বেছি দিয়ক\nবস্তু কিনা বা লাভ কৰাতকৈ অভিজ্ঞতা লাভ কৰাত বেছি গুৰুত্ব দিয়ক৷ অভিজ্ঞতাবোৰ বা এইবোৰ লাভ কৰাৰ স্মৃতিবোৰ আপোনাৰ বেছিকৈ মনত থাকিব৷ এইবোৰে আপোনাৰ জীৱনটো আকর্ষণীয় কৰি তুলিব আজি আৰু এইবোৰ মনত কৰি কাইলৈও আপোনাৰ জীৱনটো আকর্ষণীয় হ’ব৷ অকল দামী বস্তু কিনি বা বেছি বস্তু কিনি আপুনি সেই ভাৱটো কেতিয়াও লাভ কৰিব নোৱাৰে৷\nবাকেটলিষ্ট এখন অনুসৰণ কৰক\nআপোনাৰ বাকেট লিষ্ট এখন আছেনে? বাকেট লিষ্ট এখনত আপুনি আপোনাৰ মৃত্যু হোৱাৰ আগতে যিবোৰ কাম কৰিব খোজে সেই কামবোৰ লিখা থাকে৷ যদি আপোনাৰ বাকেট লিষ্ট এখন নাই তেনেহ’লে এখন বাকেট লিষ্ট তৈয়াৰ কৰি লওক আৰু মাজে মাজে অলপ সময় পালে সেইখনৰ কামবোৰ কৰা আৰম্ভ কৰক৷ বিৰক্ত হ’বলৈ আপুনি সময়ে নাপাব৷ এই কামবোৰ বিভিন্ন হ’ব পাৰে আৰু সেয়ে এইবোৰে আপোনাৰ জীৱনলৈ বিভিন্নতা আনিব৷ এই কামবোৰে যিকোনো সময়তে আপোনাৰ জীৱনটো আকষণীয় কৰি তুলিব৷\nমৰ্ণিং ৰুটিনখন সলনি কৰক\nআপোনাৰ মৰ্ণিং ৰিচুৱেল বা ৰুটিন এখন আছেনে? যদি নাই তেন্তে সেইখন তৈয়াৰ কৰি লৈ সেইমতে ৰাতিপুৱা কাম কৰা আৰম্ভ কৰক৷ তেতিয়া আগতকৈ আপোনাৰ ৰাতিপুৱাটো সলনি হৈ পৰিব৷ যদি আপোনাৰ মণির্ং ৰিচুৱেল এটা আছে তেন্তে সেইখন সলাই অলপ নতুন কৰি লওক৷ তেতিয়াও জীৱনটো আগতকৈ বেলেগে, নতুন হৈ পৰিব৷\nজীৱনটো আকর্ষণীয় কৰি তুলি বৈচিএ্যহীন জীৱন এটাৰ পৰা মুক্তি পাবলৈ হ’লে আপুনি কৰিব পৰা আন কিছুমান কাম আছে৷ সোনকালে উঠক,\nনতুন কিবা এটা শিকক, ঘৰটো নতুনকৈ সজাওক, ভাল নোপোৱা কাম কৰক, নোৱাৰিম বুলি ভবা কাম এটা কৰক, ব্যস্ত হৈ পৰক, নিজৰ চহৰতে এদিন হোটেলত থাকক ইত্যাদি নানা সৰু-ডাঙৰ কাম আপুনি কৰিব পাৰে বৈচিএ্য আনিবলৈ আৰু জীৱনটো আগতকৈ আকর্ষণীয় কৰি তুলিবলৈ৷\nজীৱনত বিৰক্ত হৈ পৰিলে\nআপুনি কিয় নতুন বছৰৰ ৰিজ’লুচনবোৰ লাভ কৰিব পৰা নাই\nPrevious Post নিজৰ কাম কৰাৰ এটা সহজ উপায়\nNext Postস্কুললৈ নোযোৱাকৈ কেনেকৈ কিবা শিকিব পাৰিবা


২০২১ ত মুখ্যমন্ত্ৰী সোণোৱালৰ দ্বিতীয় সমষ্টি সৰুক্ষেত্ৰী ! – First News Report\nHome / আঞ্চলিক / ২০২১ ত মুখ্যমন্ত্ৰী সোণোৱালৰ দ্বিতীয় সমষ্টি সৰুক্ষেত্ৰী !\n২০২১ ত মুখ্যমন্ত্ৰী সোণোৱালৰ দ্বিতীয় সমষ্টি সৰুক্ষেত্ৰী !\nStaff Reporter June 23, 2018\tআঞ্চলিক, ৰাজনীতি Leaveacomment 941 Views\nসৰুক্ষেত্ৰীলৈ সঘনাই অহা-যোৱা মুখ্যমন্ত্ৰী সোণোৱালৰঃ কৃষ্ণুগুৰু-কাঁহশিল্পীৰ ৰাইজৰ মাজতো জনপ্ৰিয়তা বৃদ্ধি সোণোৱালৰঃ পূৱ সমষ্টিৰ হিন্দু ভোটাৰৰ মাজত স্থিতি মজবুট বিজেপিৰঃ\nদীপজ্যোতি ডেকাঃ ২০২১ চনৰ ৰাজ্যৰ পৰৱৰ্তী বিধানসভা নিৰ্বাচনত দুটাকৈ সমষ্টিত প্ৰতিদ্বন্দিতা কৰিব নেকি মুখ্যমন্ত্ৰী সবানন্দ সোণোৱালে। মাজুলীৰ পিছত দ্বিতীয়টো সমষ্টিৰূপে বৰপেটা জিলাৰ সৰুক্ষেত্ৰী সমষ্টিত প্ৰাৰ্থীত্ব প্ৰদান কৰিব নেকি সোণোৱালে। এই প্ৰশ্ন এতিয়া বৃহত্তৰ সৰুক্ষেত্ৰী ৰাইজৰ একাংশ সচেতন ৰাইজৰ মুখে মুখে।মুখ্যমন্ত্ৰী সোণোৱালৰ ধৰ্মগুৰু কৃষ্ণগুৰুৰ গৃহভূমি, ৰাজ্যৰ বহু ইতিহাসৰ সাক্ষী, ঐতিহ্যমিণ্ডত কাঁহশিল্পৰ লগত জডি়ত সহজ সৰল শিল্পীৰ ভূমিক নিজৰ দ্বিতীয়টো সমষ্টিৰূপে সোণোৱালে গ্ৰহণ কৰা বিষয়টো এতিয়া চৰ্চিত হৈছে। নিজৰ ৰাজনৈতিক জীৱনৰ উত্থান পতনৰ বহু সময়ৰ পিছত মুখ্যমন্ত্ৰীৰূপে দায়িত্ব গ্ৰহণ কৰাৰ পিছৰে পৰাই সোণোৱালে ৰাজধানী মহানগৰীৰ পৰা ৮০ কিলোমিটাৰ দূৰত অৱস্থিত নসত্ৰ, সৰ্থেবাৰী আদি অঞ্চললৈ সঘনাই অহা যোৱা কৰি আহিছে। একপ্ৰকাৰ ক’বলৈ গ’লে দুমাহ-এমাহৰ মূৰত এবাৰকৈ সোণোৱালে সৰুক্ষেত্ৰীত উপস্থিত হয়। স্বাধীনতাৰ পিছৰে পৰা সৰুক্ষেত্ৰীৰ ইতিহাসত প্ৰথমবাৰলৈ এগৰাকী মুখ্যমন্ত্ৰীয়ে এনেদৰে সমষ্টিটোক গুৰুত্ব প্ৰদান কৰা দেখা গৈছে। কেৱল ভ্ৰমণেই নহয়, নসত্ৰত কৃষ্ণগুৰু আধ্যাত্মিক বিশ্ববিদ্যালয় স্থাপন, সমষ্টিটোৰ পিছপৰা অঞ্চলটোসমূহৰ বাট-পথৰ উন্নয়ণ, বিশেষকৈ নলবাৰীৰ পৰা সৰ্থেবাৰীলৈ যোৱা মূল পথছোৱাৰ মেৰামতিৰে ৰাইজক দিয়া সকাহ, সৰ্থেবাৰীৰ কাঁহশিল্পীসকলৰ সঘনাই বিচাৰ লোৱা, বিভিন্ন ক্ষেত্ৰত সঁহাৰি প্ৰদান কৰা, সৰ্থেবাৰীত উপ কোষাগাৰৰ ব্যৱস্থা কৰা আদি বিভিন্ন কাম-কাজেৰে তেঁও সৰুক্ষেত্ৰীৰ ৰাইজৰ মাজত ব্যাপক জনপ্ৰিয়তা অৰ্জন কৰিছে। অঞ্চলটোৰ শিশুৰ পৰা বৃদ্ধলৈ এতিয়া সোণোৱাল সমষ্টিলৈ গ’লে ঘৰৰ ল’ৰা যোৱাৰ দৰে অনুভৱ হৈছে।\nআনহাতে ৰাজনৈতিক দিশৰ পৰা চাবলৈ গ’লে একালৰ বাঁওপন্থীৰ দূৰ্গ স্বৰূপ সমষ্টিটোত বৰ্তমান কংগ্ৰেছৰ বিধায়ক জাকিৰ হুছেইন সিকদাৰে প্ৰতিনিধত্ব কৰি আছে। পূৰ্ব বাঁওপন্থী দুৰ্গৰ দূৰ্বলতাৰ সুযোগ গ্ৰহণ কৰি এতিয়া এ আই ইউ ডিএফ আৰু কংগ্ৰেছে শক্তিশালী ভেটি নিৰ্মাণ কৰিছে। কিন্তু সংখ্যালঘু অঞ্চলতহে দুয়োটা দলৰ সিংহভাগ ভেটি আছে। তাতে আকৌ যোৱাবাৰ নিৰ্বাচনতে সংখ্যালঘু ভোট বিভাজিত হোৱা দেখা গৈছিল। আনপিনে পূৱ সৰুক্ষেত্ৰী অঞ্চলৰ হিন্দু ভোটাৰৰ মাজত বৰ্তমান বিজেপি আৰু আৰ এছ এছ এ শিপাবলৈ সক্ষম হৈছে। এই অঞ্চলসমূহৰ বিশেষকৈ যুৱচামৰ মাজত বিজেপিৰ প্ৰতি আকৰ্ষণ বৃদ্ধি হৈছে। লক্ষণীয় ভাৱে এনে অঞ্চলতহে বৰ্তমানৰ চৰকাৰখনেও উন্নয়ণত গুৰুত্ব প্ৰদান কৰিছে। তেনেস্থলত স্বাভাৱিকতে বহুদিন ধৰি উপযুক্ত নেতাৰ অভাৱত ভোগা সমষ্টিটোৰ বৃহৎসংখ্যক জনসাধাৰণৰ মাজত জনপ্ৰিয় হৈ উঠিছে সোণোৱাল।\nএই সকলো দিশৰ পৰা লক্ষ্য কৰি এতিয়া অঞ্চলটোৰ ৰাজনৈতিক পৰিক্ৰমাত নজৰ ৰখা অধিকাংশৰ মনত ধাৰণাই বাহ লৈছে যে পৰৱৰ্তী বিধানসভা নিৰ্বাচনত সোণোৱালে মাজুলীৰ পিছক সৰুক্ষেত্ৰীৰ পৰা প্ৰতিনিধিত্ব কৰিব নেকি? অৱশ্যে এইক্ষেত্ৰত সকলো দৃশ্যপট পৰিস্কাৰ হ’বলৈ কিছুদিন অপেক্ষা কৰিব লাগিব যদিও আমাৰ পৰ্যবেক্ষণ অব্যাহত থাকিব। আমাৰ পঢ়ুৱৈসকলক পৰৱৰ্তী পৰ্যায়ত অধিক যুক্তি তথা তথ্যসহকাৰে আমি প্ৰকাশ কৰিম।\nটেগ্‌চ2021 assam assembly election Assam BJP bjp politics assam deepjyotideka news sarbananda sonowal news sarthebari sarukhetri politics\nPrevious আজিৰ চেলফি ….\nNext ফেট বেলীৰ তৃতীয়খন আউটলেট মুকলি


Oxflo Zl in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Oxflo Zl ar byavahar, ppali, parshwakriya, upkaar, kriya-pratikriya aaru satarkatabani\nOxflo Zl in Assamese\nOxflo Zl के सारे विकल्प देखें\nOxflo Zl ৰ লাভ আৰু ব্যৱহাৰসমূহ - Oxflo Zl Benefits & Uses in Assamese- Oxflo Zl ar laabh aaru byavaharsamuh\nOxflo Zl ৰ পালি আৰু সেয়া কেনেদৰে ল'ব - Oxflo Zl Dosage & How to Take in Assamese - Oxflo Zl ar paali aaru xeya kenedore lobo\nOxflo Zl ৰ পাৰ্শ্চক্ৰিয়াসমূহ - Oxflo Zl Side Effects in Assamese- Oxflo Zl ar parshwakriyasamuh\nOxflo Zl সংক্ৰান্ত সতৰ্কতাবাণীসমূহ - Oxflo Zl Related Warnings in Assamese- Oxflo Zl xonkranta xatarkatabanisamuh\nঅইন দৰৱৰ সৈতে Oxflo Zlৰ গুৰুতৰ ক্ৰিয়া-প্ৰতিক্ৰিয়া - Severe Interaction of Oxflo Zl with Other Drugs in Assamese- Oinor xoite Oxflo Zl ar gurutor kriya-pratikriya\nOxflo Zl মতভেদসমূহ - Oxflo Zl Contraindications in Assamese- Oxflo Zl nishedhsamuh\nOxflo Zl ৰ বিষয়ে সততে সোধা প্ৰশ্নসমূহ - Frequently asked Questions about Oxflo Zl in Assamese- Oxflo Zl ar bikhoye satate xodha prashnasamuh\nখাদ্য আৰু মদৰ সৈতে Oxflo Zl ক্ৰিয়া-প্ৰতিক্ৰিয়া - Oxflo Zl Interactions with Food and Alcohol in Assamese- khadya aaru modor xoite Oxflo Zl kriya-pratikriya\nOxflo Zl ৰ লাভ আৰু ব্যৱহাৰসমূহ - Oxflo Zl Benefits & Uses in Assamese - Oxflo Zl ar laabh aaru byavaharsamuh\nOxflo Zl তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nOxflo Zl-ৰ উপাদানসমূহ - Oxflo Zl Active Ingredients in Assamese - Oxflo Zl-ar upadaansamuh\nOxflo Zl ৰ পাৰ্শ্চক্ৰিয়াসমূহ - Oxflo Zl Side Effects in Assamese - Oxflo Zl ar parshwakriyasamuh\nগৱেষণাৰ ভিত্তিত, Oxflo Zl ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nOxflo Zl সংক্ৰান্ত সতৰ্কতাবাণীসমূহ - Oxflo Zl Related Warnings in Assamese - Oxflo Zl xonkranta xatarkatabanisamuh\nOxflo Zl-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Oxflo Zlৰ পৰা মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনিও যদি একেই অনুভৱ কৰে তেন্তে ইয়াক বন্ধ কৰক আৰু কেৱল চিকিতসকৰ পৰামৰ্শ অনুসৰিহে আৰম্ভ কৰিব।\nOxflo Zl-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Oxflo Zl ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Oxflo Zl কি প্ৰভাৱ দেখা গৈছে?\nবৃক্ক ৰ বাবে Oxflo Zl সম্পূৰ্ণৰূপে সুৰক্ষিত।\nযকৃতত Oxflo Zl কি প্ৰভাৱ দেখা গৈছে?\nOxflo Zl গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Oxflo Zl ৰ কি প্ৰভাৱ দেখা গৈছে?\nহৃদয় can be affected by Oxflo Zlৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nঅইন দৰৱৰ সৈতে Oxflo Zlৰ গুৰুতৰ ক্ৰিয়া-প্ৰতিক্ৰিয়া - Severe Interaction of Oxflo Zl with Other Drugs in Assamese - Oinor xoite Oxflo Zl ar gurutor kriya-pratikriya\nOxflo Zl তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nOxflo Zl মতভেদসমূহ - Oxflo Zl Contraindications in Assamese - Oxflo Zl nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Oxflo Zl লোৱা অনুচিত যাতে -\nOxflo Zl ৰ বিষয়ে সততে সোধা প্ৰশ্নসমূহ - Frequently asked Questions about Oxflo Zl in Assamese - Oxflo Zl ar bikhoye satate xodha prashnasamuh\nএই Oxflo Zl-এ অভ্য়াস বা নিচাৰ সৃষ্টি কৰে নেকি?\nনহয়, Oxflo Zlয়ে অভ্যাসৰ সৃষ্টি নকৰে।\nOxflo Zl য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Oxflo Zl লোৱা উচিত।\nনহয়, Oxflo Zlয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Oxflo Zl ক্ৰিয়া-প্ৰতিক্ৰিয়া - Oxflo Zl Interactions with Food and Alcohol in Assamese - khadya aaru modor xoite Oxflo Zl kriya-pratikriya\nখাদ্য আৰু Oxflo Zlৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Oxflo Zl ল'ব পাৰে।\nমদ আৰু Oxflo Zlৰ মাজৰ প্ৰতিক্ৰিয়া\nমদ আৰু Oxflo Zl একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।


আত্মজাহ দিব ৩,৭৭৩ গৰাকী কৰ্মচাৰীয়ে! সুদীৰ্ঘ ৪ বছৰে লাভ কৰা নাই দৰমহা Prag News : Best Assamese News Channel, Latest Assam News Live Today , North East Breaking News\nআত্মজাহ দিব ৩,৭৭৩ গৰাকী কৰ্মচাৰীয়ে! সুদীৰ্ঘ ৪ বছৰে লাভ কৰা নাই দৰমহা\nহাইলাকান্দি: ২০০১ চনৰ লোকপিয়ল অনুসৰি দেশৰ যিবোৰ জিলাত মহিলাৰ সাক্ষৰতাৰ হাৰ ৫০ শতাংশ বা তাতকৈ কম, সেই জিলাবোৰক সাঙুৰি ‘ৰাষ্ট্ৰীয় সাক্ষৰতা অভিযান’-এ ২০০৯ চনৰ ৮ ছেপ্টেম্বৰত মুকলি কৰিছিল ‘সাক্ষৰ ভাৰত অভিযান’। এই আঁচনিখনে অসমৰ ১২খন জিলা ক্ৰমে ধেমাজি, শোণিতপুৰ, দৰং, বৰপেটা, কোকৰাঝাৰ, বঙাইগাঁও, ধুবুৰী, গোৱালপাৰা, মৰিগাঁও, তিনিচুকীয়া, কাৰ্বি আংলং আৰু হাইলাকান্দিৰ গ্ৰামাঞ্চলসমূহক সামৰি লৈছিল।\n‘২০০৯-১০ শিক্ষাবৰ্ষ’ৰ পৰা বৰ্তমানলৈ এই ১২খন জিলাত কাম কৰি আহিছে ‘স্বাক্ষৰ ভাৰত মিছন’ৰ অধীনৰ মুঠ ৩৭৭৩ গৰাকী কৰ্মীয়ে। কিন্তু ২০১৭ চনৰ মাৰ্চ মাহৰ পৰা বন্ধ হৈ পৰে এই কৰ্মচাৰীসকলৰ মাহিলি দৰমহা। তাৰ পাছতে ২০১৮ চনৰ মাৰ্চ মাহৰ পৰা বন্ধ কৰি দিয়া হয় এই ‘সাক্ষৰ ভাৰত মিছন’ৰ সকলো কাম-কাজ। সুদীৰ্ঘ তিনি বছৰৰ পৰা কৰ্মহীন হৈ পানীত হাঁহ নচ’ৰাৰ অৱস্থা হৈছে এইসকল চৰকাৰী কৰ্মীৰ। বিগত চাৰি বছৰে দৰমহা লাভ নকৰা\nএই কৰ্মীসকলে আজি হাইলাকান্দিত এক সংবাদমেল সম্বোধন কৰি চৰকাৰৰ বিৰুদ্ধে ক্ষোভ প্ৰকাশ কৰে। ৰাজ্য চৰকাৰক ৩৭৭৩গৰাকী কৰ্মীক অন্য বিভাগত স্থানান্তৰ কৰিবলৈ আহ্বান জনায় ‘সদৌ অসম সাক্ষৰ ভাৰত কৰ্মচাৰী পৰিষদ’ৰ সদস্যসকলে। অন্যথা তেওঁলোকে আত্মজাহ দিবলৈ বাধ্য হ’ব বুলিও সাংবাদিকৰ সন্মুখত মন্তব্য আগবঢ়ায়।


Osynac in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Osynac ar byavahar, ppali, parshwakriya, upkaar, kriya-pratikriya aaru satarkatabani\nচিকিৎসক এজনক সোধক\nOsynac in Assamese\nOsynac ৰ মূল্য আৰু পেকৰ চাইজ - Osynac Price and Pack Size in Assamese - Osynac ar mulya aaru pakor size\nOsynac ৰ লাভ আৰু ব্যৱহাৰসমূহ- Osynac Benefits & Uses in Assamese- Osynac ar laabh aaru byavaharsamuh\nOsynac ৰ পালি আৰু সেয়া কেনেদৰে ল'ব- Osynac Dosage & How to Take in Assamese - Osynac ar paali aaru xeya kenedore lobo\nOsynac ৰ পাৰ্শ্চক্ৰিয়াসমূহ- Osynac Side Effects in Assamese- Osynac ar parshwakriyasamuh\nOsynac সংক্ৰান্ত সতৰ্কতাবাণীসমূহ- Osynac Related Warnings in Assamese- Osynac xonkranta xatarkatabanisamuh\nঅইন দৰৱৰ সৈতে Osynacৰ গুৰুতৰ ক্ৰিয়া-প্ৰতিক্ৰিয়া- Severe Interaction of Osynac with Other Drugs in Assamese- Oinor xoite Osynac ar gurutor kriya-pratikriya\nOsynac মতভেদসমূহ- Osynac Contraindications in Assamese- Osynac nishedhsamuh\nOsynac ৰ বিষয়ে সততে সোধা প্ৰশ্নসমূহ- Frequently asked Questions about Osynac in Assamese- Osynac ar bikhoye satate xodha prashnasamuh\nখাদ্য আৰু মদৰ সৈতে Osynac ক্ৰিয়া-প্ৰতিক্ৰিয়া- Osynac Interactions with Food and Alcohol in Assamese- khadya aaru modor xoite Osynac kriya-pratikriya\nOsynac ৰ লাভ আৰু ব্যৱহাৰসমূহ - Osynac Benefits & Uses in Assamese - Osynac ar laabh aaru byavaharsamuh\nOsynac তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nOsynac ৰ পালি আৰু সেয়া কেনেদৰে ল'ব - Osynac Dosage & How to Take in Assamese - Osynac ar paali aaru xeya kenedore lobo\nOsynac-ৰ উপাদানসমূহ - Osynac Active Ingredients in Assamese - Osynac-ar upadaansamuh\nOsynac ৰ পাৰ্শ্চক্ৰিয়াসমূহ - Osynac Side Effects in Assamese - Osynac ar parshwakriyasamuh\nগৱেষণাৰ ভিত্তিত, Osynac ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nOsynac সংক্ৰান্ত সতৰ্কতাবাণীসমূহ - Osynac Related Warnings in Assamese - Osynac xonkranta xatarkatabanisamuh\nOsynac-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nOsynac ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nOsynac-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nOsynac ৰ বহু কম স্তন্যপায়ী মহিলাৰ ওপৰত পাৰ্শ্ব-প্ৰতিক্ৰিয়া থকা দেখা যায়।\nবৃক্কত Osynac কি প্ৰভাৱ দেখা গৈছে?\nবৃক্কত Osynacৰ প্ৰভাৱ সুতীব্ৰ হব পাৰে। চিকিতসকৰ পৰামৰ্শ নোহোৱাকৈ গ্ৰহণ কৰা সুৰক্ষিত নহয়।\nযকৃতত Osynac কি প্ৰভাৱ দেখা গৈছে?\nOsynac গ্ৰহণ কৰাৰ পিছত আপোনাৰ কলিজা ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nহৃদযন্ত্ৰৰ ক্ষেত্ৰত Osynac ৰ কি প্ৰভাৱ দেখা গৈছে?\nহৃদয়ত Osynacৰ প্ৰভাৱ সুতীব্ৰ হব পাৰে। চিকিতসকৰ পৰামৰ্শ নোহোৱাকৈ গ্ৰহণ কৰা সুৰক্ষিত নহয়।\nঅইন দৰৱৰ সৈতে Osynacৰ গুৰুতৰ ক্ৰিয়া-প্ৰতিক্ৰিয়া - Severe Interaction of Osynac with Other Drugs in Assamese - Oinor xoite Osynac ar gurutor kriya-pratikriya\nOsynac তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nOsynac মতভেদসমূহ - Osynac Contraindications in Assamese - Osynac nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Osynac লোৱা অনুচিত যাতে -\nOsynac ৰ বিষয়ে সততে সোধা প্ৰশ্নসমূহ - Frequently asked Questions about Osynac in Assamese - Osynac ar bikhoye satate xodha prashnasamuh\nএই Osynac-এ অভ্য়াস বা নিচাৰ সৃষ্টি কৰে নেকি?\nনহয়, Osynac আসক্তি সৃষ্টি কাৰক বুলি কোনো সাক্ষ্য নাই।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Osynac লোৱাৰ পিছত ই আপোনাৰ টোপনি ভাৱ নানে।\nহয়, আপুনি ডাক্তৰৰ পৰামৰ্শৰ পিছতহ Osynac লোৱাটো নিৰাপদ।\nOsynac য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Osynac ক্ৰিয়া-প্ৰতিক্ৰিয়া - Osynac Interactions with Food and Alcohol in Assamese - khadya aaru modor xoite Osynac kriya-pratikriya\nখাদ্য আৰু Osynacৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Osynac আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Osynacৰ মাজৰ প্ৰতিক্ৰিয়া\nমদ আৰু Osynac একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nOsynacৰ পৰিপূৰকসমূহ - Substitutes for Osynac in Assamese\nআপুনি বা আপোনাৰ পৰিয়ালৰ কোনোবাই Osynac লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Osynac ব্যৱহাৰ কৰিছিল নেকি?\nআপুনি কিমান পৰিমাণে Osynac সেৱন কৰিছিল?\nআপুনি Osynac ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Osynac সেৱন কৰে?


চুমাৰ বিনিময়ত গান! ‘ইণ্ডিয়ান আইডল-১০’ৰ পৰা বহিস্কৃত অনু মালিক - SANGBAD PRAHARI\nHome মনোৰঞ্জন চুমাৰ বিনিময়ত গান! ‘ইণ্ডিয়ান আইডল-১০’ৰ পৰা বহিস্কৃত অনু মালিক\nচুমাৰ বিনিময়ত গান! ‘ইণ্ডিয়ান আইডল-১০’ৰ পৰা বহিস্কৃত অনু মালিক\nমুম্বাই : বলীউডৰ সংগীতকাৰ অনু মালিকৰ বিৰুদ্ধে পুনৰ এবাৰ উত্থাপিত হৈছে যৌন নিৰ্যাতনৰ অভিযোগ৷ #MeToo অভিযানৰ জৰিয়তে গায়িকা চোনা মহাপাত্ৰই অনু মালিকৰ বিৰুদ্ধে যৌন নিৰ্যাতনৰ অভিযোগ উত্থাপন কৰাৰ পিছত এইবাৰ প্ৰসিদ্ধ সংগীতকাৰগৰাকীৰ বিৰুদ্ধে যৌন নিৰ্যাতনৰ অভিযোগ উত্থাপন কৰিছে আন এগৰাকী জনপ্ৰিয় গায়িকা শ্বেতা পণ্ডিতে৷\nঅনু মালিকে তেওঁৰ বিৰুদ্ধে উত্থাপিত হোৱা অভিযোগ খাৰিজ কৰিছে যদিও ইয়াৰ পিছতো সমস্যাৰ পৰা মুক্ত হ’ব পৰা নাই অনু মালিক৷ শেহতিয়াকৈ সংগীতকাৰগৰাকীয়ে ছ’নী টিভিত সম্প্ৰচাৰিত ৰিয়েলিটি শ্ব’ ‘ইণ্ডিয়ান আইডল-১০’ৰ বিচাৰকৰ আসন ত্যাগ কৰিব লাগিব বুলি খবৰ প্ৰচাৰ হৈছে৷\nজানিব পৰা মতে, সংগীতকাৰগৰাকীৰ বিৰুদ্ধে দুটাকৈ যৌন নিৰ্যাতনৰ অভিযোগ উত্থাপিত হোৱাৰ পিছত ছ’নী টিভি আৰু শ্ব’ নিৰ্মাতাই অনু মালিকক বিচাৰক হিচাপে ল’বলৈ অস্বীকাৰ কৰিছে৷ ইফালে, সোমবাৰৰ পৰা অনু মালিকে সংগীতৰ ৰিয়েলিটি শ্ব’টোৰ শ্বুটিঙত উপস্থিত নাথাকিব বুলিও খবৰ প্ৰচাৰ হৈছে৷\nউল্লেখ্য যে, বলীউডৰ গায়িকা শ্বেতা পণ্ডিতে এক ছ’চিয়েল মিডিয়া পোষ্টত অনু মালিকক ‘পিডোফাইল’ বুলি সম্বোধন কৰে৷ কোনো লোকে যদি কোনো শিশুৰ প্ৰতি যৌন আকৰ্ষণ অনুভৱ কৰে, তেন্তে তাক পিডোফাইল বুলি কোৱা হয়৷\nশ্বেতাই তেওঁৰ পোষ্টত অনু মালিকৰ বিৰুদ্ধে যৌন নিৰ্যাতনৰ অভিযোগ উত্থাপন কৰি কয়, ‘২০০১ চনত অনু মালিকে মোক মুম্বাইৰ অান্ধেৰীস্থিত এটা ষ্টুডিঅ’লৈ মাতি পঠিয়াইছিল৷ সেই সময়ত তেওঁ ‘আৱাৰা পাগল দীৱানা’ নামৰ ছবিখনৰ বাবে সুনিধি চৌহানৰ লগত গীতৰ ৰেকৰ্ডিঙৰ কামত ব্যস্ত হৈ আছিল৷’\nশ্বেতাই পুনৰ কয়, ‘মই ষ্টুডিঅ’ত উপস্থিত হোৱাৰ পিছত তেওঁ মোক এটা খালী কোঠা দেখুৱাই দি বহিবলৈ কয়৷ মই গৈ তাত বহাৰ কিছু সময় পিছতে তেওঁ আহি মোক এটা গান গাবলৈ কয়৷ মই গানটো গোৱাৰ পিছত তেওঁ মোৰ প্ৰশংসা কৰে আৰু কয় যে তেওঁ মোক এই গানটো গাবলৈ দিব৷ কিন্তু তাৰ বিনিময়ত মই তেওঁক এটা চুমা দিব লাগিব৷ তেওঁৰ কথাত মই বৰ আচৰিত হৈছিলো৷ কাৰণ মই তেতিয়া স্কুলৰ ছাত্ৰী আছিলো৷’\nআনহাতে, চোনা মহাপাত্ৰই অনু মালিকৰ বিৰুদ্ধে এক টুইটত লিখে, ‘যিসকল ছোৱালীয়ে কৈলাশ খেৰৰ বিৰুদ্ধে নিজৰ অনুভৱ ব্যক্ত কৰিছে, তেওঁলোক অকলশৰীয়া নহয়৷ কৈলাশ খেৰে বছৰ বছৰ ধৰি নাৰীৰ ওপৰত নিৰ্যাতন চলাই এনেদৰেই জীৱন পাৰ কৰি আহিছে৷ ইণ্ডাষ্ট্ৰীত তেৱেই যে কেৱল এনে মানুহ তেনে নহয়, তেওঁৰ দৰে আৰু বহুত আছে৷ যাৰ ভিতৰত অনু মালিকো এজন৷ মই দিনৰ ১৮ ঘন্টা সময় কাম কৰি কটাও, গতিকে মই আনৰ বিষয়ে আলোচনা কৰিবলৈ সময় নাপাও৷’\nইফালে, অনু মালিকে পিটিআইৰ সৈতে কৰা বাৰ্তালাপত তেওঁৰ বিৰুদ্ধে উত্থাপিত হোৱা অভিযোগ খাৰিজ কৰে৷ তেওঁ কয়, ‘মই এই সন্দৰ্ভত একো ক’ব নিবিচাৰো৷ আজি বহুতে মোৰ বিৰুদ্ধে কথা ক’বলৈ সুযোগ পাইছে৷ মই ইয়াৰ প্ৰত্যুত্তৰ দিলে মোৰ বিৰুদ্ধে গোচৰ ৰুজু কৰা হ’ব৷’\nঅনু মালিকৰ অধিবক্তায়ো সংগীতকাৰগৰাকীৰ বিৰুদ্ধে উত্থাপন হোৱা অভিযোগ খাৰিজ কৰি কয় যে তেওঁৰ চৰিত্ৰত দাগ লগাবলৈ চেষ্টা চলাই একাংশই কেতবোৰ ভিত্তিহীন অাৰু মিছা অভিযোগ উত্থাপন কৰি আছে৷\nআনফালে, প্ৰসিদ্ধ গীতিকাৰ সমীৰেও অনু মালিকৰ পক্ষত থিয় দি তেওঁৰ বিৰুদ্ধে উত্থাপিত হোৱা অভিযোগ খণ্ডন কৰে৷ গীতিকাৰগৰাকীয়ে কয় যে শ্বেতা পণ্ডিতে যি সময়ত অনু মালিকে নিৰ্যাতন চলোৱাৰ বিষয়ে উল্লেখ কৰিছে সেই সময়ত অনু মালিকৰ সৈতে তেঁৱো উপস্থিত আছিল৷ কিন্তু সেই সময়ত তেনে কোনো ঘটনা সংঘটিত হোৱা নাছিল৷\nসংগ্ৰহ ঃ অসমীয়া প্ৰতিদিন


আমাৰ সৌৰজগতৰ শক্তিৰ উৎস হ’ল সূৰ্য৷ সূৰ্যটো হ’ল এটা জ্বলন্ত আগ্নেয়পিণ্ড৷ ইয়াৰ বিষুৱীয় গড় ব্যাস ১৩,৮৩,৯১৭ কিঃমিঃ, পৃথিৱীৰ ১০৯ গুণ৷ সূৰ্যটো ৯০% হাইড্ৰ’জেন, ৮% হিলিয়াম আৰু মাত্ৰ ২% আন গধুৰ মৌলৰে গঠিত৷\nসূৰ্যৰ অভন্ত্যৰত ঘটি থকা সংযোজন বিক্ৰিয়াৰ বাবে অনবৰতে শক্তিৰ উৎপন্ন হৈ থাকে৷ প্ৰচণ্ড তাপ আৰু চাপৰ ফলত হাইড্ৰ’জেন হিলিয়ামলৈ পৰিৱৰ্তন হয় যিয়ে বিপুল শক্তি উৎপন্ন কৰে৷ পৃথিৱীৰ দৰে সূৰ্যৰো গতি আছে৷\nই ২৫ দিন ৯ ঘণ্টা ৭ মিনিটত নিজৰ অক্ষৰ ওপৰত আৱৰ্তন কৰাৰ লগতে মহাকাশতে এক নিদিষ্ট দিশত গতি কৰাৰ উপৰিও সূৰ্যৰ লগত বান্ধ খাই থকা গ্ৰহ, উপগ্ৰহ, বামন গ্ৰহ সকলোবোৰক লৈ হাতীপটি নক্ষত্ৰপুঞ্জৰ কেন্দ্ৰৰ চাৰিওফালে প্ৰদক্ষিণ কৰে৷\nসূৰ্যটো কিছুমান অতি পাতল গেছেৰে পৰিপূৰ্ণ৷ ই পৃথিৱীত কৈ ১,৩০,০০০ গুণে ডাঙৰ৷ সূৰ্যটো কেৱল হাইড্ৰ’জেন, হিলিয়াম আৰু পাতল গেছেৰে পৰিপূৰ্ণই নহয় যথেষ্ট পৰিমাণে উদ্ভৱ হোৱা বিদ্যুতৰ সোঁতৰ ফলত ইয়াত কিছু চুম্বকীয় ক্ষেত্ৰও আছে যিবোৰ ক’লা দাগ হিচাপে পৰিলক্ষিত হয়৷\nহেনৰিক শ্বেনমাৰ্ক (Henrik Svensmark)নামৰ জাৰ্মান বিজ্ঞানী এজনে পোনপ্ৰথমে এই দাগসমূহৰ প্ৰতি আকৃষ্ট হয়৷ পিছত এই দাগবোৰক সৌৰ কলংক বুলি অভিহিত কৰা হয়৷\nসূৰ্যৰ অন্তঃভাগৰ উত্তাপ ১৪ নিযুত ডিগ্ৰী চেলচিয়াছ, পৃষ্ঠ ভাগৰ উত্তাপ প্ৰায় ৬ হাজাৰ ডিগ্ৰী চেলচিয়াছ, আনহাতে ইয়াৰ ওপৰৰ গেছীয় অঞ্চলৰ উত্তাপ অস্বাভাৱিকভাৱে বেছি, ইয়াৰ উত্তাপ ১ কোটি ডিগ্ৰী চেলচিয়াছ৷\nপ্ৰতিটো নক্ষত্ৰৰে এদিন নিজা জ্বলন্ত ইন্ধন মানে হাইড্ৰ’জেন শেষ হৈ হিলিয়ামলৈ পৰিবৰ্তন হ’ব তেতিয়াই এই নক্ষত্ৰই অন্তিম সময়ত উপনীত হ’ব৷\nআকাৰভেদে নক্ষত্ৰবোৰৰ অন্তিম ৰূপ ভিন্ন হয়৷ কিছুমানৰ ছুপাৰন’ভা বিষ্ফোৰণ ঘটে কিছুমান কৃষ্ণগহ্বৰলৈ, কিছুমান শ্বেত বামন-তৰালৈ, কিছুমান নিউট্ৰ’ন তৰা বা পালছাৰলৈ পৰিবৰ্তন হয়৷\nসূৰ্যতকৈ প্ৰায় ৮ গুণ বেছি ভৰৰ তৰাবোৰৰ বাৰ্ধক্যজনিত মৃত্যুৰ সময়ত এনে তৰাবোৰ একোটা অতি উজ্জ্বল তৰা বা চুপাৰন’ভা লৈ পৰিবৰ্তিত হয় এনে অৱস্থাত প্ৰকৃততে তৰাটোৰ বাহিৰৰ আৱৰণখন বিষ্ফোৰণৰ দ্বাৰা চিটিকি যায় আৰু ভিতৰৰ আৱৰণখন তৰাটোৰ মাধ্যাকৰ্ষণৰ ফলত ক্ৰমান্বয়ে সংকুচিত হবলৈ ধৰে৷\nএই মাধ্যকৰ্ষণিক বল ইমানেই শক্তিশালী যে তৰাটোৰ অভ্যন্তৰত থকা পৰমাণুবোৰো প্ৰভাৱিত হয়৷ এনে অৱস্থাত তৰাটোৰ কেন্দ্ৰভাগত থকা পৰমাণুবোৰৰ প্ৰ’টন আৰু ইলেকট্ৰণবোৰ একেলগে বান্ধ খাই নিউট্ৰনলৈ ৰূপান্তৰ হয়৷\nএই তৰাবোৰৰ কেন্দ্ৰভাগৰ মাধ্যাকৰ্ষণৰ মান আমাৰ পৃথিৱীৰ মাধ্যাকৰ্ষণৰ প্ৰায় ২০০০০০০০০০০০ গুণ বেছি হয়! এই প্ৰচণ্ড মাধ্যাকৰ্ষণৰ বাবে ভৰ অনুসৰি তৰাবোৰ বিষ্ফোৰিত হৈ একোটা ছুপাৰন’ভা বা সংকুচিত হৈ একোটা কৃষ্ণগহ্বৰলৈ পৰিবৰ্তন হয়৷\nআনহাতে সূৰ্যৰ দৰে কম ভৰৰ তৰাবোৰ একোটা শ্বেত-বামণ তৰালৈ পৰিবৰ্তন হয়৷ কিন্তু সূৰ্যতকৈ প্ৰায় ৪ গুণ মান ডাঙৰ তৰাবোৰ তুলনামূলকভাৱে কম ভৰযুক্ত হোৱা বাবে এনেবোৰ তৰা কৃষ্ণ-গহ্বৰ হোৱাৰ সলনি একোটা নিউট্ৰন তৰা বা পালছাৰ হিচাবে ৰৈ যায়৷\nসঁচাকৈ বিচিত্ৰ নহয়নে এই ব্ৰহ্মাণ্ড এই তৰা তথা নক্ষত্ৰৰ জীৱন চক্ৰ৷ আমাৰ সূৰ্যটোৰ অন্তিম অৱস্থা হ’ব এক শ্বেত বামণ তৰা৷\nসূৰ্যৰ এক বিচিত্ৰ তথ্য, কিন্তু সত্য! আপুনি জানেনে সূৰ্যৰ পৰা যি পোহৰ আমাৰ পৃথিৱীত আজি পৰিছেহি সেই পোহৰ আজিৰ পৰা প্ৰায় ৪০ হাজাৰ বছৰ আগতে সূৰ্যৰ কেন্দ্ৰত সৃষ্টি৷ ইয়াৰ কাৰণ হ’ল সূৰ্যৰ অত্যধিক ঘনত্ব আৰু সূৰ্যত অবিৰত ভাবে ঘটি থকা নিউক্লিয় সংযোজন বিক্ৰিয়া৷\nসূৰ্যৰ কেন্দ্ৰত এবাৰ ফ’ট’ন কণাৰ উৎপন্ন হ’লে তাক পুনৰ হাইড্ৰ’জেন পৰমাণুৱে শোষণ কৰি লয়৷ আকৌ ফ’ট’ন কণাৰ উৎপত্তি হয় যদিও পুনৰ একেধৰণে শোষণ কৰি পেলায়৷ এই কাৰ্য পৌনপৌনিক ভাবে ঘটি থাকে৷ এই কাৰ্যৰ মাজেৰে সূৰ্যৰ কেন্দ্ৰত সৃষ্টি হোৱা এটা ফ’ট’ন অণুক একা বেকা পথেৰে ৭ লাখ কিঃমিঃ পথ অতিক্ৰমি সূৰ্যৰ পৃষ্ঠ পাবলৈ সময় লাগে প্ৰায় ৪০ হাজাৰ বছৰ আনহাতে এই ফ’ট’ন অণুক ১৫ কোটি কিঃমিঃ অতিক্ৰমী পৃথিৱী পাবলৈ সময় লাগে মাথো ৮ মিনিট ১৮ ছেকেণ্ড৷


কল্পিত কম্পন (উজ্জ্বল ফুকন) - সাহিত্য ডট অৰ্গ\nকল্পিত কম্পন (উজ্জ্বল ফুকন)\nসি চকু দুটা মেলিবলৈ যিমান পাৰে চেষ্টা কৰিছে। প্ৰচণ্ড বিষ এটাই তাৰ দেহাটো আৱৰি ধৰিছে। হাতখন উঠাব খুজিও সি উঠাব পৰা নাই। লাহে লাহে তাৰ চকুৰ আগত কিছুমান অদ্ভুত প্ৰাণী ধৰা দিলে। ঠিক সেই সাধুকথাত শুনা মৎস্যকন্যাৰ দৰে ৰূপ। কঁকালৰ তলচোৱা মাছৰ দৰে আৰু ওপৰচোৱা মানুহৰ দৰে। বতাহত ওপঙি ফুৰাৰ দৰে সিহঁত ঘূৰি ফুৰিছে।\n“সাৰ পালা? কি নাম আৰু ঘৰ ক’ত? ” তাৰ কাষৰপৰা এটা মাত ভাঁহি আহিল।\nসি তেতিয়াহে মন কৰিলে তাৰ কাষটো বহুত মানুহ আছে যিবোৰ দেখাত তাৰ দৰেই।\n“মোৰ নাম আকাশ বৰুৱা। ঘৰ অসমৰ বোকাখাটত। আপুনি কোন আৰু মই ইয়ালৈ কেনেকৈ আহিলো জানে নেকি?” আকাশে সুধিলে।\n“মই ৰিহিটো। জাপানৰ টকিঅ’ত ঘৰ। তুমি কেনেকৈ আহিলা মই নাজানো। কিন্তু মই কিবা এটা বস্তুত খুণ্ডা খাই অচেতন হৈ পৰিছিলোঁ। যেতিয়া চকু মেলিলোঁ তেতিয়া আহি নিজকে ইয়াত দেখিছোঁ।” ৰিহিটোৱে ক’লে।\nআকাশৰ মনটো যিমান পাৰে পিছলৈ দৌৰিলে। অৰুণাচল প্ৰদেশৰ ঈগল নেষ্ট চেঞ্চুৰীত দুসপ্তাহ ৱাইল্ড লাইফ ফটোগ্ৰাফী কৰি সি কামেং নদীৰ কাষত থকা পাখোৱেই টাইগাৰ ৰিজাৰ্ভৰ পিনে আগুৱাই গৈছিল। ৱাইল্ড লাইফ ফটোগ্ৰাফী তাৰ পেছা বুলি ক’লে ভুল হব ই তাৰ এতিয়া জীৱনৰ স্পন্দন হৈ পৰিছে। নতুন নতুন ঠাই চোৱা আৰু কংক্ৰিটৰ জংঘলৰ পৰা মাজে মাজে আঁতৰি আহি প্ৰকৃতিৰ অপূৰ্ব সৃষ্টি বিচাৰি ফুৰিব পাৰিলে তাৰ মনটোৱে শান্তি পায়। তাৰ মনত পৰিল কামেং নৈৰ পাৰৰ ডাঠ বনাঞ্চলৰ মাজৰ পৰা সি কিবা এটা পোহৰ ওলাই অহা দেখিছিল। ৰহস্য আৰু নতুন কিবা এটা দেখা পোৱাৰ আশাত সি দৌৰি সোমাই গৈছিল সেই বনাঞ্চলত। দিনতে ঘোপমৰা এন্ধাৰ। সূৰুযৰ ৰশ্মিয়ে ঢুকি নোপোৱা এখন ঠাই। সি কেতিয়াবা ভাবে এনেকুৱা ঠাইবোৰ যিমানদিন মানুহৰ চকুৰ পৰা বাছি থাকে সিমান দিন পৃথিৱীখন জীয়াই থাকিব। ঘোপমৰা এন্ধাৰ তল পেলাই সৰু বিন্দুৰ দৰে পোহৰ এটা দূৰৰ পৰা জিলিকি থকা দেখিলে সি। আঁঠুৰ মূৰলৈকে পিন্ধি থকা জোতাযোৰৰ সাহসত সি আগবাঢ়ি গ’ল। জোকবোৰে জোতাযোৰৰ কাৰণে তাৰ তেজৰ সোৱাদ ল’ব পৰা নাছিল। পোহৰটোৰ যিমানে কাষ চাপি গ’ল সিমানে কিছুমান অস্পষ্ট শব্দ ভাহি আহিল। সৰু ফুটা এটাৰে পোহৰ ভাহি আহিছে। সি সেই ফুটাটোত চকু এটা লগাই সিপাৰলৈ বিস্ময়েৰে চাই ৰ’ল। এয়া যে এখন বেলেগ পৃথিৱী। তাৰ এতিয়া ভালকৈ মনত পৰিল। সিদিনাও সি এনেকুৱা প্ৰাণী কিছুমান দেখিছিল। কিন্তু সিহঁতৰ মূৰবোৰ বহুত ডাঙৰ আছিল বাকী অঙ্গবোৰৰ তুলনাত। সেইদিনা জঙ্ঘলৰ মাজত দেখা সেইটো যে এক গৱেষণাগাৰ আছিল সেইটো বুজিবলৈ আকাশৰ বেছিপৰ নালাগিল। কিন্তু এই প্ৰাণীবোৰ ক’ৰ? মাজে মাজে শুনা ইউএফঅ বা বহিঃবিশ্বৰ প্ৰাণীয়ে সঁচাকৈ পৃথিৱীত থিতাপি লৈছে নেকি? নে মানুহৰ অগোচৰে মানুহতকৈও কোনো উন্নত জীৱ পৃথিৱীত বৰ্তি আছে নেকি? হাজাৰটা প্ৰশ্নই আহি আকাশৰ মন মগজু আৱৰি ধৰিলে। কিবা এটা উত্তৰ পোৱাৰ আগতেই সি প্ৰচণ্ড বিষত চিঞৰি উঠিল। এটা সাহসী জোকে জোতাযোৰ বগুৱা বাই তাৰ কৰঙনত আক্ৰমণ কৰিলেহি। ঠিক তাৰ পিছত সি অচেতন হৈ পৰিল। হয়তো সেই প্ৰাণীবোৰেই তাক ইয়ালৈ লৈ আহিল। আকাশে ৰিহিটোক মনলৈ অহা সকলোখিনি কথা ক’লে।\nৰিহিটোৱে মিচিকিয়া হাঁহি মাৰি ক’লে “তুমি জানা নে তুমি সেই বনাঞ্চলত দেখা প্ৰাণীবোৰৰ মূৰবোৰ কিয় ডাঙৰ আছিল? কাৰণ সিহঁতৰ মগজুৰ বিকাশ বেছিকৈ হৈছিল। ডাৰৱিনৰ সূত্ৰ পঢ়িছিলা চাগৈ সৰুতে। মানুহৰ মূৰটো বোলে একালত অন্য অঙ্গবোৰতকৈ ডাঙৰ হৈ যাব। কিন্তু ইহঁত ডাৰৱিনৰ সূত্ৰলৈ ৰৈ থকা ভকত নহয়। ইহঁত বহুত আগবঢ়া।”\nআকাশে একো নুবুজাৰ দৰে ৰিহিটোলৈ চাই থাকিল।\nৰিহিটোৱে আকৌ ক’ব ধৰিলে “ইহঁতে যিটো অঙ্গ যি সময়ত প্ৰয়োজন বেছিকৈ হয় সেইটো অপ্টিমাম ইউজ কৰে। মানে ধৰা তুমি এখন কাজিয়া লাগিছা আৰু প্ৰচণ্ড জোৰে কাৰোবাক এটা ঘোচা মাৰিছা। তেতিয়া সাধাৰণতে হাতখনৰ জোৰ আৰু দেহৰ আংশিক জোৰ সেই ঘোচাটোত থাকে। কিন্তু সিহঁতৰ সূত্ৰ মতে দেহাটো চলিবলৈ লগা নিম্নতম শক্তিখিনি এৰি সেই ঘোচাটোৱে দেহাৰ সমস্ত শক্তি লৈ থয়। আৰু ঘোচাটো মাৰি শেষ হোৱাৰ পিছত আকৌ দেহাত সমান অনুপাতে শক্তিৰ বিভাজন হয়। এতিয়া তুমিয়েই ভাবা তোমাৰ ওজন যদি ৭৫ কেজি হয় তেন্তে তোমাৰ ঘোচাটোৰ ওজন হ’ব প্ৰায় ৬০-৬৫ কেজি। ইয়াত তুমি ‘a’ মানে এক্সিলাৰেচনটো যোগ দিলে ভাবি চোৱা শক্তি কিমান হ’ব। সেইকাৰণে তুমি দেখা প্ৰাণীবোৰ গৱেষণাগাৰত থকা বাবে হয়তো সমস্ত শক্তি মগজুক দি থৈছিল।”\nলাহে লাহে যেন আকাশে বুজি পালে কথাবোৰ। সি এইবাৰ ৰিহিটোক সুধিলে, “তুমি এজন জাপানীজ হৈ কেনেকৈ ইমান সাৱলীল ভাৱে অসমীয়া ক’ব পাৰিছা?”\nমই জানিছিলোঁৱেই তুমি এইটো প্ৰশ্ন কৰিবা বুলি। মইও সুধিছিলোঁ সিহঁতক। মই অসমীয়া নাজানো মই জাপানীজতে শুনি আছোঁ আৰু জাপানীজতে উত্তৰ দি আছোঁ। কিন্তু সিহঁতে কিছুমান অদৃশ্য ট্ৰেন্সলেটৰ সাজি থৈছে চাৰিওফালে। সেইকাৰণে আমাৰ মাজত ভাষাই একো বাধাৰ সৃষ্টি কৰিব পৰা নাই। তুমি যেতিয়া কিবা শব্দ কোৱা সেই শব্দ অসমীয়াতে যায় ট্ৰেন্সলেটৰটোলৈ আৰু সেই ট্ৰেন্সলেটৰটোৱে কাষতে থকা গ্ৰাহক কাণ বিচাৰি ফুৰে। সিহঁতে প্ৰেৰক উৎসৰ কাণখনক গুৰুত্ব নিদিয়ে তেতিয়া। গ্ৰাহক কাণখনৰ চেন্সিটিভিটি পৰীক্ষা কৰা হয়। কোনটো ভাষাৰ প্ৰতি কাণখন বেছি সক্ৰিয় সেইটো পৰীক্ষা কৰা হয়। যেনে মোৰ কাণদুখন জাপানীজ ভাষাৰ প্ৰতি বেছি সক্ৰিয়। তেতিয়া তোমাৰ পৰা অহা সকলো শব্দ জাপানীজ ভাষালৈ তৰ্জমা কৰি মোৰ কাণত পেলায়। অনুৰূপ প্ৰক্ৰিয়াৰে মোৰ শব্দবোৰ তোমাৰ কাণত পৰিছে। এবাৰ সংযোগ স্থাপন হোৱাৰ পিছত আৰু আগলৈ একো সমস্যা নহয়। এই কাণখনৰ কোনো স্বভাৱজাত সক্ৰিয়তা পৰীক্ষা কৰাতো হয়তো ‘চেন্সিটিৱিটি এনালাইচিচ’ বা কিবা প্ৰেডিকচন ইউজ কৰিছে।\n“তোমাক এই প্ৰাণীবোৰে কৈছে নেকি এইবোৰ কথা? কেনেকৈ জানিলা ইমান কথা?” আকাশে সুধিলে।\n“মই নিজেও এজন বিজ্ঞানী আছিলোঁ। আছিলোঁ বুলি কৈছোঁ কাৰণ এইবোৰ দেখি মই বুজি পাইছোঁ আমি বহু বছৰ পিছ পৰি আছোঁ। বলা তোমাক অলপ ফুৰাই আনো। তুমি আৰু বহুত চিনাকি মানুহ লগ পাবা” ৰিহিটোৱে ক’লে।\n“কিন্তু তুমি যে ক’লা ট্ৰেন্সলেটৰবোৰ অদৃশ্য হৈ আছে, সেইটো ইহঁতে কেনেকৈ কৰিছে? মোৰ সৰুৰে পৰ অদৃশ্য হৈ ঘূৰি ফুৰাৰ এটা সপোন আছিল” আকাশে ৰিহিটোৱে লগত গৈ থাকোঁতে সুধিলে।\n“এইটো তোমাৰ নহয় সকলো মানুহৰে অপূৰ্ণ সপোন। আমিবোৰো নেন’ টেকনোলজিৰে বহুখিনি সফল হৈছোঁ। কিন্তু ইহঁতে এই ক্ষেত্ৰত বহু আগতেই সফল হৈ বৰ্তমান প্ৰয়োগো কৰিছে বিভিন্ন দিশত। ব’লা তোমাক ইণ্ডিয়ান চেম্বাৰটোলৈ লৈ যাওঁ” ৰিহিটোৱে ক’লে।\nইণ্ডিয়া বুলি লিখি থোৱা প্ৰকাণ্ড হল এটাৰ ভিতৰলৈ দুয়ো সোমাই গ’ল। নক’লেও হ’ব ‘ইণ্ডিয়া’ শব্দটো ৰিহিটোৱে জাপানীজত আৰু আকাশে অসমীয়া আখৰত পঢ়িলে।\nপ্ৰায় ১০০০ মান মানুহ বহি আছে প্ৰকাণ্ড হলটোত। প্ৰথম মেজখনত বহি থকা মানুহকেইজনক দেখিয়েই চকু থৰ হ’ল আকাশৰ। গজেন্দ্ৰ মোডী আৰু কৰুণ গগৈ মুখামুখিকে বহি চাহ পি আছে। গগৈৰ একাষে সখিল গগৈ আন কাষে কুমন্ত বিশ্ব শৰ্মা। ইফালে মোডীৰ কাষত সৰ্পিল চিব্বল আৰু আহুল গান্ধী। হাঁহি আৰু কথাৰ মাজত গোটেইজাক মচগুল। তেওঁলোকৰ মাজত চকামকাকৈ হৰ্ণৱ গোস্বামীকো দেখিলে আকাশে।\n“তুমি সিহঁতৰ কথা শুনিব খুজিছা নেকি? আমি দুয়োজন সিহঁতৰ বাবে অদৃশ্য হৈ আছোঁ। আমি বিনাদ্বিধাই সিহঁতৰ কথা শুনিব পাৰোঁ।” ৰিহিটোৱে আকাশক লৈ সিহঁতৰ ফালে আগবাঢ়িল।\n“কিন্তু গজেন্দ্ৰ মোডীয়ে দেখোন দুদিনৰ আগতে গুৱাহাটীত ভাষণ দি আহিছে আৰু কৰুণ গগৈয়েও সেইদিনা তাৰ প্ৰত্যুত্তৰ দিছিল। আহুল গান্ধীয়েও একেদিনাই গুজৰাটত ভাষণ দিছিল। তেন্তে আজি এওঁলোক ইয়াত কেনেকৈ?” আকাশে আচৰিত হৈ সুধিলে।\n“সেইবোৰ বহুত কথা। মই যি অলপ বুজি পাইছোঁ সেয়া পিছত বুজাম তোমাক। প্ৰথমে শুনোঁ আহা কি কথাত মচগুল এওঁলোক ” ৰিহিটোৱে ক’লে।\n“মোডী জী, আপোনাৰ শ্লোগানটো কি আছিল? ‘হৰ হৰ মোডী’ নে ‘ঘৰ ঘৰ মোডী’ নে ‘ধৰ ধৰ মোডী’?” কৰুণ গগৈয়ে সুধিলে।\n“আপ কা কাণ থৌড়া চাফ কৰ লিজিয়ে গগৈ জী। বাদ মে হামলৌগ আপলগৌ কৌ চাফ কৰেঙ্গে” মোডীয়ে ক’লে।\n“কিন্তু মোডীজী আমি ইয়াত থাকি এনেকৈ কাজিয়া কৰিলে কেনেকৈ হ’ব। ইয়াত আমি সকলো একগোট হৈ থাকি কেনেকৈ পৃথিৱীলৈ ঘূৰি যাব পাৰি তাকেহে ভাবিব লাগে” কুমন্তই ক’লে।\nহঠাৎ আহুল গান্ধী কঁপি উঠিল। “সিটোৱে কিবা মিছাকৈ কৈছে চাগৈ” চিব্বলে ক’লে।\n“সেইটো ঠিকেই কৈছ কুমন্ত। কিন্তু আমি যে পৃথিৱীৰ বাহিৰত আছোঁ কেনেকৈ গম পালি। তোৰ নিউজ চেনেলটোৱে দিলে নেকি খবৰ? আমি পৃথিৱীতো থাকিব পাৰোঁ।” সখিল গগৈয়ে কুমন্তক আগচি ধৰিলে।\n“কি তথ্য আছে তোমাৰ আমি পৃথিৱীত আছোঁ বুলি? তুমি ফুকলীয়া ল’ৰা। জকাইচুকত থকাটোৱে জাপান কেনেকৈ জানিবা” কুমন্তও দপদপাই উঠিল।\n“জাপানৰ কথা ওলাওঁতে এটা কথা কৈ থওঁ ‘জাপানতো বানপানী হয়’ দেট ইজ অলচ এন ইম্পৰ্টেন্ট মেটাৰ” কৰুণ গগৈয়ে ক’লে।\n“তোৰ কি তথ্য আছে পৃথিৱীৰ বাহিৰত আছোঁ বুলি? তথ্যৰ কথা ক’বলৈ আহে” সখিলে কৰুণ গগৈৰ কথা তল পেলাই ক’লে।\n“শান্তি শান্তি। আমি আমৰণ অনশন কৰোঁ নেকি? নিজৰ মাজত এনেকৈ কাজিয়া লাগি থাকিলে জানো কিবা হ’ব” গাজৰিৱালৰ মাতটো ভাহি আহিল ক’ৰবাৰ পৰা।\n“খালি অনশন অনশন। ইয়াৰ টেঁটুটো চেপি মাৰিয়েই পেলাওঁ নেকি?” চুলেমান খুৰ্চিডে চিঞৰি উঠিল।\nতিনি পট্টি খেলি টাইম পাচ কৰি থকা মোনিয়া , লীলা আৰু মায়াললিতাই সেইফালে চাই থকা দেখি কমতাই ক’লে “আমি হিংসাক কেতিয়াও প্ৰশ্ৰয় নিদিওঁ।”\n“এওঁ বিপক্ষৰ দলৰ মানুহক মাৰি পেলাই, ভাবুকি দিয়ে কিন্তু…” মায়াললিতাই কৈ অলপ সময় ৰৈ দিলে।\n“কিন্তু হিংসাক প্ৰশয় নিদিয়ে” তিনিওজনীয়ে একেলগে ক’লে।\nকাষতে থকা ছায়াৱতী কঁপি উঠিল। স্বাভাৱিক হোৱাৰ পিছত ছায়াই ক’লে সেইবোৰ বাদ দিয়া কিন্তু এই খালি ঠাই টুকুৰাত মোৰ মূৰ্তি এটা সাজিব পাৰি নেকি?\nসকলোৱে ঘোপাকৈ চোৱাত ছায়াৱতী মনে মনে থাকিল।\nমোডী এইবাৰ কঁপি উঠিল। তাৰ অলপ আগতে কুমন্ত আৰু কৰুণ গগৈৰ কঁপনি শেষ হৈছেহে।\nকৰুণ গগৈয়ে আকৌ সুধিলে মোডীক “সেইদিনা কিন্তু আপোনাৰ ভাষণত অসমীয়া মানুহ পগলা হৈ গৈছিল। আপুনি ভূপেন হাজৰিকাৰ কথা জানে বুলি ক’লে মই বিশ্বাস কৰিম। কিন্তু নৰনাৰায়ণ আৰু মাধৱদেৱৰ কথা কৈছে। বাহ আপুনি ইম্মান জানে? কোননো মাধৱদেৱ?”\n“হৌৰি, মই খোজ কাঢ়ি ফুৰা বুৰঞ্জী বুলি ভাবিছে নেকি? ভাৰতৰ বেলেগ বেলেগ প্ৰান্তত ভাষণ দি ঘূৰি ফুৰোঁ। সকলোৰে আঁতি-গুৰি জনাটো ইমান উজু নহয়। এটা টেকনিকেল টিম আছে। তেওঁলোকে লিখি দিয়ে। মই খালি উচ্চাৰণ শুদ্ধকৈ ক’বলৈ যত্ন কৰোঁ। আপোনাৰ নিচিনাকৈ কোনেওতো মোক আৰু ভাষণ দি থাকোঁতে নোসোধেহি মাধৱদেৱ কোন বা কনকলতা কোন? তথাপি মোৰ ভাষণ লেখাটোক লগ পালে সুধি আপোনাৰ উত্তৰটো দি দিম দিয়ক ” মোডীয়ে ক’লে।\n“সঁচাকৈ যদি সোধে সতী সাধনীৰ ডিটেইলটোও ল’বছোন। শ্ৰীমতীয়ে সতী জয়মতীৰ কথা জানে কিন্তু সাধনী নো কোন সোধাত মই থতমত খালোঁ। সৰু পানী চুব যাওঁ বুলি কেইবাটাকো ফ’ন কৰিলোঁ।\nআমাৰ শিক্ষামন্ত্ৰীক ফ’ন লগাই সোধোঁতে ক’লে বোলে আমাৰ পাঠ্যপুথিত নাই। কি ক’ব কওঁক” কৰুণে খঙেৰে কুমন্তলৈ চাই ক’লে।\nআকাশে হাঁহি হাঁহি ৰিহিটোক লৈ তাৰ পৰা গুছি আহিল। যোৱাৰ আগতে দেখিলে বকিবুল আৰু সখিল একেলগে কঁপি আছে। আৰু মোনিয়াৰ কঁপনি এইমাত্ৰ শেষ হৈছে।\nৰিহিটোৱে আন কিছুমান মেজৰ ফালে দেখুৱালে। এখনত মাহৰুখ, শালমান নামিৰ আদি বহি আছে। আন এখনত হৰেশ বৰুৱা, গোবিন্দ ৰাজখোৱা আৰু ডিজিপি নগেন শৰ্মা একেলগে চাহৰ সোৱাদ লৈছে। অসংখ্য মেজত অগণন চিনাকি মুখ।\nআকাশৰ আৰু বেলেগ মেজৰ ওচৰলৈ যাব মন নগ’ল। সি ৰিহিটোক সুধিলে “এতিয়া কোৱাচোন এওঁলোক ইয়াত কেনেকৈ আছে। আৰু মাজে মাজে কপে কিয় মানুহবোৰ?”\n“এইসকল আচল মানুহ। আৰু পৃথিৱীত যিবোৰ এতিয়া এওঁলোক হৈ ঘূৰি ফুৰিছে সেইসকল এওঁলোকৰ মিৰৰ ইমেজ। মই তেনেকৈয়ে বুজি থৈছোঁ। ধৰা তোমাৰ এটা চাৰ্ভাৰ আছে আমেৰিকাৰ চিকাগো চহৰত। তাৰ এটা মিৰৰ ইমেজ সাজি থৈছে চিঙ্গাপুৰত য’ত সকলো একে আচল চাৰ্ভাৰটোৰ দৰে। হয়তো ইহঁতেও এনেকুৱা কিবা ধৰণেৰে মানুহৰ মিৰৰ ইমেজ সজাৰ চেষ্টা চলাই আছে।” ৰিহিটোৱে ক’লে।\n“আৰু কঁপনিটো কি হয়?” আকাশে সুধিলে।\n“ভাল প্ৰশ্ন? মইও ভাবিছিলোঁ বহু দিন এই কথাটো। সিহঁতে প্ৰথমে গৱেষণাগাৰত থকা মানুহজনৰ ব্যৱহাৰ আৰু তেওঁৰ আবেগৰ ওপৰত অধ্যয়ন কৰে। মানে কি কথাত খং উঠে, কি কথাত হাঁহি উঠে। উত্তেজিত হ’লে কেনেকৈ আচৰণ কৰে ইত্যাদি ইত্যাদি। এইটো বিষয়ক কোৱা হয় ‘চেন্টিমেন্ট এনালাইচিছ।’ মানুহজনৰ সেই দাতাখিনি মিৰৰ ইমেজৰ চেন্টিমেন্ট ফাইলটোত ভৰাই দিয়া হয়। আৰু ইমেজটোৱে সম্পূৰ্ণ একে ধৰণেৰে আচৰণ কৰে। এতিয়া কথা হ’ল কেতিয়াবা মিৰৰ ইমেজটোৰ ফাইলটোত কিছুমান দাতা নাথাকিব পাৰে। তেতিয়া সি নিজৰ ইচ্ছামতে আচৰণ কৰে। যদি কেনেবাকৈ আচল মানুহজনে কৰিবলগীয়া আচৰণৰ লগত সেইটো নিমিলে তেন্তে মিছমেটচ হয় আৰু দুয়োটা মূৰত মানে আচল মানুহজন আৰু মিৰৰ ইমেজ দুয়োজন কঁপি উঠে। লাহে লাহে সিহঁতে এই কঁপনিবোৰ নোহোৱা কৰিব চেষ্টা কৰি আছে। তাৰ পিছত পৃথিবীখন সিহঁতৰ বাবে ছাবি দিয়া পুতলা হ’ব। আমিবোৰ সিহঁতৰ মতে নাচি থাকিম। মই তথাপিও অলপ তোমালোকতকৈ ওপৰত থাকিম চাগৈ। বুজি পাইছানে?” ৰিহিটোৱে ক’লে।\nআকাশে উত্তৰ দিয়াৰ আগতেই মৎস্য ৰূপী প্ৰাণী এটাই ৰিহিটোক একাষলৈ মাতি নি কিবা কিবি সুধিলে। ৰিহিটোৱে মাথোঁ মূৰ দুপিয়ালে।\nলাহে লাহে আকাশে যেন বুজি পালে তাৰ চেন্টিমেন্ট ফাইলটো সজাৰ বাবেই ৰিহিটোৱে তাৰ লগত ইমান কথা পাতিছিল। সি খঙত চালে ৰিহিটোৰ ফালে। ৰিহিটোৱে হাঁহি হাঁহি আকাশৰ খঙৰ আচৰণটো দেখুৱালে মৎস্য ৰূপী প্ৰাণীটোক।\nআকাশে বুজি পাই নিজকে সংযত কৰি হাঁহিবলৈ চেষ্টা কৰিলে। কিন্তু হাঁহিৰ সলনি সি দেহাত এটা অদ্ভুত কঁপনি অনুভৱ কৰিলে।\n“হেৰা, কি হৈছে তোমাৰ। ইমান কঁপিছা কিয়? গাত অকণো জ্বৰ নাই দেখোন কিন্তু মাজে মাজে মানুহটো কঁপি থাকে। চাওকচোন ডক্টৰ চাৰ” আকাশৰ পত্নীয়ে ডক্টৰজনক ক’লে।\nসোঁহাতত বেজিৰ খোঁচ খাই হে আকাশে বুজি পালে সি বোকাখাতৰ ঘৰত শুই আছে বুলি। “সিহঁতে তাৰ মানে তাৰ মিৰৰ ইমেজটো পঠাই দিছে। মই কিন্তু ইমান সহজে এৰি নিদিওঁ। সকলো ভুল আচৰণ কৰিম” আকাশে মনে মনে ভাবিলে।\n“হেৰা, কালিৰ পৰা একো মাতবোল নাই কৰা তুমি। কি হৈছিল তোমাৰ? ” পত্নীয়ে সুধিলে আকাশক\nআকাশে অলপ ভাবি ‘জিভাখন দীঘল কৈ ওলাই চকু কেইটা টেলেকা কৰি দেখুৱালে” আৰু লগে লগে তাৰ দেহাটো কঁপি উঠিল।\nএইবাৰ সি টিভিটোৰ ফালে চালে। মোডীৰ ভাষণৰ ওপৰত বিশ্লেষণ চলি আছে। মাজে মাজে আজাৰ ভূঞাৰ বিষয়ে তলত হেডলাইন ব্ৰেক হৈ আছে। হঠাৎ কিবা এটা কঁপা যেন পালে আকাশে। ৰিপৰ্টাৰজন কঁপিল নে টিভিৰ পৰ্দাখন কঁপিল ঠিক বুজি নাপালে। এই ৰিপৰ্টাৰটোও গ’ল যেন পাইছোঁ। গহীন পৰিৱেশটোৰ আচৰণৰ কথা ভাবি সি সশব্দে হাঁহিব ধৰিলে। তাৰ দেহাটো আকৌ কঁপি উঠিল।\nডক্টৰে ফুচফুচাই কাষতে বহি থকা আকাশৰ পত্নীৰ ককায়েকৰ ফালে চাই ক’লে “মানসিক ৰোগৰ ডক্টৰ এজনকো সাক্ষাৎ কৰা ভাল হব যেন পাইছোঁ। মই যি পাৰোঁ কৰিলোঁ।”\nআকাশে তেওঁৰ কথা শুনা পাই এটা আঙুলি এখন গালত থৈ অলপ সময় চিন্তা কৰি ক’লে “আপুনি সঠিক কথাই কৈছে।”\nআকাশৰ দেহাটো আকৌ এবাৰ কঁপি উঠিল।\n← “মহিলা সবলীকৰণ” বোলা শব্দ সমষ্টি অভিজাত ৰঙীন কাৰ্পেটৰ পৰা কেঁচা ঘাঁহনিলৈ কেতিয়া নামি আহিব (পংকজ জ্যোতি মহন্ত)\nদুঃসাহসিক অভিযান (সুমন্ত সাৰথি বৰঠাকুৰ) →


নয়নতৰা চহৰীয়াৰ হত্যাকাৰী কোন? | Asom Live 24\nনয়নতৰা চহৰীয়াৰ হত্যাকাৰী কোন?\nহত্যাৰ পূৰ্বে বলি হৈছিল ধৰ্ষণৰ!\nকুমাৰজিৎ শৰ্মা, অসম লাইভ ২৪ঃ এই দেশত দেৱীৰূপে পূজিত হয় নাৰী। বন্দিত হয় নাৰী। কিন্তু এই দেশতে যেতিয়া নিৰাপত্তা নাথাকিব নাৰীৰ! ভাবক কোন দিশে গতি কৰিছো আমি! নগাঁৱৰ শিক্ষয়িত্ৰী অৰ্ণমাই বৰাৰ নৃশংস হত্যাকাণ্ড কোনেও পাহৰিব পৰা নাই। পাহৰিব পৰা নাই, পুত্ৰসম ২ দুৰ্বৃত্তই জঘন্য কাণ্ডৰে অৱসৰলৈ মাত্ৰ কেইটামান মাহ বাকী থকা মৃদুভাষী শিক্ষয়িত্ৰীগৰাকীক কিদৰে হত্যা কৰিছিল। একে ঘটনাৰ পুনৰাবৃত্তি হ’ল ওদালগুৰি জিলাৰ কলাইগাঁৱত।\n১নং কলাইগাঁৱৰ নিৱাসী নয়নতৰা চহৰীয়া প্ৰাতঃভ্ৰমণলৈ ওলাই যোৱাৰ পাছতেই নিৰুদ্দিষ্ট হৈছিল। প্ৰাতঃভ্ৰমণ চহৰীয়াৰ অভ্যাস আছিল। সোমবাৰেও পুৱাতে বিছনা এৰি প্ৰাতঃভ্ৰমণলৈ গৈছিল। অৱশ্যে কিছুসময় পাছত ঘৰলৈ পুনৰ উভতি আহিছিল শিক্ষয়িত্ৰীগৰাকী। স্বামীও শিক্ষক। কলাইগাঁৱৰে বালিপাৰা কৃষক মুক্তি হাইস্কুলৰ দুয়ো শিক্ষক-শিক্ষয়িত্ৰী। স্বামীক ঘৰুৱা দিহা দি পুনৰ প্ৰাতঃভ্ৰমণলৈ বুলি গৈছিল। সেই যে ওলাই গ’ল, তাৰ পাছত মানুহজনী আৰু ঘৰলৈ উভতি নাহিল। পুৱা ১০ বজাৰ লগে লগে ঘৰত হাহাকাৰ লাগিল। আত্মীয়-কুটুমৰ ঘৰতো খবৰ ল’লে। কোনো সম্ভেদ নাপালে। সময় আগবাঢ়িল। সন্ধিয়া নামিল। উপায়ন্তৰ হৈ স্বামীয়ে স্থানীয় কলাইগাঁও আৰক্ষী থানাত তেওঁৰ পত্নী নিৰুদ্দিষ্ট হোৱা বুলি এখন এজাহাৰ দাখিল কৰে।\nউদ্বিগ্ন পৰিয়ালৰ ফে’চবুক প’ষ্ট\nমঙলবাৰে কি হৈছিল ?\nমঙলবাৰে পুৱাতে নয়নতৰা চহৰীয়াৰ ঘৰৰ পৰা কিছু দূৰৈত উদ্ধাৰ হয় এযোৰ গোলাপী ৰঙৰ হাৱাই চেণ্ডেল। চেণ্ডেলযোৰ দেখি সকলোৰে সন্দেহ, হয়তো পুখুৰীটোতে কিবা কাৰণত পিছল খাই শিক্ষয়িত্ৰীগৰাকীৰ সলিল সমাধি ঘটিব পাৰে! আৰক্ষীও আহিল। জিলা প্ৰশাসনৰ লগতে SDRFৰ লোকো আহিল। পুখুৰীত চলিল অভিযান। পিছে, কোনো সম্ভেদ পোৱা নগ’ল এই অভিযানত। উল্লেখ্য যে এই অভিযান পুৱা ১০ বজাৰ পৰা দিনৰ আঢ়ৈ বজালৈ চলিছিল।\nইউ এন ব্ৰহ্ম একাডেমীৰ পৰা আহিছিল গোন্ধ\nপুখুৰীটোৰ নিচেই কাষতে আছে ইউ এন ব্ৰহ্ম একাডেমী। অনুসন্ধিৎসু দুজন যুৱকে গোন্ধ অনুসৰণ কৰি প্ৰৱেশ কৰিছিল শিক্ষানুষ্ঠানখনৰ এটা কোঠাত। তেওঁলোকে দেখিছিল মুখমণ্ডল বিকৃত হৈ থকা এটা মৃতদেহ। তৎমুহূৰ্ততে এটা হুলস্থূলীয়া পৰিৱেশৰ সৃষ্টি হয়। পুখুৰীৰ পাৰত উপস্থিত থকা আৰক্ষীৰ লোকো মুহূৰ্ততে উপস্থিত হয়। নয়নতৰা চহৰীয়াৰ সম্বন্ধীয় দেওৰ ভাস্কৰজ্যোতি বৰুৱা আৰু জিতেন বৰুৱাই মৃতদেহটো চিনাক্ত কৰে। মৃতদেহটোৰ মুখমণ্ডলে বীভৎস ৰূপ লৈছিল। কাপোৰ-কানিও অসংলগ্ন অৱস্থাত আছিল।\nমৃত্যুৰ পূৰ্বে ধৰ্ষণৰ বলি হৈছিল নেকি?\nএই মুহূৰ্তত এই কথা স্পষ্ট নহয়। কিন্তু কাপোৰ-কানিৰ অসংলগ্নতাৰ বাবেই উপস্থিতসকলে মৃত্যুৰ পূৰ্বে শিক্ষয়িত্ৰীগৰাকী ধৰ্ষণৰ বলি হোৱা বুলি সন্দেহ কৰে। এই প্ৰতিবেদন প্ৰস্তুত কৰা সময়লৈ এই প্ৰতিবেদকক চহৰীয়া পৰিয়ালে জনাইছে যে মৰণোত্তৰ পৰীক্ষাৰ ফলাফলৰ বিষয়ে আৰক্ষীয়ে তেওঁলোকক একো জনোৱা নাই। সেয়েহে, হত্যাৰ পূৰ্বে শিক্ষয়িত্ৰীগৰাকী বলাৎকাৰ হৈছিলনে নাই সেই বিষয়ত নিশ্চিত হ’ব নোৱাৰি। পিঠি, হাত আদিত আঘাতৰ চিন স্পষ্ট আছিল।\nসন্দেহৰ আৱৰ্তত কোন?\nশিক্ষক স্বামীৰ লগতে নয়নতৰা বৰুৱাৰ পৰিয়ালত আছে আৰু দুই পুত্ৰ। তাৰে এজন পুত্ৰ বাণিজ্য স্নাতক হোৱাৰ লগতে আন এজন সদ্যঘোষিত উচ্চতৰ মাধ্যমিক বিদ্যালয়ৰ পৰীক্ষাত উত্তীৰ্ণ। সৰু সংসাৰ, সুখৰ সংসাৰ। চুবুৰীয়াই হওক অথবা দূৰৈৰে হওক, কোনো লোকৰে সৈতে নয়নতৰা চহৰীয়াৰ ব্যক্তিগত শত্ৰুতা যে থাকিব পাৰে, সেই কথা পৰিয়ালৰ কথা বাদেই দিলো, গাঁওবাসীয়ে বিশ্বাস নকৰে। তেনেস্থলত, নৃশংস হত্যাৰ বাবে কোনে কিয় তেওঁক চিকাৰ হিচাপে ল’লে তাক লৈ দিকভ্ৰান্ত পৰিয়াল তথা চুবুৰীয়া। সেয়ে হয়তো হত্যাকাৰীৰ ‘ক্লু’ উলিওৱাত বাৰে বাৰে পিছল খাইছে খোদ আৰক্ষী বিভাগ। তদুপৰি নয়নতৰা চহৰীয়াৰ মুখত এচিড জাতীয় পদাৰ্থ ঢলা হৈছিল। সমগ্ৰ মুখমণ্ডলে ভয়ংকৰ ৰূপ লৈছিল। পেছাদাৰী হত্যাকাৰীৰ দ্বাৰাহে এনে হত্যা সম্ভৱ হ’ব পাৰে বুলি একাংশই সন্দেহ ব্যক্ত কৰিছে। আৰক্ষীৰো তদন্তই নিশ্চয়কৈ এই সন্দেহ সত্য হয়নে নহয় তাক পোহৰলৈ আনিব।\nইউ এন ব্ৰহ্ম একাডেমীত হত্যা কৰা হৈছিলনে?\nয’ত উদ্ধাৰ হৈছিল নয়নতৰা চহৰীয়াৰ মৃতদেহটো, তাতে তেওঁক হত্যা কৰা হৈছিলনে নাই সেই লৈয়ো সন্দেহৰ অৱকাশ আছে। কিয়নো তৰ্জাবেৰৰ বিদ্যালয়খনত এনেকুৱা এটা হত্যাকাণ্ড হ’ব পাৰে বুলি বহু লোকে বিশ্বাস কৰা নাই। তেন্তে অন্য ঠাইত হত্যা কৰি ইউ এন ব্ৰহ্ম একাডেমীলৈ অনা হৈছিল নেকি মৃতদেহটো? এই প্ৰশ্নও উত্থাপিত হৈছে। যদি এয়াই হয়, সোমবাৰে পুৱাতে নিৰুদ্দিষ্ট হোৱা শিক্ষয়িত্ৰীগৰাকীক কোনে ক’লৈ লৈ গৈছিল? কেনেকৈ মৃতদেহ ইউ এন ব্ৰহ্ম একাডেমী পালে? এনেবোৰ প্ৰশ্নই এতিয়া দোলা দিছে বৃহত্তৰ অঞ্চলটোত। ইউ এন ব্ৰহ্ম শিক্ষানুষ্ঠানৰ কাষতে আছে ভাৰতীয় সেনা বাহিনীৰ এটা সেনা ছাউনী। যদি শিক্ষানুষ্ঠানখনতে শিক্ষয়িত্ৰীগৰাকীক ধৰ্ষণ বা হত্যা কৰা হ’লহেঁতেন! নিশ্চয়কৈ চিঞৰ-বাখৰ কৰাৰ সংশয় থাকে। তেনে ক্ষেত্ৰত শিক্ষানুষ্ঠানখনত শিক্ষয়িত্ৰীগৰাকীক হত্যা কৰাৰ স্থান হিচাপে হত্যাকাৰীয়ে নিশ্চয় নিৰ্বাচন নকৰে।\nহতাশাত ভুগিছিল শিক্ষয়িত্ৰী নয়নতৰা!\nমৃত্যুৰ পূৰ্বে কাৰোবাৰ পৰা ভাবুকি পাইছিল নেকি? এই প্ৰশ্ন যেতিয়া সোধা হৈছিল, তেতিয়া পোনছাতে নস্যাৎ কৰিছিল পৰিয়ালৰ লোকে। স্থানীয় এটা সূত্ৰই দাবী কৰা মতে, এক বিশেষ কাৰণত হতাশাই আৱৰি ধৰিছিল শিক্ষয়িত্ৰীগৰাকীক। যাৰ বাবে সুদূৰ হায়দৰাবাদত চিকিৎসাও কৰি আহিছিল। নয়নতৰা চহৰীয়াৰ নিকট আত্মীয়ই এই হতাশাৰ কাৰণ তেওঁক কোনোবাই ভাবুকি দিয়াৰ লগত কোনোপধ্যে জড়িত নহয় বুলি সদৰী কৰে। গেছ জাতীয় সমস্যাত ভোগাৰ বাবেহে হায়দৰাবাদত চিকিৎসা লৈছিল। ইয়াত কোনো হতাশাৰ কাৰণ নাছিল আৰু নিকট আত্মীয় বা পৰিয়ালৰ লোকে তেওঁক হতাশ হোৱা দেখা নাছিল।\nশাস্তি পাবনে হত্যাকাৰীয়ে?\nহত্যাকাণ্ডৰ ৫ দিন উকলিল। এই পৰ্যন্ত তদন্ত কি পৰ্যায়ত আছে সেই কথা হয়তো পৰিয়ালৰ লোকেও নাজানে। কিন্তু সমগ্ৰ ৰাজ্যবাসীয়ে বিচাৰিছে হত্যাকাৰীক দৃষ্টান্তমূলক শাস্তি দিয়া হওক। দুৰ্ভগীয়া পৰিয়ালটোৱে ন্যায় পাওক। ৫৩ বছৰীয়া শিক্ষয়িত্ৰী নয়নতৰা চহৰীয়াৰ পৰিয়ালে ন্যায় পাওক। এই আশা আমাৰো।\nTags: asom live 24assam live 24axom live 24kalaigaon police stationnayantara saharia


হংসা জীৱৰাজ মেহতা - অসমীয়া ৱিকিপিডিয়া\n৪ এপ্ৰিল, ১৯৯৫ (৯৭ বছৰ)\nশিক্ষাবিদ, ৰাজনীতিবিদ, স্বাধীনতা সংগ্ৰামী, সমাজ সংস্কাৰক, সাহিত্যিক\nবিশ্ববিদ্যালয়ৰ প্ৰথম ভাৰতীয় মহিলা উপাচাৰ্য\nজীৱৰাজ নাৰায়ণ মেহতা\nহংসা জীৱৰাজ মেহতা (ইংৰাজী: Hansa Jivraj Mehta, ৩ জুলাই ১৮৯৭ – ৪ এপ্ৰিল ১৯৯৫) এগৰাকী ভাৰতীয় শিক্ষাবিদ, ৰাজনীতিবিদ, স্বাধীনতা সংগ্ৰামী, সমাজ সংস্কাৰক, সাহিত্যিক তথা নাৰীবাদী আছিল। তেওঁৰ পিতৃ মনুভাই মেহতা বৰোদা আৰু বিকানেৰ ৰাজকীয় ৰাজ্যৰ দিৱান আছিল। সাংবাদিকতা আৰু সমাজতত্ত্বত উচ্চ শিক্ষা লাভ কৰিবলৈ তেওঁ ১৯১৯ চনত ইংলেণ্ডলৈ গৈছিল। গুজৰাটৰ প্ৰথম মুখ্যমন্ত্ৰী জীৱৰাজ নাৰায়ণ মেহতা তেওঁৰ স্বামী। ১৯৪৬ চনত তেওঁ মুম্বাইত অৱস্থিত শ্ৰীমতী নাথীবাঈ দামোদৰ ঠাকৰচি মহিলা বিশ্ববিদ্যালয় আৰু ১৯৪৯ চনত নৱগঠিত বৰোদা বিশ্ববিদ্যালয়ৰ তেওঁ উপাচাৰ্য নিযুক্তি লাভ কৰিছিল। ইয়াৰ লগে লগে তেওঁ বিশ্ববিদ্যালয়ৰ উপাচাৰ্য পদত অধিষ্ঠিত হোৱা প্ৰথম গৰাকী ভাৰতীয় মহিলা হিচাপে পৰিগণিত হয়। ১৯৫৯ চনত ভাৰত চৰকাৰে তেওঁক দেশৰ তৃতীয় সৰ্বোচ্চ অসামৰিক সন্মান পদ্মভূষণ প্ৰদান কৰে। ১৯৯৫ চনৰ ৪ এপ্ৰিল তাৰিখে তেওঁৰ মৃত্যু হয়।\n১৮৯৭ চনৰ ৩ জুলাই তাৰিখে বৰোদা ষ্টেটৰ নগৰ ব্ৰাহ্মণ পৰিয়ালত হংসা মেহতাৰ জন্ম হৈছিল। তেওঁ বৰোদা ৰাজ্যৰ দেৱান মনুভাই মেহতাৰ কন্যা আৰু প্ৰথম গুজৰাটী উপন্যাস 'কৰণ ঘেলো'ৰ লেখক আনন্দশংকৰ মেহতাৰ নাতিনী আছিল।\nতেওঁ বৰোদা মহাবিদ্যালয়ৰ পৰা ১৯১৮ চনত দৰ্শনৰ সৈতে স্নাতক ডিগ্ৰী লাভ কৰিছিল। তাৰপিছত তেওঁ ইংলেণ্ডত সাংবাদিকতা আৰু সমাজতত্ত্ব অধ্যয়ন কৰিছিল। ১৯১৮ চনত তেওঁ সৰোজিনী নাইডু আৰু পিছত ১৯২২ চনত মহাত্মা গান্ধীক লগ পাইছিল।\nতেওঁ এজন বিশিষ্ট চিকিৎসক আৰু প্ৰশাসক জীৱৰাজ নাৰায়ণ মেহতাৰ সৈতে বিবাহ পাশত আৱদ্ধ হয়। পিছলৈ তেওঁ গুজৰাটৰ প্ৰথম মুখ্যমন্ত্ৰীৰ পদ লাভ কৰিছিল।\nহংসা মেহতাই বিদেশী কাপোৰ আৰু সুৰা বিক্ৰী কৰা দোকানৰ পিকেটিঙৰ আয়োজন কৰিছিল আৰু মহাত্মা গান্ধীৰ পৰামৰ্শৰ সৈতে সংগতি ৰাখি অন্যান্য স্বাধীনতা আন্দোলনৰ কাৰ্যকলাপত অংশগ্ৰহণ কৰিছিল। আনকি তেওঁক গ্ৰেপ্তাৰ কৰা হৈছিল আৰু ১৯৩২ চনত তেওঁৰ স্বামীৰ সৈতে ব্ৰিটিছসকলে কাৰাগাৰলৈ প্ৰেৰণ কৰিছিল। পিছত তেওঁ বোম্বে বিধান পৰিষদলৈ নিৰ্বাচিত হৈছিল।\nস্বাধীনতাৰ পিছত তেওঁ ১৫ গৰাকী মহিলাৰ ভিতৰত আছিল যি ভাৰতীয় সংবিধান খচৰা সংবিধান সভাৰ অংশ আছিল। তেওঁ মৌলিক অধিকাৰ সম্পৰ্কীয় উপদেষ্টা সমিতি আৰু উপ সমিতিৰ সদস্য আছিল। তেওঁ ভাৰতত মহিলাসকলৰ বাবে সমতা আৰু ন্যায়ৰ পোষকতা কৰিছিল।\nতেওঁ ১৯২৬ চনত বোম্বে বিদ্যালয় সমিতিলৈ নিৰ্বাচিত হৈছিল আৰু ১৯৪৫-৪৬ চনত অল ইণ্ডিয়া ৱমেন কণফাৰেন্সৰ অধ্যক্ষ হৈছিল। হায়দৰাবাদত অনুষ্ঠিত সৰ্বভাৰতীয় মহিলা সন্মিলনত তেওঁৰ অধ্যক্ষৰ সম্বোধনত তেওঁ মহিলা অধিকাৰৰ চাৰ্টাৰৰ প্ৰস্তাৱ দিছিল। তেওঁ ১৯৪৫ চনৰ পৰা ১৯৬০ লৈ ভাৰতত বিভিন্ন পদত অধিষ্ঠিত আছিল। তাৰে ভিতৰত উল্লেখযোগ্য সমূহ হ'ল - শ্ৰীমতী নাথীবাঈ দামোদৰ ঠাকৰচি মহিলা বিশ্ববিদ্যালয়ৰ উপাচাৰ্য, সৰ্বভাৰতীয় মাধ্যমিক শিক্ষা পৰিষদৰ সদস্য, ভাৰতৰ আন্তঃ বিশ্ববিদ্যালয় পৰিষদৰ অধ্যক্ষ আৰু বৰোদাৰ মহাৰাজ সায়াজিৰাও বিশ্ববিদ্যালয়ৰ উপাচাৰ্য। তেওঁ বৰোদা বিশ্ববিদ্যালয়ৰ প্ৰথম উপাচাৰ্য আছিল।\nতেওঁ ১৯৪৬ চনত মহিলাৰ স্থিতিৰ ওপৰত নিউক্লিয়াৰ উপ-সমিতিত ভাৰতক প্ৰতিনিধিত্ব কৰিছিল। ১৯৪৭-৪৮ চনত ৰাষ্ট্ৰসংঘৰ মানৱ অধিকাৰ আয়োগত ভাৰতীয় প্ৰতিনিধি হিচাপে, তেওঁ "সকলো পুৰুষক সমান সৃষ্টি কৰা হৈছে" (এলিনোৰ ৰুজভেল্টৰ পছন্দৰ বাক্যাংশ) ৰ পৰা "সকলো মানুহ"লৈ মানৱ অধিকাৰৰ সৰ্বজনীন ঘোষণাৰ ভাষা সলনি কৰাৰ বাবে দায়বদ্ধ আছিল। তেওঁ এই ঘোষণা পত্ৰত লিংগ সমতাৰ প্ৰয়োজনীয়তাৰ ওপৰত আলোকপাত কৰে। পিছলৈ ১৯৫০ চনত তেওঁ ৰাষ্ট্ৰসংঘৰ মানৱ অধিকাৰ আয়োগৰ উপাধ্যক্ষ হৈছিল। তেওঁ ইউনেস্কোৰ কাৰ্যবাহী পৰিষদৰ সদস্যও আছিল।\nতেওঁ গুজৰাটী ভাষাত 'অৰুণু অদ্ভুত স্বপ্ন' (১৯৩৪), 'ববলানা পৰাক্ৰমো' (১৯২৯), 'বলৱৰ্তাৱলী অংশ ১-২' (১৯২৬, ১৯২৯) কে ধৰি কেইবাটাও শিশুৰ বাবে উপযোগী গ্ৰন্থ লিখিছিল। তেওঁ বাল্মীকি ৰামায়ণ অৰণ্যকাণ্ড, বালকাণ্ড আৰু সুন্দৰকাণ্ড অনুবাদ কৰিছিল। তেওঁ বহুতো ইংৰাজী সাহিত্য অনুবাদ কৰিছিল। তাৰে ভিতৰত উল্লেখযোগ্য হৈছে 'গুলিভাৰ্চ ট্ৰেভেল'। তেওঁ উইলিয়াম শ্বেইকছপীয়েৰৰ কিছুমান নাটকৰ আলমত নাটক ৰচনা কৰিছিল। তেওঁৰ প্ৰবন্ধসমূহ সংগ্ৰহ 'কেতলাক লেখো' (১৯৭৮) হিচাপে প্ৰকাশ কৰা হৈছিল।\n১৯৯৫ চনৰ ৪ এপ্ৰিল তাৰিখে তেওঁৰ মৃত্যু হয়। ভাৰত চৰকাৰে তেওঁক ১৯৫৯ চনত পদ্মভূষণ আগবঢ়াইছিল।\n↑ 1.0 1.1 Trivedi, Shraddha (2002). Gujarati Vishwakosh (Gujarati Encyclopedia). Vol. 15. প্ৰকাশক Ahmedabad: Gujarati Vishwakosh Trust. পৃষ্ঠা. 540. OCLC 248968453.\n↑ 2.0 2.1 2.2 Wolpert, Stanley (5 April 2001). Gandhi's Passion: The Life and Legacy of Mahatma Gandhi. Oxford University Press. পৃষ্ঠা. 149. ISBN 9780199923922. https://archive.org/details/gandhispassionli00wolp.\n↑ 3.0 3.1 Srivastava, Gouri (2006). Women Role Models: Some Eminent Women of Contemporary India. Concept Publishing Company. পৃষ্ঠা. 14–16. ISBN 9788180693366. https://books.google.com/books?id=Kfs4Cns3nJIC.\n↑ 4.0 4.1 4.2 "Hansa Jivraj Mehta: Freedom fighter, reformer; India hasalot to thank her for" (en-US ভাষাত). The Indian Express. 2018-01-22. https://indianexpress.com/article/gender/hansa-jivraj-mehta-freedom-fighter-reformer-india-has-a-lot-to-thank-her-for-5034322/.\n↑ 5.0 5.1 5.2 Chaudhari, Raghuveer, ed (2005). "લેખિકા-પરિચય" (gu ভাষাত). વીસમી સદીનું ગુજરાતી નારીલેખન (1st সম্পাদনা). প্ৰকাশক New Delhi: Sahitya Akademi. পৃষ্ঠা. 350. ISBN 8126020350. OCLC 70200087.\n↑ Ravichandran, Priyadarshini (13 March 2016). "The women who helped draft our constitution". Mint. http://www.livemint.com/Leisure/dLi6ZIdW6CgswZCGdOA9VM/The-women-who-helped-draft-our-constitution.html.\n↑ "CADIndia". cadindia.clpr.org.in. http://cadindia.clpr.org.in/constituent_assembly_members/hansa_jivraj_mehta। আহৰণ কৰা হৈছে: 2018-01-16.\n↑ "CADIndia". cadindia.clpr.org.in. http://cadindia.clpr.org.in/search। আহৰণ কৰা হৈছে: 2018-01-16.\n↑ RAJU, M. P.. "Denial of rights" (en ভাষাত). Frontline. https://frontline.thehindu.com/cover-story/denial-of-rights/article8523523.ece। আহৰণ কৰা হৈছে: 2019-12-14.\n↑ Jain, Devaki (2005). Women, Development and the UN. প্ৰকাশক Bloomington: Indiana University Press. পৃষ্ঠা. 20. https://archive.org/details/womendevelopment00jain.\n↑ http://www.un.int/india/india%20&%20un/humanrights.pdf Archived 12 January 2014 at the Wayback Machine\n↑ Dhanoa, Belinder (1997). Contemporary art in Baroda. Tulika. পৃষ্ঠা. 267. ISBN 9788185229041. https://books.google.com/books?id=jL6fAAAAMAAJ.\n↑ "Hansa Jivraj Mehta". Praful Thakkar's Thematic Gallery of Indian Autographs. http://www.indianautographs.com/productdetail-125454.html। আহৰণ কৰা হৈছে: 19 June 2016.\n"https://as.wikipedia.org/w/index.php?title=হংসা_জীৱৰাজ_মেহতা&oldid=263962"ৰ পৰা অনা হৈছে\nএই পৃষ্ঠাখন ২১ ফেব্ৰুৱাৰী, ২০২১ তাৰিখে ০৭:০৭ বজাত অন্তিম সংশোধন কৰা হৈছিল।


Majuli ত চালোঁ Dhamaka ৰাস ???? Full Night | TravelerBase | Traveling Tips & Suggestions\nMajuli ত চালোঁ Dhamaka ৰাস ???? Full Night\nপৃথিৱী বিখ্যাত মাজুলীৰ Special ৰাস মহোৎসৱত এইবাৰ ????|| @I Love Travel and Food @The UK07 Rider\nমাজুলীৰ এইখন ৰাস চাওক - Majuli Tour ep4 | Mr Raja\nMajuli ৰ pora ahute ঘটনা এটা হল ????\nFinally Majuli ahi palu ???? ৰাস চাব\nThis is Majuli ❤ | KGM ride Ep4| Explore\nTime to say bye bye Majuli | @The UK07 Rider শিৱসাগৰ আহি আছো | অসমীয়া Vlog | UB Vlogs 2021\n#UBVlogs #UK07 #AssameseVlog\nFollow My scond channel :\n© 2021 UB Vlogs\nGadget I use :- Nikkon D5100, Action Cam (Itek), Gopro 2018, MI Y3\nRiding Jacket :- Brotherhood\nRiding Gloves :- Pro biker\nRiding Knee Guard :- Pro biker\nSUBSCRIBE : UB VLOGS\nCLICK ON BELL ICON TO GET NOTIFICATIONS OF MY LATEST VIDEOS\nIt's Time To Say Goodbye To @The UK07 Rider ????\nMajuli কেনেকৈ আহি পালো|| Crazy Love ❤ || @The UK07 Rider @I Love Travel and Food\nচকু কপালত উঠা ???? এটা সঁচা story Ep 6\nকইনা আনিলোঁ ???? Assamese traditional wedding\nজাপান আহি পালোঁ????World Expo Dubai 2020????Ep.09\nExplore World explo Dubai 2020\nBack to Home ???? Andaman Islands Last Episode 08\nDurga Puja ত Surprise ???? iphone\npinky madam channel\nFirst Day এইবোৰ হল ???? Sikkim Ride Ep. 01\nMAJULI Culture explore @The UK07 Rider | মাজুলী ৰাস চাওক আহক | অসমীয়া Vlog | UB Vlogs 2021\n#UBVlogs #TheUK07 #AssameseVlog\nএটা ৰাতিৰ কাৰণে Dhamaka Ride to Darjiling????\nBhai fota দিনা গোটেইকেইটা Suryavanshi চালোঁ ????\nday with dhanashri\nSurprise palu ???? Assam Ride ত Bihu\n৮ মাহ কষ্টেৰে Zubeen দাক নিজৰ পিঠিত টাটু অংকন কৰি দিলে উপহাৰ || Anup Chetia-Dibrugarh ||\nনমস্কাৰ প্ৰিয় বন্ধুসকল????\nআশা কৰিছোঁ ভিদিওটো সকলোৱে আদৰি লব ৷\nDibrugarh best picnic place\nPranab jyoti vlogs\n*অচিনাকি মুখ বোৰ চিনাকি কৰাই দিয়া লগতে সুপ্ত প্ৰতিভা সমূহ জাগ্ৰত কৰা আমাৰ একমাত্ৰ লক্ষ্য ৷৷ প্ৰিয় বন্ধু সকল আপোনালোকৰ এনে যিকোনো প্ৰতিভা,অনুষ্ঠান ইত্যাদি থাকিলে আমাৰ লগত যোগাযোগ কৰিবলৈ নাপাহৰিব ৷\n*আমাৰ ঠিকনা= মৰাণ ডিব্ৰুগড় অসম\nমাজুলীত কিয় ঘৰ সাজিব খুজিছে বাবু ভায়াই? @The UK07 Rider @I Love Travel and Food\nBabu Reached Sivasagar ????\nযদি চাহ খাই ... চাওঁক - Tea factory explained by Dimpu Baruah\nমাজুলীৰ ৰাস চালোঁ আজি মামাৰ লগত || akou manuj bhai || majuli ep-03 || majuli rakh video\nFinally Is Ladki Ko Shaadi Ke Liye Propose Kar hi Diya ????\nৰাস্তাত হঠাৎ লাগিল কাজিয়া ???? Ready For Dubai ????


দিগন্ত ভট্টৰ অকব ডায়েৰী (দিগন্ত কুমাৰ ভট্টাচাৰ্য্য) - সাহিত্য ডট অৰ্গ\nকথাটো সিদিনাহে কলিতাই গম পালে – জীয়েক মামণি আৰু সেই বিকি বোলাটোৰ যোৱা দহবছৰ ধৰি হিয়া-দিয়া-নিয়া চলি আছে। সিদিনা ৰিক্সাত উঠি জীয়েকৰ লগত কলিতা বজাৰলৈ গৈ আছিল। এনতে বাইকত অহা এজনে জীয়েকক মাত দি গ’ল-“কি হে ‘বিকিনি’, ক’লৈ যোৱা?”\n“কি বুলি মাতি গ’লও সেইজনে?”- দাঁত চেপি কলিতাই সুধিলে।\n“দেউতা, তোমাক কৈয়েই দিওঁ আৰু… মোৰ হ’ব লগা তেওঁৰ নামটো ‘বিকি’ যে, সেয়ে তেওঁৰ লগৰবোৰে মোক তেনেকৈয়ে মাতে। শৰ্মা-শৰ্মানী, কলিতা-কলিতানী, ঠিক তেনেকৈ বিকি-….”\n“হ’ব হ’ব, পিছে সেইটো চুবুৰীৰ সেই অঘাইটং-অলগদ্ধ বিকিৰ কথা যদি কৈছ, এতিয়াই শেষ কৰ সেই সম্পৰ্ক” – কলিতাৰ খঙ দেখি সিদিনা বোলে ৰিক্সাৱালাই ভাড়া খুজিবই পাহৰি গৈছিল।\nকলিতাৰ এতিয়াও মনত আছে কিছুদিন আগতে বাইকত গৈ থকা বিকিয়ে পাণ খাই মৰা পিক উৰি আহি কেনেকৈ তেওঁৰ বগা ছাৰ্টটোত পৰিছিল। এতিয়াও আছে সেই দাগ। এবাৰ ফাকুৱাত ইলেকশ্যনত ব্যৱহাৰ কৰা চিঞাহীৰে দিয়া ক’লা ফোঁট তেওঁৰ কপালৰ পৰাও তিনিমাহ যোৱা নাছিল। যোৱাবছৰ দেৱালীত বিকিয়েইতো তেওঁৰ ঘৰলৈ ডাঙৰ বোমা এটা দলিয়াইছিল। আহি একেবাৰে তেওঁৰ ভৰিৰ ওচৰতে ফুটিছিল। সেই কঁপনি এতিয়াও মাৰ যোৱা নাই। ভাবিলেও এতিয়াও কঁপি উঠে কলিতা।\n“মামণি, তই আৰু বেলেগ ল’ৰা নাপালি? তাক বাদ দিবিনে? সি মোৰ লগত কি কি কৰিছিল, ক’লোঁৱেই দেখোন” – কলিতাই কালি জীয়েকক বুজাইছিল।\n“প্ৰেমে ফোঁটৰ দাগ নামানে, প্ৰেমে বোমাৰ কঁপনি যে আৰু নামানে…” – মামণিয়ে ভূপেন দাৰ গানৰ সুৰত গাই গাই কয়। তাইৰ কথামতেই আজি বিকি ৰাতিপুৱাই কলিতাহঁতৰ ঘৰ পালে। উদ্দেশ্য, অলপ ফ’ৰ্মেলি কথাবোৰ পতা যাতে অহা মাঘতে মামণিক বিয়া কৰাই নিব পাৰে সি। ড্ৰয়িং ৰুমত বহি আছে বিকি আৰু কলিতা। কলিতাই প্ৰায় বুজাই দিছেই যে তাক তেওঁৰ ছোৱালী নগতায়। মাজতে মামণিয়ে চাহ দি গ’ল। এক গোমা পৰিৱেশ।\nহঠাতে দুৱাৰ-খিড়ীকিবোৰ জোৰেৰে কঁপিব ধৰিলে। মেজত থকা চাহৰ কাপকেইটা আৰু প্লেটকেইখনেও আৰম্ভ কৰিলে উদ্দাম নৃত্য। ওচৰতে শুই থকা কুকুৰটোৱে ভুকিবলৈ ধৰিলে। ঘৰৰ আনবোৰ বাহিৰলৈ দৌৰিলে। বিকিও দৌৰিবলৈ সাজু হ’ল।\n“হেৰা, ক’ত যোৱা, মোক উঠোৱাহে”- সেয়া কলিতাৰ চিঞৰ ! কলিতাই বহুসময় একেঠাইতে বহি থাকিলে ঘপহকৈ উঠিব নোৱাৰে, কোনোবাই ধৰি উঠাই দিব লাগে।\n“পিছে খুড়া, আমাৰ বিয়াখন….”\n“ওহো, আগতে উঠোৱা..কেনেকৈ কঁপিছে দেখা নাই ? আজি ‘বৰ’টো আহিল যেন পাইছোঁ। ইয়াতে মৰিব লাগিব নহ’লে..”’\n“কিন্তু খুড়া, বিয়াখন হ’বনে?”\n“হ’বহে বিয়া, ক’লোঁ নহয়।..এতিয়া মোক নুঠোৱা কেলেই ?”\nবিকিয়ে কলিতাক ধৰি চোফাৰপৰা উঠালে। দুয়ো দৌৰাদৌৰিকৈ বাহিৰলৈ গ’ল। বিকিয়ে মনে মনে ভাবিলে-‘আস: ৰক্ষা ! আজি সঠিক সময়ত ভূমিকম্প আহিছে। ভূমিকম্প, ফাৰ্ষ্ট টাইম তই দিল খুছ কৰি দিলি !’\n“ভাল কঁপাই দিলে দেই আজি ভূইকঁপে”- কলিতাৰ উশাহ ঘন হৈ আছিল তেতিয়াও।\n“খুড়া, দেৱালীৰ বোমাটোৱে যিমান কঁপাইছিল, তাতকৈ বহুত বেছি ন?”\n“হে: হে: অ’….পিছে বিকি ভিতৰতে থাকিল”।\n“নাই খুড়া, মই দেখোন ইয়াতে”।\nপিছতহে বিকিয়ে গম পালে, দুদিনমানৰ আগতে কলিতাই হেনো তেওঁলোকৰ কুকুৰটোৰ নাম ৰাখিছিল –‘বিকি’!!\nআমাৰ লগৰ এজন বেংগালুৰুত থাকে। বিয়াৰ বাবে ছোৱালী বিচাৰি হাবাথুৰি খাইছে। ঘৰতো তাৰ কাৰণে ছোৱালী বিচাৰি আছে। আগৰ দৰে ছোৱালীৰ খবৰ আহিলে আজিকালি আৰু কোনোৱে ‘ফ’টো একপি’ নুখুজে। ছোৱালীঘৰেও পুৰণি এলবাম খুলি ছোৱালীয়ে আগৰ সৰস্বতী পূজাত ষ্টুডিঅ’ত পিছফালে নিজৰা-পাহাৰ-ফুলনিৰ বেকগ্ৰাউন্ড ছবিৰ আগত তোলা গ্ৰুপ ফোটো এখন ল’ৰাঘৰলৈ পঠিয়াব নালাগে এতিয়া। বন্ধুৰ আশী বছৰীয়া আইতাকেও কয়, ‘বাপা, আপীটো বোলে ফে’চবুকত আছে, তাতে চাবিচোন এবাৰ’।\nসিদিনা মাকে ফোন কৰি জনালে চেন্নাইত থকা অসমীয়া ছোৱালী এজনীৰ খবৰ অহা বুলি। নামটো কোৱাৰ লগে লগে বন্ধুৱে ফে’চবুকত ছাৰ্চ কৰি তাইৰ প্ৰ’ফাইল বিচাৰি উলিয়ালে। দেখিলে ৰিলেশ্যনশ্বিপ উইথ – ‘থিৰু নাথম মুনুস্বামী’। লগে লগে নাকচ। মাকক ক’লে, অলপ খা-খবৰ নকৰাকৈ যাতে তাক আৰু ছোৱালীৰ কথা নকয়।\nকিছুদিন পিছত মাকে আন এগৰাকীৰ খবৰ অহা বুলি ক’লে। নাম- হেমলতা তালুকদাৰ, মুম্বাইত থাকে। যোৱাবছৰ এম.এ পাছ কৰি সৰু চাকৰি এটা কৰি আছে।\n‘তাইৰ মাক-দেউতাক আহিছিল আমাৰ ঘৰলৈ। তই বাবা ফে’চবুকতে চাবিচোন প্ৰথম, কেনেকুৱা দেখ। তাৰ পিছত আমি আগবাঢ়িম বাৰু’।\n‘আগৰজনীৰ দৰে নহয়তো?’\n‘নাই, নাই…এইবাৰ আমি কিছু খবৰ লৈছো নহয়। একেবাৰে গুণৰ মাণিক বোলে। শান্ত-শিষ্ট, ভদ্ৰ-অমায়িক..মুঠতে সকলো ভাল।’ সি মাকৰ পৰা তাইৰ সম্পূৰ্ণ নাম, ঘৰত মতা নাম, ঠিকনা সকলো ল’লে। প্ৰ’ফাইল বিচাৰিবলৈ এইবোৰৰ প্ৰয়োজন হয় কেতিয়াবা।\nপিছদিনা বন্ধুৱে অ’ফিচত বহি আঠ ঘন্টা নন-ষ্টপ ফে’চবুকত তাইৰ নামৰ প্ৰ’ফাইল ছাৰ্চ কৰিলে, এইগৰাকীক নাপায়হে নাপায়। নাই, সি বিচাৰি উলিয়াব নোৱাৰিলে তাইৰ প্ৰ’ফাইল।\nবিমৰ্ষ মনেৰে সি মাকক ফোন কৰি জনালে -‘তাই চাগে ফে’চবুকত নাই মা’\n‘কেনেকৈ হ’ব? তাই আছে। তোৰ ফ’টো হেনো তাই দেখিলেই। দেউতাকে কৈছেতো আজি’\n‘বেলেগৰ প্ৰ’ফাইলৰপৰা চাইছে চাগে মোক। বহুতে ফে’চবুক বেয়া বুলি প্ৰ’ফাইল নুখুলে। তাই অলপ বেছিয়ে সতী-সাবিত্ৰী হ’ব যেন লাগিছে!’\nপিছদিনা মাকে তাক ৰাতিপুৱাই ফোন কৰিলে।\n‘তাই ফে’চবুকত আছে ও…আজি দেউতাকক সুধিলোঁ। পিছে…’\n‘পিছে কি মা??’\n‘তাই সম্পূৰ্ণ নামটো হেনো দিয়া নাই ফে’চবুকত….কিবা বেলেগ নাম দিছে’\n‘কি নাম কোৱা আকৌ…’\n‘এহ্ নহ’লে এইজনীক বাদ দে, মামাৰাই আন এজনীৰ খবৰো আনিছে।’\n‘হাৰে…..প্ৰ’ফাইল নামটো নোকোৱা কিয়?’\nমাকে সেমেনা-সেমেনিকৈ ক’লে- “হট এণ্ড হানী হেমা” !!\nমহেন খুড়াৰ দুখ\nমহেন খুড়া বৰ সহজ-সৰল। ভূ-ভাৰস্তত কি হৈ থাকে একো খবৰ নাপায়। চহৰত সৰু চাকৰি কৰিছিল। যোৱাবছৰ ৰিটায়াৰমেন্টৰ পিছত গাঁৱৰ ঘৰতে থাকে। এতিয়ালৈ পেঞ্চনৰ কামটো হৈ উঠা নাই। মানুহজনৰ দুখ সেইটোৱেই। ছমাহমান আগতে লগ পাইছিলোঁ তেওঁক।\n‘গাঁৱৰ পৰা উইংগাৰত উঠি চহৰলৈ যাওঁ, তাৰ পিছত বাছেৰে গুৱাহাটীলৈ। গুৱাহাটীত আকৌ চিটিবাছত হেঁচা-ঠেলা, ৰিক্সাৰ ঠেকেচা-এনেকৈ যোৱা ছমাহ গ’ল কিন্তু পেঞ্চনটোৰ একো এটা নহ’ল।’\n‘কি কয় অ’ফিচৰ মানুহবোৰে?’\n‘কি ক’ব আৰু… দুখ-সমস্যাৰ কথা কয়। পিয়াঁজৰ দাম বঢ়া বুলি কয়। পেট্ৰ’লৰ দাম হেনো এশ চুইছে, তেনেকৈ কয়। সেই কাৰণে ফাইলটো বোলে একেখন টেবুলতে পৰি আছে। বুজিয়ে নাপাও, সেইটো ফাইল নে গাড়ী যে পেট্ৰ’ল ভৰাব নোৱাৰা কাৰণে উপাই-নাপাই সিহঁতে একেঠাইতে পেলাই ৰাখিছে।’\n‘নহয় মানে ডাইৰেক্ট পইচা খুজিবলৈ টান পাইছে। সেয়েহে….’\n‘পইচা কেনেকৈ দিও ভাবিয়ে পোৱা নাই। যিমানবাৰ গুৱাহাটীলৈ অহা-যোৱা কৰিলোঁ, ভালেমান পইচায়ে দিব পাৰিলোঁহেতেন…’-খুড়াই কয়।\nদুদিন আগতে খুড়াক আকৌ লগ পালোঁ। এইবাৰ খুব চিন্তিত যেন লাগিল তেওঁক।\n‘খুড়া, পেঞ্চনটো হোৱা নাই কিজানি…হ’ব দিয়া এদিন। বেছি দুখ-চিন্তা নকৰিবা’\n‘পেঞ্চনটো হোৱা নাই। এতিয়া আশা এৰি দিছো আৰু। যেতিয়া হয় হৈ থাকিব। সেইকাৰণে দুখ কৰা নাই ও..’\n‘এই যে বেট-বল লৈ কিবা খেলি দৌৰা-দৌৰি কৰি থাকে..’\n‘অ’ ক্ৰিকেট। টিভিত দেখো ৰ’ কেতিয়াবা। ৰ’দে-বৰষুণে বেচেৰাহঁতৰ কম কষ্ট হয় নে? আমি পথাৰত ৰ’দত কাম কৰি এদিনতে ভাগৰি যাও। সিহঁতেতো গোটেই দিনটো দৌৰে, মাজে মাজে জপিয়াই পৰেও। কেতিয়াবাতো মূৰে-ভৰিয়ে-হাতে এগালমান কিবা পিন্ধি দৌৰে। ইচ, দুখেই লাগে।’\n‘হয়, কষ্টতো আছেই…’\n‘শুনিছো ভাৰতৰ এজন বোলে ডাঙৰ খেলুৱৈ এই দুই-এদিনতে ৰিটায়াৰ্ড হ’ব। পেপাৰে-টিভিয়ে সদায় দি আছে এই কেইদিন’\n‘অ’ শচীন তেণ্ডুলকাৰ তেওঁৰ নাম’\n‘তালৈহে দুখ লাগে। এই ৰিটায়াৰমেন্টৰ পিছত সি বেচেৰাইও পেঞ্চনৰ অ’ফিচ যাব লাগিব। টেবুলে-টেবুলে দৌৰিব লাগিব। নালাগিব জানো?’\nমই ভাবি আছোঁ কি কও, কি নকও।\n‘সিহঁতৰ ৰাজ্যত পেঞ্চনৰ অ’ফিচৰ কাম বা কেনেকুৱা নাজানো অৱশ্যে। আমাৰ ইয়াৰ দৰে নহ’লেই হ’ল আৰু। আমাৰ চাকৰিত ক’তনো কষ্ট হৈছিল? চকীতে বহি কৰা আৰামৰ চাকৰি। কিন্তু সি গোটেই জীৱনটো খেলি-দৌৰি-পৰি কষ্ট কৰিলে। এতিয়া ৰিটায়াৰমেন্টৰ পিছত যদি আমাৰ দৰে পেঞ্চন বিচাৰি আকৌ দৌৰি ফুৰিব লগা হয়, বেয়া নহ’বনে?’\n‘পেঞ্চনৰ পিছত দৌৰি মোৰ চুলি গোটেইকেইডাল পকিল, বাতবিষ আৰম্ভ হ’ল। এতিয়া সেই টেণ্ডুলকাৰ নে কি, তাৰো একেই অৱস্থাই হ’ব যেন পাইছো। ফ’টোত দেখিছোঁ- ডেকা হৈয়ে আছে। কিন্তু এতিয়া পেঞ্চন বিচাৰি বিচাৰি দুদিনতে বুঢ়া হ’ব। মই কৈছোঁ, তই লিখি থ যদি নহয়। সেইটো কথাকে দুদিনমানৰপৰা চিন্তা কৰি আছোঁ, দুখেই লাগিছে….।’\nমই একো নামাতিলোঁ, মাত্ৰ ভাবিলোঁ তেণ্ডুলকাৰহঁতে বাৰু কিবা পেঞ্চন পায়নে!\nপ্ৰেছাৰ কুকাৰৰ হুচেইল আৰু এটি চাকৰি‘ (চাকৰি বিচৰাৰ যন্ত্ৰণা)\nআমাৰ কলেজৰপৰা পাছ কৰি অহা বহুকেইজনে সেইসময়ত চাকৰি বিচাৰি আছিল বাংগালুৰুত। ৰাজীৱ আৰু অৰ্ণৱ সিহঁতৰ আগৰে চিনাকী বিহাৰৰ আনিশৰ লগত সৰু ৰুম এটা ভাড়াত লৈ থাকিবলৈ ল’লে। ফ্ৰেছাৰ্ছৰ কাৰণে চাকৰিৰ কল(call) নোপোৱাত ৰাজীৱে ভাবিলে এবছৰৰ ফে’ক অৰ্থাৎ মিছা এক্সপেৰিয়েন্স দেখুৱাই চাকৰিৰ বাবে এপ্লাই কৰিলে বেছি ভাল হ’ব। সেইসময়ত বাংগালুৰুৰ কিছুমান সৰু কোম্পেনীয়ে ফে’ক এক্সপেৰিয়েন্সৰ চাৰ্টিফিকেট দিছিল অলপ টকা-পইচাৰ বিনিময়ত।\nচাকৰিৰ অভিজ্ঞতা থকা বুলি দেখুওৱাৰ পিছতে ৰাজীৱলৈ ভাল কোম্পেনী এটাৰ পৰা ফোন আহিল। দুটা টেকনিকেল ৰাউণ্ড হ’ল – টেলিফোনিক। সফল হ’ল। শেষত এদিন দুপৰীয়া কোম্পেনীটোৰ এইচ.আৰ(HR)ৰ ফোন আহিল তাৰ মোবাইলত। তাক সুধিলে সি এতিয়া ক’ত আছে। ৰাজীৱে তেতিয়া তাৰ ৰুমৰ তলতে বেকাৰী এখনত চাহ খাই আছিল। কিন্তু লগে লগে তাৰ মনত পৰিল -সেইদিনা সোমবাৰ। গতিকে সি মিছাকৈ ক’লে-‘মই এতিয়া অ’ফিচত’।\n‘আপোনাৰ লগত আমি কিছু কথা পাতিব খুজিছিলোঁ। অ’ফিচত আছে যদি..ইজ ইট দ্য ৰাইট টাইম?’\n‘ইয়েচ ইয়েচ…একো প্ৰ’ব্লেম নাই। কওঁক’ – ৰাজীৱে ভাবিলে পিছত যদি আৰু ফোন নকৰে সমস্যা হ’ব। তাৰ লগত এইচ.আৰ’জনীয়ে কিছু কথা পাতিলে, বৰ্তমানে সি কৰি থকা কোম্পেনী আৰু দৰমহা ইত্যাদিৰ বিষয়ে। সিও মিছাকৈয়ে কৈ গ’ল কিবাকিবি। তাৰ খুউব ফূৰ্ত্তি লাগিল। ভাবিলে এইবাৰ আৰু ৰক্ষা নাই, চাকৰি হ’ল তাৰ। এনেতে শাক-পাচলি বিক্ৰী কৰা বেপাৰী এজন আহি তাৰ ওচৰতে চিঞৰিলে-‘চবজি লে লো..তাজা পালক, গাজৰ…’।\nলগে লগে ফোনটোৰ আনটো মূৰৰপৰা তাক সুধিলে-‘আৰ ইউ ছিওৰ, আপুনি অ’ফিচতে আছে? কিবা প্ৰ’ব্লেম হ’ব নেকি এতিয়া কথা পাতিলে?’\nৰাজীৱৰ টেনশ্যন হ’ল। ভাবিলে সেইজনীয়ে চাগে গম পাই গ’ল সি বাহিৰত আছে, চাকৰি কৰি থকাটো গোকাট মিছা। ৰাজীৱে ক’লে-‘এক মিনিট, মই কেবিন এটাৰ ভিতৰলৈ যাও। ইয়াত অলপ গণ্ডোগোল কৰি আছে ক’লিগবোৰে, লান্স টাইম যে’। এইবুলি সি দৌৰা-দৌৰিকৈ তাৰ ৰুমৰ ভিতৰ পালে। সি সিহঁতৰ সৰু পাকঘৰটোতে ঠিয় হ’ল। সেই ঠাইত বাহিৰৰ হুলস্থূলবোৰ আহিব নোৱাৰে। আকৌ তাৰ ইন্টাৰভিউ আৰম্ভ হ’ল। কিন্তু তাৰ কপাল বেয়া। এনেতে প্ৰচণ্ড শব্দ কৰি প্ৰেচাৰ কুকাৰটোৱে হুইচেল বজালে। প্ৰায় ত্ৰিশ ছেকেণ্ডৰ দীঘলীয়া হুচেইল। ৰাজীৱৰ মুখৰ মাত নাই। ফোনৰ আনটো মূৰৰ এইচ.আৰ’জনীও নিমাত। লগে লগে আকৌ এটা হুচেইল, লগতে কুকাৰটোৰ কাষেৰে পানী ওলোৱাৰ শব্দ। এনেতে ৰাজীৱৰ বিহাৰী ৰুমমেটজন আহি চিঞৰিলে-‘আৰে ৰাজীৱ, আজ চাৱল মে পানী জ্যাদা হো গয়া শায়দ..প্ৰ’ব্লেম হো গয়া ৰে…’।\nৰাজীৱৰ কি কৰোঁ, কি নকৰোঁ অৱস্থা। এইবাৰ ফোনৰ সেইফালৰপৰা ৰাজীৱক ক’লে হাঁহি হাঁহি-‘প্ৰথমতে আপুনি আপোনালোকৰ প্ৰ’ব্লেমটো সমাধা কৰক, আমি পিছত ফোন কৰিম’।\nনাই, ৰাজীৱলৈ আৰু কাহানিও ফোন নাহিল সেই কোম্পেনীটোৰপৰা!\n← “কাব্য সাহিত্য বিশেষ” – অফলাইন প্ৰেম, বাকী সকলো অনলাইন… (ধ্ৰুৱজ্যোতি শইকীয়া)\nচ’চিয়েল নেটৱর্কত বৰুৱা সংসাৰ (মুকুল শৰ্মা) →\nবৃদ্ধাশ্ৰমৰ প্ৰয়োজনীয়তা আৰু জ্যেষ্ঠ নাগৰিকৰ স্বাধীনতা –পুলকেশ শৰ্মা


চীনৰ বিৰুদ্ধে আমেৰিকাৰ গোপন প্ৰস্তুতি! বিপদত পৰিব জিন পিঙৰ দেশ - Prag News\nHome/আন্তঃৰাষ্ট্ৰীয়/চীনৰ বিৰুদ্ধে আমেৰিকাৰ গোপন প্ৰস্তুতি! বিপদত পৰিব জিন পিঙৰ দেশ\nচীনৰ বিৰুদ্ধে আমেৰিকাৰ গোপন প্ৰস্তুতি! বিপদত পৰিব জিন পিঙৰ দেশ\nDigital Desk Send an email July 9, 2020\n11,790 1 minute read\nৱাশ্বিংটন : চীনৰ বিৰুদ্ধে অধিক কঠোৰ ব্যৱস্থা গ্ৰহণৰ ইংগিত দিছে আমেৰিকাই। চীনৰ বিৰুদ্ধে অৰ্থনৈতিক, কূটনৈতিক নে সামৰিক ব্যৱস্থা গ্ৰহণ কৰিব সেয়া হোৱাইট হাউছে স্পষ্ট কৰা নাই দিও দেশখনৰ বিৰুদ্ধে ৰাষ্ট্ৰপতি ডনাল্ড ট্ৰাম্পৰ ক্ষোভ-ক্ৰোধ প্ৰশমিত যে হোৱা নাই সেইকথা স্পষ্ট হৈ পৰিছে শেহতীয়া এটা ঘোষণাত। ক’ভিডৰ বিশ্বজোৰা সংক্ৰমণ আৰম্ভ হোৱাৰ সময়ৰে পৰা ৱাশ্বিংটন আৰু বেইজিঙৰ সম্পৰ্কৰ অৱনতি হৈছিল আৰু ই এতিয়া অধিক তিক্ত ৰূপ লৈছে।\nআৰু পঢ়িব পাৰিব : চোৰাংচোৱাৰ শেনচকু: ফেচবুক, ইনষ্টাগ্ৰামকে ধৰি ৮৯ টা এপ ব্য়ৱহাৰ কৰিব নোৱাৰিব ভাৰতীয় সেনাই\nৰাষ্ট্ৰপতি ট্ৰাম্পে চীনৰ ক’ভিড ব্যৱস্থাপনাক লৈ মুকলিকৈ ক্ষোভ প্ৰকাশ কৰাৰ লগতে চীনৰ অসাৱধানতা আৰু দায়িত্বহীনতাৰ বাবই এই ভাইৰাছে মহামাৰীৰ ৰূপ লোৱা বুলি একাধিকবাৰ অভিযোগ কৰিছিল। চীনে হংকঙত নতুন ৰাষ্ট্ৰীয় নিৰাপত্তা আইন জাপি দিয়া, আমেৰিকান সাংবাদিকৰ ওপৰত নিষেধাজ্ঞা আৰোপ কৰা, উইঘূৰ মুছলমানসকলক অমানৱীয় ব্যৱহাৰ কৰাৰ লগতে তিব্বতত অনুচিত আধিপত্য বিস্তাৰ কৰা দৰে বিষয়ক লৈও আমেৰিকাই সকীয়নি দি আহিছিল চীনক। শেহতীয়াকৈ চীনৰ বিৰুদ্ধে অধিক কঠোৰ হোৱাৰ ইংগিত দাঙি ধৰিছে হোৱাইট হাউছে।\nআৰু পঢ়িব পাৰিব : জম্মু-কাশ্মীৰত থানাৰ সমুখতে পিতৃ-ভাতৃসহ বিজেপি নেতাক গুলীয়াই হত্যা\nহোৱাইট হাউছৰ প্ৰেছ সচিব কেলেইঘ মেকএনানিয়ে বুধবাৰে সাংবাদিকৰ আগত প্ৰকাশ কৰে, চীনৰ বিৰুদ্ধে ভালেমান নতুন ব্যৱস্থা গ্ৰহণৰ বিষয়ে শীঘ্ৰেই সকলোৱে গম পাব। এই সম্পৰ্কে তেওঁ নিশ্চিতি প্ৰকাশ কৰে দিও এয়া কি ধৰণৰ ব্যৱস্থা হ’ব সেয়া প্ৰকাশৰ পৰা বিৰত থাকে। প্ৰেছ সচিবগৰাকীৰ ভাষ্যৰ পৰা এই কথা স্পষ্ট হৈ পৰিছে যে, এইবাৰ চীনক অধিক চাপত পেলোৱাৰ বাবে গোপন প্ৰস্তুতিত লিপ্ত হৈছে ড’নাল্ড ট্ৰাম্পৰ আমেৰিকা ৷\nচোৰাংচোৱাৰ শেনচকু: ফেচবুক, ইনষ্টাগ্ৰামকে ধৰি ৮৯ টা এপ ব্য়ৱহাৰ কৰিব নোৱাৰিব ভাৰতীয় সেনাই\nগৰাখহনীয়াৰ কৱলত চৰাইদেউৰ বিভিন্ন অঞ্চল